ആര് പറഞ്ഞു ദുല്‍ഖറിപ്പോഴും സേഫ്‌സോണില് നിന്ന് കളിക്കുകയാണെന്ന്, ദാ നോക്കൂ |6Roles Played By Dulquer Salmaan Which Prove That He Is A Versatile Actor! - Malayalam Filmibeat\nആര് പറഞ്ഞു ദുല്‍ഖറിപ്പോഴും സേഫ്‌സോണില് നിന്ന് കളിക്കുകയാണെന്ന്, ദാ നോക്കൂ\n| Updated: Saturday, June 25, 2016, 16:38 [IST]\nവാപ്പച്ചി ഉണ്ടാക്കിയെടുത്ത സ്റ്റാര്‍ഡത്തിന്റെ നിഴലില് നിന്നുകൊണ്ടാണ് ഇപ്പോഴും ദുല്‍ഖര് സല്‍മാന് വിജയങ്ങള് നേടുന്നതെന്നാണ് വിമര്‍ശകരുടെ വാദം. സേഫ് സോണില്‍നിന്ന് കളിക്കുന്ന ദുല്‍ഖറിന് ഇപ്പോഴും വെല്ലുവിളി ഉള്ള കഥാപാത്രങ്ങള് തിരഞ്ഞെടുക്കാന് ധൈര്യമില്ലെന്ന് ചിലര് പറയുന്നു.\nയൂത്തിനെ ആകര്‍ഷിച്ച ദുല്‍ഖറിന്റെ അഞ്ച് കിടിലന് ലുക്കുകള്\nഎന്നാല് സമീപകാലത്തെ ചില ചിത്രങ്ങളിലൂടെ ദുല്‍ഖര് വിമര്‍ശകരുടെ വായടപ്പിയ്ക്കുന്നതാണ് കണ്ടത്. രഞ്ജിത്തിന്റെ ഞാന് എന്ന ചിത്രത്തില് തുടങ്ങി രാജീവ് രവിയുടെ കമ്മട്ടിപ്പാടം വരെ എല്ലാം ഒന്നിനൊന്ന് വ്യത്യസ്തമായ കഥാപാത്രങ്ങള് തിരഞ്ഞെടുക്കാന് ദുല്‍ഖര് ശ്രദ്ധിച്ചു. ഇതാ അത്തരത്തില് ആറ് വ്യത്യസ്ത കഥാപാത്രങ്ങള്\nലുക്കിലും അഭിനയത്തിലുമെല്ലാം ദുല്‍ഖര് ഒരു പുതുവഴി തിരയുകയായിരുന്നു ചാര്‍ലി എന്ന ചിത്രത്തിലൂടെ. വീട്ടില് പ്രശ്‌നമുണ്ടാക്കി ഓടുന്ന ചെറുപ്പക്കാരന് എന്ന ഇമേജില് നിന്ന് ദുല്‍ഖറിനെ രക്ഷിക്കാന് ചാര്‍ലി എന്ന ചിത്രത്തിന് സാധിച്ചു. ആ വ്യത്യസ്തമായ അഭിനയമാണ് ദുല്‍ഖറിന് സംസ്ഥാന പുരസ്‌കാരം നേടിക്കൊടുത്തത്\nദുല്‍ഖര് എന്ന നടന്റെ പക്വതയാണ് കമ്മട്ടിപ്പാടത്തിലെ കൃഷ്ണനില് കാണാന് സാധിച്ചത്. കഥാപാത്രത്തിന്റെ ജീവിത ഘട്ടങ്ങള്‍ക്കൊപ്പം സഞ്ചരിച്ച ദുല്‍ഖര് ഓരോ ഘട്ടത്തിലും മാറ്റങ്ങള് കൊണ്ടുവന്നു. ഇമോഷന് രംഗങ്ങളൊക്കെ മിതത്വത്തോടെ കൈകാര്യം ചെയ്തു. വെല്ലുവിളി നിറഞ്ഞ കഥാപാത്രം തന്നെയായിരുന്നു കൃഷ്ണന്\nചാര്‍ലി എന്ന ചിത്രത്തിലെ പറവയെ പോലുള്ള കഥാപാത്രത്തിന് ശേഷം ദുല്‍ഖര് തിരഞ്ഞെടുത്തത് തീര്‍ത്തും വ്യത്യസ്തമായ മറ്റൊരു വേഷമാണ് കലിയിലേത്. ഓവര് ആക്ടിങിന് ഒരുപാട് സാധ്യതകളുള്ള കഥാപാത്രമായിരുന്നു സിദ്ധാര്‍ത്ഥ്. എന്നാല് കഥാപാത്രത്തിന്റെ അളവുകോല് തിരിച്ചറിഞ്ഞ് ദുല്‍ഖര് അഭിനയിച്ചു.\nവാപ്പച്ചി വെട്ടിയ വഴികളിലൂടെയല്ല, വാപ്പച്ചിയുടെ മകനായി തന്നെ മറ്റൊരു പാത സ്വീകരിക്കുകയാണ് താന് എന്ന് തെളിയിക്കുതയായിരുന്നു ഞാന് എന്ന ചിത്രത്തിലൂടെ ദുല്‍ഖര്. തന്നെ കെട്ടിപിണഞ്ഞു കിടന്നിരുന്ന വീട്ടിലെ പയ്യന് ഇമേജും, റൊമാന്‍സ് ഹീറോ എന്ന വിളിപ്പേരുമെല്ലാം ദുല്‍ഖര് കെടിഎന് കൊട്ടൂരിലൂടെ പിഴിതെറിഞ്ഞു\nചിത്രത്തില് നിവിന് പോളി പറയുന്നത് പോലെ നാടോടികള്‍ക്ക് ഒരു ന്യൂ ജനറേഷന് സ്‌റ്റൈല് കൊടുത്ത കഥാപാത്രമാണ് അര്‍ജ്ജുന്. തന്റേതല്ലാത്ത തെറ്റുകൊണ്ട് നേരിടേണ്ടി വന്ന അപമാനവും ചീത്തപ്പേരും കാരണം ജീവിതത്തെ മടുപ്പോടെ കാണുന്ന അര്‍ജ്ജുന്. അയാളെ ജീവിതത്തിന്റെ നിറങ്ങളിലേക്ക് കൂട്ടികൊണ്ടുവരുന്ന സാഹചര്യങ്ങള്. ദുല്‍ഖറിന്റെ കൈയ്യില് ഭദ്രമായിരുന്നു ഈ വേഷം\nവാസ്തവത്തില് ദുല്‍ഖര് ഈ ചിത്രത്തില് അഭിനയിക്കുകയായിരുന്നില്ല. തന്റെ തന്നെ തലമുറയുടെ പ്രതിനിധിയായിട്ടാണ് ദുല്‍ഖര് എബിസിഡി എന്ന ചിത്രത്തില് എത്തിയത്. വെല്ലുവിളി അധികം ഇല്ലാത്ത കഥാപാത്രമാണെങ്കിലും ദുല്‍ഖറിന്റെ വ്യത്യസ്ത കഥാപാത്രങ്ങളില് ഒന്നാണ് ജോണ് ഐസക്ക് എന്ന് തീര്‍ച്ചയായും പറയാം.\nRead more about: dulquer salmaan actor photo feature malayalam film malayalam movie malayalam cinema മലയാളം സിനിമ ദുല്‍ഖര് സല്‍മാന് ഫോട്ടോ ഫീച്ചര്\nHere we list6roles essayed by Dulquer Salmaan which definitely prove his versatility and flexibility as an actor


2019 ടാറ്റ ഹെക്‌സ വിപണിയില്, വില 14.38 ലക്ഷം രൂപ മുതല് - Malayalam DriveSpark\n47 min ago ക്വിഡിനെ അടിസ്ഥാനപ്പെടുത്തി പുതിയ റെനോ ട്രൈബർ, ആദ്യ വീഡിയോ പുറത്ത്\nMovies സാഹോയുടെ ഫസ്റ്റ്‌ലുക്കില് കിടിലന് ഗെറ്റപ്പില് പ്രഭാസ്! രണ്ട് വര്‍ഷത്തിന് ശേഷം നടന്റെ തിരിച്ചുവരവ്\nLifestyle സ്വയംഭോഗം തടയാന് സിസിടിവി സഹായം\nTechnology ഹിന്ദു ദൈവങ്ങളുടെ ചിത്രങ്ങളുമായി ഉൽപ്പന്നങ്ങൾ; ആമസോണിനെതിരെ പൊലീസ് കേസ്\n2019 ടാറ്റ ഹെക്‌സ വിപണിയില്, വില 14.38 ലക്ഷം രൂപ മുതല്\nPublished: Thursday, February 28, 2019, 14:49 [IST]\n14.38 ലക്ഷം രൂപ പ്രാരംഭ വിലയില് 2019 ടാറ്റ ഹെക്‌സ വിപണിയില് പുറത്തിറങ്ങി. ഇക്കുറി ഹെക്‌സയില് XE വകഭേദമില്ല. ഇനി മുതല് XM വകഭേദത്തില് തുടങ്ങും വിപണിയിലെ ഹെക്‌സ നിര. ഉയര്‍ന്ന XM, XMA, XM പ്ലസ് വകഭേദങ്ങളില് കൂടുതല് സൗകര്യങ്ങളും സംവിധാനങ്ങളും നല്‍കിയാണ് 2019 ഹെക്‌സയെ കമ്പനി വില്‍പ്പനയ്ക്ക് കൊണ്ടുവരുന്നത്.\nപഴയ 5.0 ഇഞ്ച് ഇന്‍ഫോടെയ്ന്‍മെന്റ് സ്‌ക്രീന് പുതിയ 7.0 ഇഞ്ച് ടച്ച്‌സ്‌ക്രീന് ഇന്‍ഫോടെയ്ന്‍മെന്റ് സംവിധാനത്തിന് വഴിമാറി. ആന്‍ട്രോയ്ഡ് ഓട്ടോ, പത്തു സ്പീക്കര് ജെബിഎല് ശബ്ദ സംവിധാനം മുതലായ സജ്ജീകരണങ്ങള് ഇന്‍ഫോടെയ്ന്‍മെന്റ് സംവിധാനത്തിന്റെ ഭാഗമായി എസ്‌യുവിയില് ഒരുങ്ങും.\nഅടുത്തിടെ ടാറ്റ അവതരിപ്പിച്ച ടിയാഗൊ XZ പ്ലസ് വകഭേദത്തിലും ഇതേ ഇന്‍ഫോടെയ്ന്‍മെന്റ് സംവിധാനമാണ് ഇടംപിടിക്കുന്നത്. XT, XTA, XTA 4x4 മോഡലുകളില് ഇന്‍ഫോടെയ്ന്‍മെന്റ് സംവിധാനത്തിന് വലുപ്പം പിന്നെയും കൂടും.\nപുതിയ ഇരട്ട നിറപ്പതിപ്പുകളും ഈ മോഡലുകളുടെ സവിശേഷതയാണ്. ഇനി മുതല് എസ്‌യുവിയുടെ മേല്‍ക്കൂരയ്ക്ക് പ്രത്യേക ഇന്‍ഫിനിറ്റി ബ്ലാക്ക്, ടൈറ്റാനിയം ഗ്രെയ് നിറങ്ങള് ഉപഭോക്താക്കള്‍ക്ക് തിരഞ്ഞെടുക്കാനാവും. അര്‍ബന് ബ്രോണ്‍സ്, അരിസോമ ബ്ലൂ, സ്‌കൈ ഗ്രെയ്, ടംങ്‌സ്റ്റണ് സില്‍വര്, പേള് വൈറ്റ് എന്നീ സ്റ്റാന്‍ഡേര്‍ഡ് നിറങ്ങളും ഹെക്‌സയില് ലഭ്യമാണ്.\n19 ഇഞ്ചാണ് ഡയമണ്ട് കട്ട് അലോയ് വീലുകളുടെ വലുപ്പം. അതേസമയം പ്രാരംഭ, ഇടത്തരം വകഭേദങ്ങള്‍ക്ക് 16 ഇഞ്ച് ചാര്‍ക്കോള് ഗ്രെയ് അലോയ് വീലുകളാണ് ടാറ്റ നല്‍കുന്നത്. 4,788 mm നീളവും 1,903 mm വീതിയും 1,791 mm ഉയരവും ഹെക്സയ്ക്കുണ്ട്. വീല്‍ബേസ് 2,850 mm. ഗ്രൗണ്ട് ക്ലിയറന്‍സ് 200 mm.\nഹെക്സ വകഭേദങ്ങള് മുഴുവന് ഏഴു സീറ്റര് ഘടനയിലാണ് അണിനിരക്കുന്നത്. 2.2 ലിറ്റര് ഡീസല് എഞ്ചിന് എസ്‌യുവില് തുടിക്കുന്നു. വരിക്കോര് 320, വരിക്കോര് 400 എന്നിങ്ങനെ രണ്ടു ട്യൂണിംഗ് നിലകളില് എഞ്ചിന് പതിപ്പുകള് തിരഞ്ഞെടുക്കാം. 150 bhp കരുത്തും 320 Nm torque ഉം വരിക്കോര് 320 എഞ്ചിന് പരമാവധി സൃഷ്ടിക്കാനാവും.\nവരിക്കോര് 400 എഞ്ചിന് കുറിക്കുക 156 bhp കരുത്തും 400 Nm torque ഉം. ആറു സ്പീഡ് മാനുവല്, ഓട്ടോമാറ്റിക് ഗിയര്‍ബോക്സ് ഓപ്ഷനുകള് ഹെക്സയിലുണ്ട്. അതേസമയം 4x4 ഓള് വീല് ഡ്രൈവ് സംവിധാനം മാനുവല് ഗിയര്‍ബോക്സുള്ള വരിക്കോര് 400 പതിപ്പില് മാത്രമെയുള്ളൂ.\nഎബിഎസ്, ഇബിഡി, എഞ്ചിന് ഇമൊബിലൈസര്, സെന്‍ട്രല് ലോക്കിംഗ്, ചൈല്‍ഡ് സേഫ്റ്റി ലോക്ക്, പവര് ഡോര് ലോക്ക്, ഹെഡ്‌ലാമ്പ് ബീം അഡ്ജസ്റ്റര്, സൈഡ് എയര്‍ബാഗുകള്, ബ്രേക്ക് അസിസ്റ്റ്, ഹില് അസിസ്റ്റ്, ഇലക്ട്രോണിക് സ്റ്റബിലിറ്റി പ്രോഗ്രാം, ട്രാക്ഷാന് കണ്‍ട്രോള് എന്നിങ്ങനെ നീളും ഹെക്സാ വിശേഷങ്ങള്.\n2019 Tata Hexa Launched In India. Read in Malayalam.\nStory first published: Thursday, February 28, 2019, 14:49 [IST]


തെറ്റുകള് ക്ഷമിക്കണം, ചിത്രം എല്ലാവരും കാണണം; നെഞ്ച് തകര്‍ന്ന് സുഡാനി - M Today Online\n“സുഡാനി ഫ്രം നൈജീരിയ” എന്ന ചിത്രത്തിലൂടെ മലയാളികള്‍ക്ക് പ്രിയങ്കരനായ സാമുവല് അബിയോള റോബിന്‍സണ് തന്റെ പുതിയ ചിത്രവുമായി ബന്ധപ്പെട്ടുള്ള ദു:ഖം പങ്കുവച്ചു. ‘ ഒരു കരീബിയന് ഉഡായിപ്പ് ‘ എന്ന തന്റെ ചിത്രം ആരും കാണുന്നില്ല എന്നറിയുന്നതില് അതീവ സങ്കടമുണ്ടെന്നും നിര്‍മാതാവിനെ സഹായിക്കേണ്ടത് ആവശ്യമാണെന്നുമാണ് അദ്ദേഹം കുറിച്ചത്.\nഒരു കരീബിയൻ ഉഡായിപ്പ്– കഴിഞ്ഞ ദിവസങ്ങളിൽ പുറത്തിറങ്ങിയ ഒരു മലയാള സിനിമയാണ് ഇതെന്ന് പരിചയപ്പെടുത്തേണ്ട ഗതികേടിലാണ് അണിയറപ്രവർത്തകർ. വിശ്വാസവും പേട്ടയും തകർത്തോടിയതാണ് ഈ ചിത്രത്തിന് വിനയായത്. ജനുവരി പത്തിനാണ് ഒരു കരീബിയൻ ഉഡായിപ്പ് പുറത്തിറങ്ങുന്നത്. എന്നാൽ രജനി– അജിത് ചിത്രങ്ങളുടെ വരവോടെ തിയറ്റർ കിട്ടാതായി. വളരെ കുറച്ച് തിയറ്ററുകൾ മാത്രമാണ് കിട്ടിയത്.\nജനുവരി പതിനൊന്നിന് തിയറ്ററുകളിലേക്ക് എത്തിയ ഒരു കരീബിയന് ഉഡായിപ്പ് ആണ് സാമുവല് കേന്ദ്രകഥാപാത്രത്തെ അവതരിപ്പിച്ച് തിയറ്ററുകളിലേക്ക് എത്തിയ പുതിയ സിനിമ. തമിഴില് നിന്നും പൊങ്കലിന് മുന്നോടിയായി രജനികാന്തിന്റെ പേട്ടയും അജിത്തിന്റെ വിശ്വാസവും ഈ ദിവസങ്ങളില് റിലീസ് ചെയ്തിരുന്നു. കേരളത്തിലും ഈ സിനിമകള്‍ക്ക് വലിയ സ്വീകരണം ലഭിച്ചതോടെ ഒരു കരീബിയന് ഉഡായിപ്പിന് വളരെ കുറഞ്ഞ തിയറ്ററുകള് മാത്രമേ ലഭിച്ചിരുന്നുള്ളു.


പത്രോസ് മുതല് ഫ്രാന്‍സിസ് വരെ: മാര്‍പാപ്പാമാരുടെ ജീവിതത്തിലൂടെ 18 – വി. പൊന്തിയൻ (175-235) | Catholic Church News Malayalam\nHome Vatican Popes' Life പത്രോസ് മുതല് ഫ്രാന്‍സിസ് വരെ: മാര്‍പാപ്പാമാരുടെ ജീവിതത്തിലൂടെ 18 – വി. പൊന്തിയൻ (175-235)\nക്രിസ്‌തുവർഷം 175-ൽ റോമിലാണ് കൽപുർനിയൂസിന്റെ മകനായി പൊന്തിയൻ ജനിച്ചത്. 230 മുതൽ 235 വരെ അദ്ദേഹം മാർപാപ്പയുടെ ഉത്തരവാദിത്വങ്ങൾ നിർവ്വഹിച്ചു. ഉർബൻ, കലിസ്റ്റസ് ഒന്നാമൻ മാർപാപ്പമാരുടെ കൂടെ ജോലി ചെയ്ത പരിചയം അദ്ദേഹത്തിനുണ്ടായിരുന്നു. തന്റെ മുൻഗാമികൾക്ക് നേരിടേണ്ടിവന്ന മതപീഡനത്തിന്റെയും പാഷണ്ഡതയുടെയും പ്രശ്നങ്ങൾ പൊന്തിയൻ മാർപാപ്പയ്ക്ക് ആദ്യകാലങ്ങളിൽ അഭിമുഖീകരിക്കേണ്ടി വന്നിട്ടില്ല. രണ്ടായിരം വർഷത്തെ സഭാചരിത്രത്തിൽ വിരളമായി മാത്രം സംഭവിച്ചിട്ടുള്ള മാർപാപ്പാമാരുടെ സ്ഥാനത്യാഗത്തിൽ ആദ്യമായി അങ്ങനെ ചെയ്ത മാർപാപ്പയാണ് പൊന്തിയൻ.\nപൊന്തിയൻ മാർപാപ്പയുടെ ഭരണകാലയളവിലെ എടുത്തുപറയത്തക്ക ഒരു സംഭവം, വടക്കൻ ആഫ്രിക്കയിൽ നിന്നുമുള്ള പ്രശസ്ത ദൈവശാസ്ത്രജ്ഞൻ ഒരിജനെ സഭയിൽ നിന്നും പുറത്താക്കിയതാണ്. തന്റെ പിതാവിന്റെ രക്തസാക്ഷിത്വം ചെറുപ്പത്തിൽ നേരിൽ കണ്ട ഒരിജൻ തീക്ഷ്ണമതിയും ധിഷണാശാലിയുമായ വലിയ ദൈവശാസ്ത്രജ്ഞനായിരുന്നു. പൗരോഹിത്യ സ്വീകരണത്തിനായി തന്റെ ബിഷപ്പായിരുന്ന അലക്സാൻഡ്രിയായിലെ ദമെത്രിയോസിനെ പല പ്രാവശ്യം സമീപിച്ചെങ്കിലും അദ്ദേഹം നിരസിച്ചു. പിന്നീട് ചേസറിയായിലെ ബിഷപ്പായിരുന്ന തെയോക്റ്റിറ്റുസ് അദ്ദേഹത്തെ പുരോഹിതനായി അഭിഷേകം ചെയ്തു. ഇതിനെ എതിർത്തുകൊണ്ട് ദമെത്രിയോസ് ഒരിജൻ സ്വയം വൃഷ്‌ണച്ഛേദം നടത്തിയതിനാലും പല ദൈവശാസ്ത്ര തെറ്റുകൾ പഠനങ്ങളിൽ ഉള്ളതിനാലും പൗരോഹിത്യത്തിന് അനർഹനെന്ന് റോമൻ സിനഡിൽ വാദിച്ചപ്പോൾ പൊന്തിയൻ മാർപാപ്പ അദ്ദേഹത്തെ സഭയിൽ നിന്നും പുറത്താക്കി.\nക്രിസ്ത്യാനികളോട് മൃദുസമീപനം സ്വീകരിച്ച സേവേറൂസ് അലക്സാണ്ടർ ചക്രവർത്തിയുടെ മരണശേഷം അധികാരത്തിൽ വന്ന മാക്സിമീനൂസ് മതപീഢനം പുനരാരംഭിച്ചു. തത്ഫലമായി പൊന്തിയനെയും എതിർ-പോപ്പായിരുന്ന റോമിലെ ഹിപ്പോളിറ്റസിനെയും “മരണത്തിന്റെ ദ്വീപ്” എന്ന് അറിയപ്പെട്ടിരുന്ന സർദീനിയായിലേക്ക് നാടുകടത്തി. വാർദ്ധക്യത്തിലായിരുന്ന ഇവരെ സംബന്ധിച്ച് ഖനികളിലെ കഠിനജോലി മരണകല്പനയായിരുന്നു. സഭയിൽ നേതൃശൂന്യത ഉണ്ടാകാതിരിക്കാൻ തന്റെ ഔദ്യോഗികസ്ഥാനങ്ങളെല്ലാം 235 സെപ്റ്റംബർ 28-ന് പൊന്തിയൻ മാർപാപ്പ ഉപേക്ഷിച്ചു. രാജി വച്ച് ഒരു മാസത്തിനുള്ളിൽ സർദീനിയായിലെ ഖനിയിൽ ജോലിക്കിടയിൽ അടിയേറ്റ് പൊന്തിയൻ മാർപാപ്പ മരണമടഞ്ഞു. വി. പൊന്തിയന്റെയും മരിക്കുന്നതിനു മുൻപ് സഭയുമായി രമ്യപ്പെട്ട ഹിപ്പോളിറ്റസിന്റെയും മൃതശരീരം ഫാബിയൻ മാർപാപ്പ വീണ്ടെടുത്ത് റോമിലെ ആപ്പിയൻ വഴിയിലുള്ള കലിസ്റ്റസ് സെമിത്തേരിയിൽ പുതിയതായി നിർമ്മിച്ച കല്ലറയിൽ അടക്കം ചെയ്തു. ആഗസ്ത് 13-ന് സഭ വി. പൊന്തിയൻ മാർപാപ്പയുടെ തിരുനാൾ ആഘോഷിക്കുന്നു.


മഞ്ചേരിയിൽ പഴകിയ ഭക്ഷണം പിടികൂടി : Deepika.com Nattu Visesham\nമഞ്ചേരി : നഗരത്തിലെ ഹോട്ടലുകളിൽ നിന്നു പഴകിയ ഭക്ഷണങ്ങളും നിരോധിത പ്ലാസ്റ്റിക് കവറുകളും പിടികൂടി. നഗരസഭാ ആരോഗ്യ വിഭാഗം നടത്തിയ പരിശോധനയിലാണ് നിമയ ലംഘനം കണ്ടെത്തിയത്.\nനഗരത്തിലെ അഞ്ച് ഹോട്ടലുകളിലാണ് പരിശോധന നടത്തിയത്. മൂന്നു ഹോട്ടലുകളിൽ നിന്നു വിൽപ്പനക്ക് വച്ച പഴകിയ ഭക്ഷണം പിടിച്ചെടുത്തു. മൂന്നു ഹോട്ടലുകളിൽ നിന്നു 10,000 രൂപ വീതം പിഴ ഈടാക്കി.\nപഴകിയ ചിക്കൻ, മട്ടൻ, ബീഫ്, ബിരിയാണി, സാന്പാർ തുടങ്ങിയവയാണ് പിടിച്ചെടുത്തത്. സ്ഥാപനങ്ങൾക്ക് നഗരസഭാ അധികൃതർ നോട്ടീസ് നൽകി. പ്രത്യേക സ്ക്വാഡ് രൂപീകരിച്ച് എല്ലാ ദിവസങ്ങളിലും പരിശോധന നടത്താനാണ് നഗരസഭയുടെ തീരുമാനം.\nഭക്ഷ്യവകുപ്പിന്‍റെ പരിശോധന നടപടികൾ കാര്യക്ഷമല്ലാതിരുന്നതോടെയാണ് ഹോട്ടലുകളിൽ നിയമ ലംഘനം വർധിച്ചത്. പഴകിയ ഭക്ഷ്യവസ്തുക്കൾ വിൽപ്പന നടത്തുന്നതായി നഗരസഭക്ക് പരാതി ലഭിച്ചിരുന്നു. പരിശോധനക്ക് നഗരസഭാ സെക്രട്ടറി എം.സുഗതകുമാർ, ഹെൽത്ത് സൂപ്പർവൈസർ പി.അബ്ദുൾ ഖാദർ, എച്ച്ഐ പി.എം ബിജു, ജഐച്ച്ഐ ടി.അബ്ദുൾ റഷീദ് എന്നിവർ നേതൃത്വം നൽകി.


പ്രണയാഭ്യര്‍ത്ഥന നിരസിച്ച ആണ്‍കുട്ടിയുടെ മുഖത്ത് പെണ്‍കുട്ടി ആസിഡ് ഒഴിച്ചു - മലയാളം ന്യൂസ് പോർട്ടൽ\nപ്രണയാഭ്യര്‍ത്ഥന നിരസിച്ച ആണ്‍കുട്ടിയുടെ മുഖത്ത് പെണ്‍കുട്ടി ആസിഡ് ഒഴിച്ചു\nPosted on March 21, 2018, 4:17 PM\nപ്രണയാഭ്യർത്ഥന നിരസിച്ച 17 കാരന്റെ മുഖത്ത് പെണ്‍കുട്ടി ആസിഡ് ഒഴിച്ചു. ബംഗ്ലാദേശിലാണ് സംഭവം. പെണ്‍കുട്ടിയെ പോലീസ് അറസ്റ്റ് ചെയ്തു. ആക്രമണത്തില് ഗുരുതര പരുക്കേറ്റ ധാക്ക സ്വദേശിയായ മഹ്‌മുദുൽ ഹസൻ മറൂഫിനെ ആശുപത്രിയിൽ പ്രവേശിപ്പിച്ചു.\nസംഭവത്തിൽ 16 കാരിയായ പെൺകുട്ടിയെയും അമ്മയെയും ബംഗ്ലാദേശ് പൊലീസ് അറസ്റ്റ് ചെയ്തു. അമ്മയാണ് പെണ്‍കുട്ടിയ്ക്ക് ആസിഡ് വാങ്ങി നല്‍കിയതെന്നാണ് പോലീസ് പറയുന്നത്. സുഹൃത്തുക്കൾക്കൊപ്പം പുറത്തുപോയതിനുശേഷം വീട്ടിലേക്ക് തിരിച്ചുവരുന്നതിനിടെയാണ് മഹ്‌മുദുലിനെ പെണ്‍കുട്ടി ആക്രമിച്ചത്.\nവഴിയിൽ മഹ്മുദുലിനെ തടഞ്ഞു നിർത്തിയശേഷം പെൺകുട്ടി പ്രണയാഭ്യർത്ഥന നടത്തി. ഏതാനും മാസങ്ങളായി പെൺകുട്ടി മഹ്‌മുദുലിനോട് പ്രണയാഭ്യർത്ഥന നടത്തുന്നുണ്ടായിരുന്നു. അപ്പോഴും പെണ്‍കുട്ടിയുടെ അഭ്യര്‍ത്ഥന മഹ്‌മുദുൽ നിരസിച്ചതോടെയാണ് പെണ്‍കുട്ടി ആക്രമിച്ചത്. മഹ്‌മുദുലിന്റെ മുഖം മുഴുവൻ പൊളളലേറ്റിട്ടുണ്ട്. വലതുതോളിനും പൊളളലേറ്റിട്ടുണ്ട്.\nഫേസ്ബുക്കിൽ നിന്നും സ്ത്രീകളുടെ ചിത്രം മോർഫ് ചെയ്ത് നഗ്നചിത്രങ്ങളാക്കുന്ന സംഘം കേരളത്തിൽ…\nപ്രിയപ്പെട്ടവരെ വിമാനത്താവളത്തില് വെച്ച് കണ്ടുമുട്ടിയപ്പോള്; എമിറേറ്റ്‌സ് പുറത്തുവിട്ട വീഡിയോ വൈറലാകുന്നു !!


വാർഡിലെ വിവരങ്ങൾ വിരൽതുമ്പിൽ ആൻഡ്രോയ്ഡ് ആപ്പുമായി പഞ്ചായത്ത് അംഗം\nTue May 17 2022 05:46:55 GMT+0530 (India Standard Time)\nവാർഡിലെ മുഴുവൻ അംഗങ്ങളുടെയും ആരോഗ്യസ്ഥിതി, ചികിൽസാ വിവരങ്ങൾ എന്നിവയ്ക്കൊപ്പം റേഷൻ കാർഡ് തരം, കൊവിഡ് ബാധിതരുടെ വിവരങ്ങളും പ്രത്യേകം രേഖപ്പെടുത്തിയിട്ടുണ്ട്.\nBY ABH7 July 2021 3:26 PM GMT\nABH7 July 2021 3:26 PM GMT\nഅരീക്കോട്: കാവനൂരിൽ ജനകീയ ആപ്പുമായി പഞ്ചായത്ത് അംഗം. 500 വീട്ടുകാരുടേയും വിവരങ്ങൾ എപ്പോഴും ലഭ്യമാകണമെന്ന ചിന്തയിൽ നിന്നാണ് കാവനൂർ പഞ്ചായത്തിലെ പതിനാലാം വാർഡ് അംഗം ചെങ്ങര മേലെമുക്കിലെ. പി പി ബാപ്പുട്ടി മാസ്റ്റർ ജനസേവനത്തിനായി ആൻഡ്രോയിഡ് ആപ്പ് ഉണ്ടാക്കുക എന്ന ആശയത്തിൽ എത്തിച്ചത്. മാസങ്ങളായുള്ള പ്രയത്നവും വിദഗ്ധരുടെ സഹായവും ഒപ്പം വാർഡിലെ ജനങ്ങളുടെ ഒറ്റക്കെട്ടായുള്ള പിന്തുണയും കൊണ്ടാണ് ആധുനിക രീതിയിലുള്ള ആൻഡ്രോയിഡ് ആപ്പ് തയ്യാറാക്കാൻ മെമ്പർക്ക് സാധിച്ചത്. വാർഡിലെ 500 കുടുംബങ്ങളുടെ പേരും, വിലാസവും, വീട് നമ്പറും,വയസ്സും, വിദ്യാഭ്യാസ യോഗ്യതയും, തൊഴിലും,ബ്ലഡ് ഗ്രൂപ്പും, ഫോൺ നമ്പറും,രോഗ വിവരവും എല്ലാം നിമിഷങ്ങൾ കൊണ്ട് മാസ്റ്ററുടെ വിരൽതുമ്പിൽ ഭദ്രം.\nവാർഡിലെ മുഴുവൻ അംഗങ്ങളുടെയും ആരോഗ്യസ്ഥിതി, ചികിൽസാ വിവരങ്ങൾ എന്നിവയ്ക്കൊപ്പം റേഷൻ കാർഡ് തരം, കൊവിഡ് ബാധിതരുടെ വിവരങ്ങളും പ്രത്യേകം രേഖപ്പെടുത്തിയിട്ടുണ്ട്. തൻ്റെെ വാർഡിൽ എത്രപേർക്ക് കൊവിഡ് വാക്സിൻ നൽകിയിട്ടുണ്ട് അവർ ഏതെല്ലാം പ്രായക്കാരാണ് തുടങ്ങിയ എല്ലാ ചോദ്യങ്ങൾക്കും ആപ്പ് നോക്കി മെമ്പർ നിമിഷങ്ങൾക്കകം മറുപടി നൽകും.\nവാർഡ്തല കമ്മിറ്റികൾ, അയൽക്കൂട്ടങ്ങൾ, തൊഴിലുറപ്പു തൊഴിലാളികൾ തുടങ്ങി എല്ലാ വിവരങ്ങളും ആപ്പിലൂടെ അറിയാനുള്ള സൗകര്യമുണ്ട്. പെൻഷൻ വാങ്ങുന്നവരുടെ വിവരങ്ങൾകൊപ്പം അർഹരായവരുടെ വിവരങ്ങളും ഇതിലൂടെ ലഭ്യമാണ്. ഓരോരുത്തർക്കും ലഭിക്കുന്ന ആനുകൂല്യങ്ങൾ രേഖപ്പെടുത്താനും അർഹരായവരെ മാനദണ്ഡങ്ങൾ പാലിച്ച് വേഗത്തിൽ കണ്ടെത്താനും പുതിയ സംവിധാനത്തിലൂടെ സാധിക്കുന്നുണ്ട്. ആപ്പിലൂടെ മെമ്പർക്ക് ജനങ്ങളുമായി വേഗത്തിൽ സന്ദേശങ്ങൾ അയക്കാനും സംവിധാനമുണ്ട്. ബാപ്പുട്ടി മാസ്റ്റർ ജനസേവനത്തിനായി പുതിയ ആപ്പ് ഇറക്കിയതോടെ തികഞ്ഞ സന്തോഷത്തിലാണ് ചെങ്ങര മേലേമുക്ക് നിവാസികൾ.


HDFC Bank will start selling co-branded credit cards with Paytm | പേടിഎമ്മുമായി ചേര്‍ന്ന് എച്ച്ഡിഎഫ്‌സി ബാങ്കിന്റെ പുതിയ ക്രെഡിറ്റ് കാര്‍ഡ് - Malayalam Goodreturns\n» പേടിഎമ്മുമായി ചേര്‍ന്ന് എച്ച്ഡിഎഫ്‌സി ബാങ്കിന്റെ പുതിയ ക്രെഡിറ്റ് കാര്‍ഡ്\n46 min ago 'ബാങ്കര്' സഹായിച്ചു; 900 പോയിന്റ് തിരികെ പിടിച്ച് സെന്‍സെക്‌സ്, നാളെ നിര്‍ണായകം\nരാജ്യത്തെ ഏറ്റവും വലിയ സ്വകാര്യ മേഖലാ ബാങ്കായ എച്ച്ഡിഎഫ്‌സി ബാങ്ക് മുന്‍നിര ഓണ്‍ലൈന് പെയ്‌മെന്റ് സേവന ദാതാക്കളായ പേടിഎമ്മുമായി ചേര്‍ന്ന് പങ്കാളിത്ത ക്രെഡിറ്റ് കാര്‍ഡുകള് വില്‍പ്പന നടത്തുവാന് തയ്യാറെടുക്കുന്നു. ഉത്സവ സീസണ് ആരംഭിക്കുന്നതിന് മുമ്പായി കമ്പനി ക്രെഡിറ്റ് കാര്‍ഡുകള് ഇഷ്യൂ ചെയ്ത് തുടങ്ങും. ക്രെഡിറ്റ് കാര്‍ഡുകള് പ്രവര്‍ത്തിക്കുന്നത് വിസ മുഖേനയായിരിക്കുമെന്നും ബാങ്ക് പുറത്തു വിട്ട ഔദ്യോഗിക പ്രസ്താവനയില് പറയുന്നു.\nപുതിയ ക്രെഡിറ്റ് കാര്‍ഡുകള് മുഖ്യമായും ലക്ഷ്യമിടുന്ന മില്ലേനിയല്‍സിനെ (1981നും 1996നും ഇടയില് ജനിച്ച വ്യക്തികള്) യാണെന്നും എച്ച്ഡിഎഫ്‌സി ബാങ്ക് വ്യക്തമാക്കുന്നു. ഒപ്പം ബിസിനസ് സംരംഭകരെയും, കച്ചവടക്കാരെയും പുതിയ ക്രെഡിറ്റ് കാര്‍ഡ് ലക്ഷ്യം വയ്ക്കുന്നു.\nപേടിഎമ്മിന് 33 കോടിയിലേറെ ഉപയോക്താക്കള് നിലവിലുണ്ട്. 21 കോടിയ്ക്ക് മുകളില് കച്ചവടക്കാരുമായും പേടിഎമ്മിന് ബന്ധമുണ്ട്. അതേ സമയം എച്ച്ഡിഎഫ്‌സി ബാങ്കിന് 50 ലക്ഷത്തിന് മുകളില് ഡെബ്റ്റ് കാര്‍ഡ്, ക്രെഡിറ്റ് കാര്‍ഡ് , പ്രീപെയ്ഡ് കാര്‍ഡ് ഉപയോക്താക്കളും 20 ലക്ഷത്തിന് മേലെ വ്യാപാന സ്ഥാപനങ്ങളുമായി വ്യാപാര ബന്ധവുമുണ്ട്.\nഉത്സവ കാല സീസണിലേക്കാണ് എച്ച്ഡിഎഫ്‌സി ബാങ്ക് പുതിയ ക്രെഡിറ്റ് കാര്‍ഡ് അവതരിപ്പിക്കുന്നത്. ഉത്സവ കാലത്താണ് ഉപയോക്താക്കള് ക്രെഡിറ്റ് കാര്‍ഡുകള് കൂടുതല് ഉപയോഗിക്കുന്നതെന്നും ബാങ്ക് പറഞ്ഞു. ഇതില് ഉള്‍പ്പെടുന്ന ഉത്പ്പന്നങ്ങളെല്ലാം ഡിസംബര് മാസത്തിലാണ് ലോഞ്ച് ചെയ്യുക. ഈ പുതിയ സംവിധാനം ഡിജിറ്റല് പെയ്‌മെന്റുകള്‍ക്ക് വീണ്ടും ഉണര്‍വ് നല്‍കും. പേടിഎമ്മിന്റെ കോടിക്കണക്കിന് ഉപയോക്താക്കളുടെ പിന്തുണ ഈ പുതിയ സംരംഭത്തിന് ലഭിക്കുമെന്നും രാജ്യത്തെ ചെറു ചെറു നഗരങ്ങളില് ബാങ്കിന് കൂടുതല് വേരോട്ടം നടത്തുവാന് സാധിക്കുമെന്നും എച്ച്ഡിഎഫ്‌സി ബാങ്ക് പ്രത്യാശിക്കുന്നു.\nക്രെഡിറ്റ് കാര്‍ഡുകളുടെ വില്‍പ്പന വര്‍ധിപ്പിക്കുന്നതിനായിരിക്കും ബാങ്ക് പ്രഥമ പരിഗണന നല്‍കുക. ഈ സാമ്പത്തിക വര്‍ഷത്തിന്റെ അവസാനത്തോടെ ക്രെഡിറ്റ് കാര്‍ഡ് വില്‍പ്പന പ്രതിമാസം5ലക്ഷമെന്ന നിലയിലേക്ക് പുതിയ കൂട്ടു സംരംഭത്തിലൂടെ ഉയര്‍ത്തുവാന് സാധിക്കുമെന്നും ബാങ്ക് പ്രത്യാശിക്കുന്നു. 2021 നവംബര് മാസത്തോടു കൂടി ഓരോ മാസവും3ലക്ഷം ക്രെഡിറ്റ് കാര്‍ഡ് വില്‍പ്പനയെന്ന ലക്ഷ്യം ബാങ്ക് കൈവരിക്കും.\nഅതേ സമയം ഉത്സവകാലം പ്രമാണിച്ച് ഭവന വായ്പാ നിരക്കില് എച്ച്ഡിഎഫ്സി ബാങ്ക് ഇളവ് പ്രഖ്യാപിച്ചിട്ടുണ്ട്. ഭവന വായ്പ 6.70 ശതമാനം നിരക്കില് ലഭ്യമാക്കുമെന്നാണ് ബാങ്ക് പത്രക്കുറിപ്പിലൂടെ അറിയിച്ചത്. ഉപഭോക്താവിന്റെ തൊഴിലോ വായ്പാ തുകയോ മാനദണ്ഡമാക്കാതെ എല്ലാവര്‍ക്കും ഈ നിരക്ക് ലഭ്യമാക്കുമെന്നാണ് പ്രഖ്യാപനം. എന്നാല് ക്രെഡിറ്റ് സ്‌കോര് അനുസരിച്ച് നിരക്കില് ഏറ്റക്കുറച്ചിലുകള് ഉണ്ടാകും. ഒക്ടോബര് 31 വരെയാണ് ഓഫര് നിലവിലുണ്ടാകുക.\nഅടുത്തിടെ, സ്റ്റേറ്റ് ബാങ്ക് ഓഫ് ഇന്ത്യ, ബാങ്ക് ഓഫ് ബറോഡ, കൊട്ടക് മഹീന്ദ്ര, പിഎന്‍ബി തുടങ്ങിയ ബാങ്കുകള് ഭവനവായ്പാ നിരക്കില് കുറവ് വരുത്തിയിരുന്നു. എസ്ബിഐ കഴിഞ്ഞ ദിവസം ഭവനവായ്പ 6.70 ശതമാനം നിരക്കില് ലഭ്യമാക്കുമെനന്ന് അറിയിച്ചിരുന്നു. കൂടാതെ വനിതകള്‍ക്ക് അഞ്ച് ബിപിഎസ് ഇളവും പ്രഖ്യാപിച്ചിരുന്നു.\nഎസ്ബിഐയില് നിന്ന് എടുക്കുന്ന 30 ലക്ഷം രൂപ വരെയുള്ള ഭവന വായ്പയ്ക്ക് 6.70 ശതമാനവും 30 മുതല് 75 ലക്ഷം വരെയുള്ളവയ്ക്ക് 6.95 ശതമാനവുമാണ് നിരക്ക്. 75 ലക്ഷത്തിന് മുകളിലുള്ള വായ്പയ്ക്ക് 7.05 ശതമാനവും. അതേസമയം കൊട്ടക് മഹീന്ദ്ര ബാങ്ക് 6.50 സഥമാനം വാര്‍ഷിക നിരക്കിലാണ് ഭവനവായ്പ വാഗ്ദാനം ചെയ്യുന്നത്. നേരത്തെ ഇത് 6.65 ശതമാനമായിരുന്നു. റീറ്റെയ്ല് വായ്പകളില് ബാങ്കിന്റെ വിപണി പങ്കാളിത്തം കഴിഞ്ഞ മാര്‍ച്ചില് 47 ശതമാനമായി ഇടിഞ്ഞിരുന്നു. നേരത്തെ 55 ശതമാനം വരെ കൈയാളിയിരുന്നത് എച്ച്ഡിഎഫ്സിയായിരുന്നു.\nHDFC Bank will start selling co-branded credit cards with Paytm | പേടിഎമ്മുമായി ചേര്‍ന്ന് എച്ച്ഡിഎഫ്‌സി ബാങ്കിന്റെ പുതിയ ക്രെഡിറ്റ് കാര്‍ഡ്\nHDFC Bank will start selling co-branded credit cards with Paytm


ചില നായ്ക്കള് മരിച്ചാല് മോദി പ്രതികരിക്കേണ്ടതില്ല: ഗൗരി ലങ്കേഷ് വധത്തില് ശ്രീരാമസേന അധ്യക്ഷന്\nThu Apr 18 2019 20:25:46 GMT+0530 (IST)\nബെംഗളൂരു: കൊല്ലപ്പെട്ട മാധ്യമ ഗൗരി ലങ്കേഷിനെതിരെ നീചമായ പരാമര്‍ശം നടത്തി ശീരാമസേനാ അധ്യക്ഷന് പ്രമോദ് മുത്തലിക്. ഗൗരിയെ നായയോടാണ് ഇയാള് ഉപമിച്ചത്. ബെംഗളൂരുവിലെ പൊതുയോഗത്തിലാണു മുത്തലിക്കിന്റെ വിവാദ പരാമര്‍ശം. ഗൗരി വധത്തില് സംശയ നിഴലിലുള്ള സംഘടനയാണു ശ്രീരാമസേന.\n'കോണ്‍ഗ്രസ് ഭരണകാലത്ത് കര്‍ണാടകയില് രണ്ടും മഹാരാഷ്ട്രയില് രണ്ടും കൊലപാതകങ്ങള് നടന്നു. കോണ്‍ഗ്രസ് സര്‍ക്കാരിന്റെ പരാജയത്തെപ്പറ്റി ആര്‍ക്കും ഒന്നും മിണ്ടാനില്ല. പകരം അവര് ചോദിക്കുന്നത്, ഗൗരി ലങ്കേഷ് വധത്തില് പ്രധാനമന്ത്രി നരേന്ദ്ര മോദിയുടെ മൗനത്തെക്കുറിച്ചാണ്. മോദി ഇക്കാര്യത്തില് പ്രതികരിക്കണം എന്നാവശ്യപ്പെടുന്ന ഒരുപാടു പേരുണ്ട്. കര്‍ണാടകയില് ചില നായ്ക്കള് മരിക്കുന്നതില് മോദി പ്രതികരിക്കുന്നത് എന്തിനാണ്?'' പ്രമോദ് മുത്തലിക് പറഞ്ഞതായി ദേശീയ മാധ്യമങ്ങള് റിപ്പോര്‍ട്ട് ചെയ്തു.\nഅതേസമയം താന് ഗൗരി ലങ്കേഷിനെ നായയോട് ഉപമിച്ചിട്ടില്ലെന്നും കര്‍ണാടകയിലെ എല്ലാ മരണങ്ങള്‍ക്കും മോദി മറുപടി പറയേണ്ടതില്ലെന്നാണു പറഞ്ഞതെന്നും മുത്തലിക് പിന്നീടു വിശദീകരിച്ചു. ഗൗരി ലങ്കേഷിനെ കൊലപ്പെടുത്താന് വെടിയുതിര്‍ത്തെന്നു സംശയിക്കുന്ന ശ്രീരാമസേന അംഗമായ പരശുറാം വാഗ്മറിനെ പ്രത്യേക അന്വേഷണ സംഘം (എസ്‌ഐടി) കഴിഞ്ഞദിവസം അറസ്റ്റ് ചെയ്തിരുന്നു. കേസിലെ മുഖ്യപ്രതി പ്രവീണിന്റെ മൊഴി അനുസരിച്ചാണു പരശുറാമിന്റെ അറസ്റ്റ്. പ്രവീണിനും പരശുറാമിനും ഹിന്ദു യുവസേന സ്ഥാപകന് കെടി നവീന് കുമാര്, അമോല് കാലെ, അമിത് ദേഗ്വേക്കര്, മനോഹര് ഇവ്‌ഡെ എന്നിങ്ങനെ ആറു പേരാണ് ഗൗരി ലങ്കേഷ് വധത്തില് ഇതുവരെ അറസ്റ്റിലായിട്ടുള്ളത്.


ശരീരഭാരം പെട്ടെന്ന് കുറയ്ക്കണോ? എങ്കില് പിന്തുടരാം കീറ്റോജെനിക് ഡയറ്റ്\n10 May 2019 9:02 AM GMT\nശരീരഭാരം നിയന്ത്രിക്കാന് സഹായിക്കുന്ന പലതരത്തിലുള്ള ഡയറ്റ് പ്ലാനുകള് ഇന്നുണ്ട്. അതിലൊന്നാണ് കീറ്റോ ഡയറ്റ് അഥവാ കീറ്റോജെനിക് ഡയറ്റ്. കാര്‍ബോഹൈഡ്രേറ്റിന്റെ അളവ് ഗണ്യമായി കുറച്ച് ചെറിയ അളവില് ശരീരത്തില് പ്രോട്ടീനുകളും കൊഴുപ്പും അടങ്ങിയ ഭക്ഷണമാണ് കീറ്റോ ഡയറ്റില് ഉള്‍പ്പെടുന്നത്.\nകാര്‍ബോഹൈഡ്രേറ്റിന്റെ അളവ് കുറവായതിനാല് തലച്ചോറിന് ഏറെ നേരം ശ്രദ്ധ കേന്ദ്രീകരിക്കാന് സഹായിക്കുന്ന ഡയറ്റാണ് കീറ്റോ ഡയറ്റ്. കാര്‍ബോഹൈഡ്രേറ്റ്? കുറഞ്ഞ ഭക്ഷണം കഴിക്കുന്നതിനാല് ശരീരത്തില് പഞ്ചസാരയുടെ അളവ്? കുറവായിരിക്കും. ഇത് പ്രമേഹം നിയന്ത്രിക്കാന് സഹായിക്കും.പാര്‍ശ്വഫലങ്ങള് വളരെ കുറച്ചു മാത്രമുള്ള ഒരു ഭക്ഷണരീതിയാണ് കീറ്റോ ഡയറ്റ്.\nഅമിതമായ ശരീരഭാരം, അതായത് നൂറുകിലോയില് കൂടുതല് ശരീരഭാരം ഉള്ളവര്‍ക്കാണ് ഈ ഡയറ്റ് കൂടുതല് യോജിക്കുന്നത്. ശരീരത്തിലെ കൊഴുപ്പും വീക്കവും കുറയ്ക്കാന് ഈ ഡയറ്റിനു സാധിക്കുന്നു. പഞ്ചസാരയ്ക്കു പകരം കൊഴുപ്പിനെ വേഗം അലിയിച്ചു കളയാന് ശരീരത്തിനാകുന്നു. ഈ ഡയറ്റില് കൊഴുപ്പിനെയാണ് അലിയിച്ചു കളയുന്നത്. അതുകൊണ്ടു തന്നെ വേഗം ശരീരഭാരവും കുറയുന്നു.\nകീറ്റോ ഡയറ്റ് പിന്തുടരുന്നത് വളരെ വിരസവും മടുപ്പിക്കുന്നതുമാണ് എന്നതാണ് പ്രധാന പോരായ്മ. അതുകൊണ്ടു തന്നെ സൈക്ലിക് കീറ്റോ ഡയറ്റ് പിന്തുടരുക എന്നതാണ നല്ലത്. ഇത് പ്രധാന പോഷകങ്ങളൊന്നും നഷ്ടപ്പെടാതിരിക്കാന് സഹായിക്കും.രണ്ടോ മൂന്നോ മാസം തുടര്‍ച്ചയായി അന്നജം ശരീരത്തിലെത്തിക്കാതിരിക്കുന്നത് ഉദരപ്രശ്‌നങ്ങള്‍ക്കും കാരണമാകും.കീറ്റോ ഡയറ്റ് പിന്തുടരുന്നവര് കാര്‍ബോ ഹൈഡ്രേറ്റിന്റെ അളവ് 15 മുതല് 20 ശമാനം വരെ മാത്രം ആയിരിക്കാന് പ്രത്യേകം ശ്രദ്ധിക്കണം. 35 ശതമാനം പ്രോട്ടീന്, ബാക്കി കൊഴുപ്പ് ഇങ്ങനെയാകണം ഭക്ഷണം. കീറ്റോയില് കൊഴുപ്പ് അധികവും, പ്രോട്ടീന് മിതമായ അളവിലും കാര്‍ബോഹൈഡ്രേറ്റ് വളരെ കുറച്ചും ആയിരിക്കണം.\nകീറ്റോ ഡയറ്റില് ഉള്‍പ്പെട്ട കാര്‍ബോ ഹൈഡ്രേറ്റ് ലഭിക്കുന്നത് നാരുകള് കൂടുതല് അടങ്ങിയ ഭക്ഷണത്തില് നിന്നാണ്. പരിപ്പുകള്, ധാന്യങ്ങള് ഇവ ഒഴിവാക്കണം. ചില പയര് വര്‍ഗങ്ങള് ഉള്‍പ്പെടുത്താം. പ്രോട്ടീന് ധാരാളം ഉള്ള ഭക്ഷണങ്ങള് ആയ മത്തങ്ങ, വഴുതനങ്ങ, പച്ചനിറത്തിലുള്ള ഇലക്കറികള്, ഇറച്ചി, കോഴിയിറച്ചി, മത്സ്യം, മുട്ട ഇവ ഉള്‍പ്പെടുത്തണം. അണ്ടിപ്പരിപ്പുകള് കുറച്ച് ഉപയോഗിക്കാം.\nമിതമായ അളവില് മോര് കൂട്ടാം. പാലുല്‍പ്പന്നങ്ങളില് അന്നജം ഉണ്ട്. അതിനാല് ഇവ ഒഴിവാക്കുന്നതാണ് നല്ലത്. മധുരം കഴിക്കാന് തോന്നിയാല് വല്ലപ്പോഴും അല്പ്പം ഡാര്‍ക്ക് ചോക്ലേറ്റ് ആകാം. കാല്‍സ്യം സപ്ലിമെന്റുകളും കഴിക്കാം എന്നാണ് ഈ രംഗത്തെ വിദഗ്ധര് അഭിപ്രായപ്പെടുന്നത്.\nBloodSugar food keto keto diet ketogenic sugar


പഞ്ചായത്ത്-നഗരസഭാ സെക്രട്ടറിമാരുടെ അധികാരം പരിമിതപ്പെടുത്തും; കെഎം ഷാജിയുടെ അടിയന്തര പ്രമേയത്തിന് മുഖ്യമന്ത്രിയുടെ മറുപടി – Chandrika Daily\nBy chandrika Monday June 24, 2019 20:39 pm\nപഞ്ചായത്ത്-നഗരസഭാ സെക്രട്ടറിമാരുടെ അധികാരം പരിമിതപ്പെടുത്തും; കെഎം ഷാജിയുടെ അടിയന്തര പ്രമേയത്തിന് മുഖ്യമന്ത്രിയുടെ മറുപടി\nതിരുവനന്തപുരം: പഞ്ചായത്ത് നഗരസഭാ സെക്രട്ടറിമാരുടെ അധികാരം പരിമിതപ്പെടുത്തുന്ന കാര്യം ആലോചിക്കുമെന്ന് മുഖ്യമന്ത്രി പിണറായി വിജയന് പറഞ്ഞു. നിയമസഭയില് കെ.എം. ഷാജിയുടെ അടിയന്തര പ്രമേയത്തിന് മറുപടി പറയുകയായിരുന്നു മുഖ്യമന്ത്രി….\nതിരുവനന്തപുരം: പഞ്ചായത്ത് നഗരസഭാ സെക്രട്ടറിമാരുടെ അധികാരം പരിമിതപ്പെടുത്തുന്ന കാര്യം ആലോചിക്കുമെന്ന് മുഖ്യമന്ത്രി പിണറായി വിജയന് പറഞ്ഞു. നിയമസഭയില് കെ.എം. ഷാജിയുടെ അടിയന്തര പ്രമേയത്തിന് മറുപടി പറയുകയായിരുന്നു മുഖ്യമന്ത്രി. തദ്ദേശസ്വയംഭരണ സ്ഥാപനങ്ങളില് കെട്ടിടനിര്‍മ്മാണ ചട്ടങ്ങള് സംബന്ധിച്ച് മുന്‍സിപ്പല് പഞ്ചായത്ത് രാജ് നിയമങ്ങളില് സെക്രട്ടറിക്കു മാത്രമാണ് അധികാരമുള്ളത്. സെക്രട്ടറിയുടെ തീരുമാനത്തില് അതൃപ്തിയുണ്ടെങ്കില് വകുപ്പ് 509 (6) പ്രകാരം തദ്ദേശസ്വയംഭരണ സ്ഥാപനങ്ങള്‍ക്കുള്ള ട്രിബ്യൂണല് മുമ്പാകെ മാത്രമേ അപ്പീല് നല്‍കാന് കഴിയൂ. ചെയര്‍മാനോ കൗണ്‍സിലിനോ ഇക്കാര്യത്തില് തീരുമാനമെടുക്കാനോ അപ്പീല് കേള്‍ക്കാനോ ഉള്ള അധികാരമില്ല എന്ന സ്ഥിതിയാണുള്ളത്.\nഈ സംഭവം വ്യക്തമാക്കുന്നത്, കെട്ടിടനിര്‍മ്മാണത്തിന് അനുമതി നല്‍കുന്നതുമായി ബന്ധപ്പെട്ട ചില പ്രശ്‌നങ്ങള് നിലനില്‍ക്കുന്നുണ്ട് എന്നതാണ്. അവ പരിഹരിക്കുക എന്നത് പ്രധാനമാണ്. അതുകൊണ്ടു തന്നെ ഇക്കാര്യത്തില് അടിയന്തര നടപടികള് സംസ്ഥാന സര്‍ക്കാര് സ്വീകരിച്ചിട്ടുണ്ടെന്നും മുഖ്യമന്ത്രി മറുപടി പറഞ്ഞു. നിലവില് ട്രിബ്യൂണല് തിരുവനന്തപുരത്തു മാത്രമേ പ്രവര്‍ത്തിക്കുന്നുള്ളൂ.6മാസം മുതല് 1 വര്‍ഷം വരെ അപ്പീല് തീര്‍പ്പാക്കാന് സമയമെടുക്കുന്നു എന്ന സ്ഥിതി നിലവിലുണ്ട്. പെന്റന്‍സി കണക്കാക്കി ഇത്തരം പ്രശ്‌നങ്ങള് പരിഹരിക്കുന്നതിന് കൊച്ചി, കോഴിക്കോട് നഗരങ്ങളില് കൂടി ഈ സംവിധാനം വിപുലപ്പെടുത്തുന്ന കാര്യം പരിശോധിക്കുന്നതാണ്.\nതദ്ദേശസ്വയംഭരണ സ്ഥാപനങ്ങളിലെ സെക്രട്ടറിമാര് അപേക്ഷകളിലെ ന്യൂനതകളുടെ കാര്യത്തില് സമഗ്രമായി പഠിച്ച് ഒറ്റത്തവണയായി അപേക്ഷകനെ അറിയിക്കേണ്ടതാണ് എന്ന കാര്യം ഉറപ്പുവരുത്തും. ഘട്ടംഘട്ടമായി ചോദ്യങ്ങള് ചോദിച്ച് കാലംതാമസം വരുത്തുന്ന പ്രവണത തടയുന്നതിന് ചട്ടങ്ങള് പുറപ്പെടുവിക്കുന്നതുമാണ്.നിലവിലെ ഓണ്‍ലൈന് സമ്പ്രദായം കാര്യക്ഷമമായി നടപ്പാക്കാന് തദ്ദേശസ്വയംഭരണ വകുപ്പ് മുന്‍കൈ എടുക്കും. നിലവിലെ ചട്ടങ്ങള് പ്രകാരം കെട്ടിടനിര്‍മ്മാണത്തിന്റെ അപേക്ഷയിന്‍മേല് തീരുമാനമെടുക്കുന്നതിന് സെക്രട്ടറിയാണ് അന്തിമ അധികാരി. സാങ്കേതികവൈദഗ്ധ്യമുള്ള എഞ്ചിനീയര് പോലുള്ള ഉദ്യോഗസ്ഥരേയും സെക്രട്ടറിക്ക് മറികടക്കാന് ചട്ടപ്രകാരം തടസ്സമില്ല. കാര്യകാരണ സഹിതം സാങ്കേതികവൈവിധ്യമുള്ള ഉദ്യോഗസ്ഥരുടെ തീരുമാനത്തെ മറികടക്കാനുള്ള സെക്രട്ടറിയുടെ അധികാരം പരിമിതപ്പെടുത്തുന്ന കാര്യവും ആലോചിക്കുന്നതാണ്. ഇക്കാര്യത്തില് സെക്രട്ടറിക്ക് മറിച്ചൊരു തീരുമാനമെടുക്കണമെങ്കില് സെക്രട്ടറി സാങ്കേതികവിദഗ്ധനായ ഉദ്യോഗസ്ഥന്റെ ഉപദേശം കേട്ടശേഷം ഭേദഗതിയോടെയോ അല്ലാതെയോ അംഗീകരിക്കാന് ബാധ്യസ്ഥനാണെന്ന കാര്യവും ചട്ടങ്ങളില് ഉള്‍പ്പെടുത്തുമെന്നും മുഖ്യമന്ത്രി നിയമസഭയെ അറിയിച്ചു.\nCategories: Culture, More, News, Views Tags: aanthur, kannur, km shaji, km shaji mla, pinarayi vijayan, pk syamala, sajan suicide


ജീത്തുവിന്റെ വീട്ടുകാർ പോലും ദൃശ്യത്തിന് ഒരു രണ്ടാം ഭാഗം ഒരുക്കുന്നതിന് എതിരായിരുന്നു !! - Entertainment Corner ജീത്തുവിന്റെ വീട്ടുകാർ പോലും ദൃശ്യത്തിന് ഒരു രണ്ടാം ഭാഗം ഒരുക്കുന്നതിന് എതിരായിരുന്നു !! - Entertainment Corner\nജീത്തുവിന്റെ വീട്ടുകാർ പോലും ദൃശ്യത്തിന് ഒരു രണ്ടാം ഭാഗം ഒരുക്കുന്നതിന് എതിരായിരുന്നു !!\nദൃശ്യം, ഒരുപക്ഷെ ദൃശ്യത്തിന് മുകളിൽ നിൽക്കുന്ന ഒരു ത്രില്ലർ ഇന്ത്യൻ സിനിമയിൽ തന്നെ ഉണ്ടായിട്ടില്ലെന്ന് പറയേണ്ടി വരും. ഏഴു വർഷങ്ങൾക്കപ്പുറം ദൃശ്യത്തിന്റെ രണ്ടാം ഭാഗത്തെ കുറിച്ചുള്ള അനൗൻസ്‌മെന്റ് പുറത്ത് വരുമ്പോൾ, ആദ്യ ഭാഗം പ്രേക്ഷകന് നൽകിയ സംതൃപ്തിക്ക് ഒപ്പം നിൽക്കാനാകുമോ രണ്ടാം ഭാഗത്തിന് എന്നൊരു ചോദ്യം ഏതൊരു പ്രേക്ഷകന്റെയും മനസ്സിൽ ഉണ്ടാകാം. അഞ്ചു വർഷങ്ങൾക്ക് മുൻപാണ് ജീത്തു ജോസഫിന്റെ ഉള്ളിൽ ദൃശ്യത്തിന്റെ രണ്ടാം ഭാഗം എന്നൊരു ചിന്ത മുളക്കുന്നത്.\nഎന്നാൽ ഇപ്പോൾ സ്വസ്ഥമായി ജീവിക്കുന്ന ജോർജ്കുട്ടിയുടെ ജീവിതത്തെ കുറിച്ചൊരു സിനിമ വീണ്ടും സൃഷ്ടിക്കണം എന്നൊരു തോന്നൽ ജീത്തുവിന്റെ വീട്ടുകാർക്ക് പോലും ഇല്ലായിരുന്നു. ഭാര്യ ലിന്റയും മക്കളും ജീത്തുവിനോട് പറഞ്ഞത് ആ രണ്ടാം ഭാഗം വേണ്ട എന്നു തന്നെയാണ്. എപ്പോഴോ എഴുതിയ ഒരു ഫസ്റ്റ് ഡ്രാഫ്റ്റ് ഈ ലോക്ക് ഡൌൺ സമയത്തിരുന്നാണ് ജീത്തു മാറ്റി എഴുതിയത്. ഒരു മാസം കൊണ്ട് സ്ക്രിപ്റ്റ് പൂർത്തിയാക്കി ജീത്തു ലിന്റക്കും മക്കൾക്കും വായിക്കാൻ നൽകി. വായിച്ചു കഴിഞ്ഞപ്പോൾ അവരും നല്ല അഭിപ്രായം നൽകി.\nജിത്തു മനോരമക്ക് നൽകിയ അഭിമുഖത്തിൽ പറഞ്ഞ വാക്കുകൾ ഇങ്ങനെ ” ദൃശ്യം പോലെയൊരു ചിത്രത്തെ മറികടക്കുന്ന രീതിയിൽ ഒരു സിനിമ ചെയ്യാനാകുമോ എന്ന് സത്യം പറഞ്ഞാൽ അറിയില്ല. നാല് അഞ്ച് വർഷമായി ഈ ഐഡിയ മനസ്സിൽ ഉണ്ടായിരിന്നു എന്നാൽ അതുമായി മുന്നോട്ട് പോകണ്ട എന്നു തന്നെയാണ് മനസ് പറഞ്ഞത്. ഒരുപാട് പേർ രണ്ടാം ഭാഗത്തെ കുറിച്ചുള്ള അന്വേഷണം നടത്തി. മുംബൈയിലെ രണ്ട് വമ്പൻ പ്രൊഡക്ഷൻ ഹൗസുകൾ ഇതേ ആവശ്യവുമായി എന്റെ മുന്നിൽ വന്നു. ആന്റണി പെരുമ്പാവൂരും മോഹൻലാലും പിന്തുണ നൽകി. ഞാൻ ഒരു ഫസ്റ്റ് ഡ്രാഫ്റ്റ് എഴുതി. മോഹൻലാലിനോട് പറഞ്ഞപ്പോൾ മുന്നോട്ട് പോകാൻ ആവശ്യപ്പെട്ടു. എന്നാൽ ഈ പ്രോജക്ടിന്റെ വിജയത്തെ കുറിച്ചു എനിക്കൊരു പേടി ഉണ്ടായിരുന്നു. ലോക്ക് ഡൌണിന്റെ ആദ്യ ആഴ്ചകളിൽ ഒന്നും ചെയ്യാനില്ലായിരുന്ന സമയത്, ഞാൻ ആ പഴയ ഡ്രാഫ്റ്റ് മാറ്റി എഴുതി തുടങ്ങി, ആദ്യം സീൻ ഓർഡറും പിന്നെ പൂർണമായ സ്ക്രിപ്റ്റും എഴുതി. അപ്പോഴാണ് എനിക്കി സിനിമയിൽ വിശ്വാസം വന്നത്. ലാലേട്ടന് അത് അയക്കുകയും ചെയ്തു. പിന്നീടെല്ലാം പെട്ടന്നായിരുന്നു “എന്റെ വീട്ടുകാർ പോലും ആദ്യം ഈ ഐഡിയക്ക് എതിരായിരുന്നു. അടുത്ത സുഹൃത്തുക്കൾ ആദ്യം മുതൽ തന്നെ ഇത് വേണ്ട എന്നു പറഞ്ഞിരുന്നു. പിന്നിട് അവർക്ക് ഞാൻ ഈ ഡ്രാഫ്റ്റ് നൽകി, എന്റെ വീട്ടുകാർ അടക്കം അപ്പോൾ ഒരു നല്ല ഫാമിലി ഡ്രാമയുടെ സാധ്യത മനസിലാക്കി. ഫൈനൽ സ്ക്രിപ്റ്റ് കണ്ട ശേഷം അവർക്ക് പൂർണമായും ഈ സിനിമയെ കുറിച്ചു ബോധ്യമായി. ഇതൊരു നല്ല കുടുംബ ചിത്രമായിരിക്കും എന്നാണ് എന്റെ ഉറപ്പ് “


Women Charge Rs 2-4 lakh to Accuse Men of Sexual Harassment BJP MP: ലൈംഗികാരോപണത്തിന് സ്ത്രീകൾ വാങ്ങുന്നത് ലക്ഷങ്ങൾ; മീ ടൂ ക്യാംപെയിനെ വിമർശിച്ച് ബിജെപി എംപി\nWomen Charge Rs24 Lakh To Accuse Men Of Sexual Harassment Bjp Mp\nലൈംഗികാരോപണത്തിന് സ്ത്രീകൾ വാങ്ങുന്നത് ലക്ഷങ്ങൾ; മീ ടൂ ക്യാംപെയിനെ വിമർശിച്ച് ബിജെപി എംപി\nസ്ത്രീകൾ ഇതൊരു ശീലമാക്കിയിരിക്കുന്നു. ഇത്തരം ആരോപണം ഉന്നയിക്കുന്നതിന്2മുതൽ4ലക്ഷംവരെ സ്ത്രീകൾ വാങ്ങുന്നുണ്ട്\nOctober 09, 2018 04:17:55 pm\nന്യൂഡൽഹി: നടൻ നാന പടേക്കറിനെതിരെ തനുശ്രീ ദത്തയുടെ ലൈംഗിക ആരോപണത്തിൽ നടന് പിന്തുണയുമായി ബിജെപി എംപി ഉദിത് രാജ്. 10 വർഷത്തിനുശേഷം ആരോപണം ഉന്നയിച്ചതിനുപിന്നിൽ സംശയമുണ്ടെന്നാണ് ഉദിത് രാജ് പറഞ്ഞത്. പുരുഷനെതിരെ ലൈംഗികാരോപണം ഉന്നയിക്കുന്നതിന് സ്ത്രീകൾ ലക്ഷങ്ങൾ വാങ്ങുന്നുണ്ടെന്നും ബിജെപി എംപി പറഞ്ഞു.\n”സ്ത്രീകൾ ഇതൊരു ശീലമാക്കിയിരിക്കുന്നു. ഇത്തരം ആരോപണം ഉന്നയിക്കുന്നതിന്2മുതൽ4ലക്ഷംവരെ സ്ത്രീകൾ വാങ്ങുന്നുണ്ട്. ഒരാൾക്കെതിരെ ആരോപണം ഉന്നയിച്ചതിനുശേഷം അടുത്തയാളെ തിരഞ്ഞു പിടിക്കുന്നു. പുരുഷന്റെ സ്വഭാവത്തെക്കുറിച്ച് എനിക്ക് അറിയാം. പക്ഷേ സ്ത്രീകൾ പെർഫെക്ടാണോ? അവരിത് ദുരുപയോഗം ചെയ്യില്ലേ? ഇത്തരം ആരോപണങ്ങൾ മൂലം ഒരു പുരുഷന്റെ ജീവിതമാണ് നശിക്കുന്നത്” രാജ് എഎൻഐയോട് പറഞ്ഞു.\nവർഷങ്ങൾക്കുശേഷം ആരോപണം ഉന്നയിച്ചാൽ ഈ കേസിൽ സത്യം എങ്ങനെയാണ് തെളിയിക്കാൻ കഴിയുകയെന്ന് നാന പടേക്കറിനെതിരായ ആരോപണത്തെ പരാമർശിക്കാതെ എംപി ചോദിച്ചു. ഇത്തരം ആരോപണങ്ങൾ ഒരു വ്യക്തിയുടെ ഇമേജിനെ തകർക്കും. ഇതൊരു മോശം പ്രവൃത്തിയുടെ തുടക്കമാണെന്നും മീ ടൂ ക്യാംപെയിനെ വിമർശിച്ച് ബിജെപി എംപി പറഞ്ഞു.\n10 വർഷങ്ങൾക്കു മുൻപ് ‘ഹോൺ ഓകെ പ്ലീസ്’ എന്ന ചിത്രത്തിലെ ഒരു ഗാനരംഗത്തിന്റെ ചിത്രീകരണത്തിനിടെ നാന പടേക്കർ മോശമായി പെരുമാറിയെന്ന് ഒരു അഭിമുഖത്തിലാണ് തനുശ്രീ ദത്ത പറഞ്ഞത്.\nTags: BJP, Bollywood, Sexual Abuse\nഫെയ്‍സ്ബുക്ക് പോസ്റ്റിന്റെ പേരിൽ കേന്ദ്ര സർവ്വകലാശാല പുറത്താക്കിയ വിദ്യാർത്ഥി ആത്മഹത്യയ്ക്ക് ശ്രമിച്ചു\nമുകേഷിനെതിരെ ആരോപണമുന്നയിച്ച ടെസ്സ് ജോസഫിനെ കുറിച്ച് കൂടുതൽ അറിയാം\nഒരു രാജ്യം, ഒരു ഭാഷ എന്ന നിര്‍ദേശം ഏകാധിപത്യപരം: എം.ടി.വാസുദേവന് നായര്


Lenovo Z6 launches with Snapdragon 730 processor | സ്‌നാപ്ഡ്രാഗണ് 730 പ്രൊസസറുമായി ലെനോവോ സീ6 പുറത്തിറക്കി | Mangalam\nSaturday, July 06, 2019 Last Updated4Min 40 Sec ago English Edition\nSaturday 06 Jul 2019 03.15 PM\nലെനോവോ സീ6 (Lenovo Z6) സ്മാര്‍ട്‌ഫോണ് പുറത്തിറക്കി. ഫോണ് നിലവിൽ ചൈനീസ് വിപണിയിലാണ് അവതരിപ്പിച്ചത്. ക്വാല്‍കോം സ്‌നാപ്ഡ്രാഗണ് 736 പ്രൊസസറുമായാണ് ലെനോവോ സീ6 എത്തുന്നത്. ഇതേ പ്രൊസസറാണ് ഷാവോമി റെഡ്മി കെ20 പ്രൊസസറില് ഉപയോഗിച്ചിട്ടുള്ളത്. ലെനോവോ സീ6 ഇന്ത്യയിലെത്തുമോ എന്ന കാര്യം സ്ഥിരീകരിച്ചിട്ടില്ല.\nനീല നിറത്തിലുള്ള ഫോണ് മാത്രമാണ് പുറത്തിറക്കിയിട്ടുള്ളത്. വാട്ടര് ഡ്രോപ്പ് നോച്ച് ഉള്ള 6.39 ഒഎല്‍ഇഡി ഡിസ്‌പ്ലേ, എട്ട് ജിബി റാം, 15 വാട്ട് ഫാസ്റ്റ് ചാര്‍ജിങ് സപ്പോര്‍ട്ട് എന്നിവയും ഫോണിനുണ്ട്.\n4000 എംഎഎച്ച് ആണ് ബാറ്ററി. ആന്‍ഡ്രോയിഡ് പൈ അടിസ്ഥാനമാക്കിയുള്ള സെഡ് യുഐ 11 ആണ് ഫോണില് നല്‍കിയിരിക്കുന്നത്. ട്രിപ്പിള് ക്യാമറ സംവിധാനമാണ് ഫോണില് ഉപയോഗിച്ചിട്ടുള്ളത്. 24 എംപി, 8എംപി, 5എംപി സെന്‍സറുകളാണുള്ളത്. 16 മെഗാപിക്‌സലാണ് സെല്‍ഫി ക്യാമറ. ഇന്‍സ്‌ക്രീന് ഫിംഗര്‍പ്രിന്റ് സെന്‍സറാണ് ഫോണില് ഉപയോഗിച്ചിട്ടുള്ളത്.\n6ജിബി റാം + 64 ജിബി സ്‌റ്റോറേജ്, 6ജിബി റാം + 128 ജിബി സ്‌റ്റോറേജ്, 8 ജിബി റാം + 128 ജിബി സ്‌റ്റോറേജ് പതിപ്പുകളാണ് ഫോണിനുള്ളത്. ലെനോവോ സീ6 പരമ്പരയിലെ മൂന്നാമത്തെ ഫോണ് ആണിത്. ലെനോവോ സീ6 പ്രോ, ലെനോവോ സീ6 യൂത്ത് തുടങ്ങിയ ഫോണുകളാണ് ഇതിന് മുമ്പ് പുറത്തിറക്കിയത്. ലെനോവോ സീ6 പ്രോയുടെ 5ജി പതിപ്പും അവതരിപ്പിച്ചിട്ടുണ്ട്. ചൈനീസ് വിപണിയില് മാത്രമാണ് ഈ ഫോണുകളെല്ലാം ഉള്ളത്.


Sabarimala temple will open tomorrow high security in place- യുവതി പ്രവേശന നിരോധന ബോര്‍ഡ് മറച്ചു; തുലാമാസ പൂജകള്‍ക്കായി ശബരിമല ക്ഷേത്രനട നാളെ തുറക്കും\nSabarimala Temple Will Open Tomorrow High Security In Place\nനിലയ്ക്കലില് പ്രതിഷേധക്കാര് രാപ്പക്കല് പ്രതിഷേധം തുടരുകയാണ്. വാഹനങ്ങളില് പരിശോധന നടത്തിയതിന് ശേഷമാണ് പ്രതിഷേധക്കാര് കടത്തി വിടുന്നത്\nOctober 17, 2018 10:30:44 am\nപത്തനംതിട്ട: ശബരിമലയിലെ സ്ത്രീപ്രവേശനവുമായി ബന്ധപ്പെട്ട വിവാദങ്ങളുടെ പശ്ചാത്തലത്തില്, തുലാമാസ പൂജകള്‍ക്കായി ശബരിമല ശ്രീധര്‍മ്മശാസ്താക്ഷേത്രനട നാളെ വൈകുന്നേരം5ന് തുറക്കും. ക്ഷേത്രതന്ത്രി കണ്ഠരര് രാജീവരരും മേല്‍ശാന്തി ഉണ്ണികൃഷ്ണന് നമ്പൂതിരിയും ചേര്‍ന്ന് ക്ഷേത്ര ശ്രീകോവില് നട തുറന്ന് ദീപം തെളിക്കും. നട തുറക്കുന്ന ദിവസം പൂജകള് ഉണ്ടാവില്ല. രാത്രി പത്തിന് ഹരിവരാസനം പാടി നട അടയ്ക്കും.\nഅതേസമയം, നിലയ്ക്കലില് പ്രതിഷേധക്കാര് രാപ്പകൽ പ്രതിഷേധം തുടരുകയാണ്. വാഹനങ്ങളില് പരിശോധന നടത്തിയതിന് ശേഷമാണ് പ്രതിഷേധക്കാര് യാത്രക്കാരെ കടത്തി വിടുന്നത്. യാതൊരു കാരണവശാലും 10നും 50 നും ഇടയില് പ്രായമുള്ള സ്ത്രീകളെ സന്നിധാനത്ത് സന്ദര്‍ശനം നടത്താന് അനുവദിക്കില്ലെന്നാണ് പ്രതിഷേധക്കാര് പറയുന്നത്. ഇതിനിടെ പമ്പയില് ഉണ്ടായിരുന്ന യുവതികള്‍ക്ക് പ്രവേശനമില്ലെന്ന ബോര്‍ഡ് മറച്ചു. മലയാളത്തിന് പുറമെ തമിഴ്, കന്നഡ തുടങ്ങിയ ഭാഷയിലും യുവതികള്‍ക്ക് പ്രവേശനമില്ലെന്ന് എഴുതി വെച്ചിരുന്ന ബോര്‍ഡാണ് മറച്ചിരിക്കുന്നത്. പകരം പ്ലാസ്റ്റിക് നിരോധിത മേഖല എന്ന സന്ദേശമാണ് ഇപ്പോള് ഈ സ്ഥാനത്തുള്ളത്.\nതുലാമാസം ഒന്നായ 18 ന് രാവിലെ നടതുറന്ന് നിര്‍മ്മാല്യവും പതിവ് പൂജകളും നെയ്യഭിഷേകവും ഗണപതി ഹോമവും നടക്കും. ഉഷപൂജയ്ക്ക് ശേഷം ശബരിമലയിലെ മേല്‍ശാന്തി നറുക്കെടുപ്പ് നടക്കും. മേല്‍ശാന്തി നറുക്കെടുപ്പിനായി പട്ടികയില് ഇടം നേടിയ9ശാന്തിമാരുടെ പേരുകള് വെള്ളിക്കുടത്തിലിട്ട് അതില് നിന്നാണ് പുതിയ മേല്‍ശാന്തിയെ നറുക്കെടുക്കുക. പന്തളം കൊട്ടാരത്തില് നിന്ന് എത്തുന്ന കുട്ടികളാണ് നറുക്ക് എടുക്കുക. മാളികപ്പുറം മേല്‍ശാന്തി നറുക്കെടുപ്പും തുടര്‍ന്ന് നടക്കും.9പേരാണ് മാളികപ്പുറം മേല്‍ശാന്തി പട്ടികയില് ഉള്‍പ്പെട്ടിട്ടുള്ളത്.നറുക്കെടുപ്പിലൂടെ തെരഞ്ഞെടുക്കപ്പെടുന്ന ഇരു മേല്‍ശാന്തിമാരും പുറപ്പെടാ ശാന്തിമാരായിരിക്കും.അടുത്ത ഒരു വര്‍ഷം വരെയാണ് മേല്‍ശാന്തിമാരുടെ കാലാവധി.\nപുതുതായി തെരഞ്ഞെടുക്കപ്പെടുന്ന മേല്‍ശാന്തിമാര് തുലാം മുപ്പതിന് (നവംബര്16) ഇരുമുടി കെട്ടുമായി മലചവിട്ടി സന്നിധാനത്ത് എത്തും. തുടര്‍ന്ന് തന്ത്രി കണ്ഠരര് രാജീവരര് മേല്‍ശാന്തിമാരെ അഭിഷേകം നടത്തി, അവരോധിച്ച് അവരുടെ കൈപിടിച്ച് ക്ഷേത്ര ശ്രീകോവിലേക്ക് ആനയിക്കും. വൃശ്ചികം ഒന്നിന് (നവംബര് 17 ന്)ശബരിമല ധര്‍മ്മശാസ്താക്ഷേത്ര നട തുറക്കുന്നത് പുതിയ മേല്‍ശാന്തിയായിരിക്കും.5ദിവസത്തെ തുലാമാസ പൂജകള് പൂര്‍ത്തിയാക്കി ക്ഷേത്രനട 22 ന് രാത്രി ഹരിവരാസനം പാടി അടയ്ക്കും.


iFixit: 16 ”മാക്ബുക്ക് പ്രോ | ഞാൻ മാക്കിൽ നിന്നാണ്\niFixit - 16 പൂർത്തിയാക്കുക ”മാക്ബുക്ക് പ്രോ ടിയർ‌ഡ own ൺ\n16 ഇഞ്ച് മാക്ബുക്ക് പ്രോയുടെ ഹ്രസ്വമായ കീറിക്കളയലിന് ശേഷം, അതിൽ അവർ ഞങ്ങൾക്ക് പുതിയ കീബോർഡ് കാണിച്ചു, iFixit കമ്പ്യൂട്ടർ പൂർണ്ണമായും ഡിസ്അസംബ്ലിംഗ് ചെയ്തു ഈ പുതിയ മുൻനിരയുടെ ഇന്റീരിയർ ഞങ്ങൾക്ക് കാണിക്കുന്നതിന്.\nഐഫിക്സിറ്റ് റിപ്പയർ സൈറ്റ് പുതിയ മെഷീന്റെ പൂർണ്ണമായ കീറിമുറിക്കൽ ഇന്ന് പങ്കിട്ടു. കീബോർഡിൽ വരുത്തിയ മാറ്റങ്ങളും വിവിധ ഘടകങ്ങളിൽ പുതിയതും നമുക്ക് കൂടുതൽ വിശദമായി കാണാൻ കഴിയും.\n1 പുതിയ കീബോർഡ്, ആരാധകർ, സ്പീക്കറുകൾ. iFixit എല്ലാം കാണിക്കുന്നു.\n1.4 മറ്റ് ഘടകങ്ങൾ\nപുതിയ കീബോർഡ്, ആരാധകർ, സ്പീക്കറുകൾ. iFixit എല്ലാം കാണിക്കുന്നു.\nഈ 16 ഇഞ്ച് മാക്ബുക്ക് പ്രോ ഉൾക്കൊള്ളുന്ന പുതിയ കീബോർഡിനെക്കുറിച്ച് ഞങ്ങൾ ഇതിനകം സംസാരിച്ചിട്ടുണ്ടെങ്കിലും, ഞങ്ങൾ അതിനെ വീണ്ടും സ്വാധീനിക്കണം, അല്പം മാത്രം.\nകത്രിക സ്വിച്ചുകൾ ബട്ടർഫ്ലൈ സ്വിച്ചുകളേക്കാൾ വിശ്വസനീയമാണ്, അതിനാൽ ഈ പുതിയ മെഷീനിൽ അവതരിപ്പിച്ചിട്ടില്ല. ആപ്പിൾ ഉപയോക്താക്കളെ ശ്രദ്ധിച്ചു, എസ്കേപ്പ് ഫംഗ്ഷനും ടച്ച് ഐഡിയും സമർപ്പിച്ചിരിക്കുന്ന ഒരു കീയും ചേർക്കുന്നു.\nഞങ്ങൾ പരാമർശിക്കാത്ത ഒരു കാര്യം അതാണ് കത്രിക കീകൾക്ക് പൊടിപടലമില്ലാത്ത മെംബ്രൺ ഇല്ല ഈ കീബോർഡുകൾ പരാജയപ്പെടുമെന്ന് ആപ്പിൾ പ്രതീക്ഷിക്കുന്നില്ലെന്ന് സൂചിപ്പിക്കുന്ന ഈ കീകളിൽ.\nകീബോർഡ് അസംബ്ലി താഴേക്ക് മാറ്റിഅതായത്, ബട്ടർഫ്ലൈ കീബോർഡുകളേക്കാൾ കീബോർഡ് കൂടുതൽ സേവനയോഗ്യമല്ല, അവ പരാജയപ്പെടാനുള്ള സാധ്യത കുറവാണെങ്കിലും.\nപുതിയ മാക്ബുക്ക് പ്രോയുടെ സ്പീക്കറുകളെ സംബന്ധിച്ചിടത്തോളം, ഞങ്ങൾ അത് ഓർക്കുന്നു ഇപ്പോൾ അവ പുതിയതും മികച്ചതുമാണ്. മുകളിലും താഴെയുമായി എതിർ വൂഫറുകളുള്ള ഒന്നിലധികം സ്പീക്കറുകൾ ഉണ്ട്, അവ പരസ്പരം വൈബ്രേഷൻ റദ്ദാക്കാനാണ് ഉദ്ദേശിക്കുന്നത്. ഇത് എന്തുകൊണ്ടാണെന്ന് iFixit ന് ഉറപ്പില്ല, പക്ഷേ ഗുണനിലവാരം മെച്ചപ്പെടുത്തുന്നതിനായി ശബ്‌ദം റീഡയറക്‌ടുചെയ്യാം.\nആപ്പിൾ 99,8 Wh ബാറ്ററിയാണ് ഉപയോഗിക്കുന്നത് (11,36 വി, 8790 എംഎഎച്ച്), വിമാനങ്ങളിൽ ഇപ്പോഴും അനുവദനീയമായ ഏറ്റവും വലിയ ശേഷി. മുമ്പത്തെ 16,2 ഇഞ്ച് മാക്ബുക്ക് പ്രോയേക്കാൾ 15 Wh വർദ്ധനവും മാക്ബുക്കിൽ ഇതുവരെ ഉപയോഗിച്ചതിൽ വച്ച് ഏറ്റവും വലിയ ബാറ്ററിയുമാണ് ഇത്. പുതിയ മെഷീനിൽ അധിക ശേഷി ലഭിക്കാൻ, ആപ്പിൾ ഓരോ ബാറ്ററിയും 0.8 മിമി കട്ടിയുള്ളതാക്കി.\n16 ഇഞ്ച് മാക്ബുക്ക് പ്രോയ്ക്കുള്ളിൽ നമുക്ക് കാണാൻ കഴിയുന്ന മറ്റ് ഘടകങ്ങളെ സംബന്ധിച്ചിടത്തോളം, ഞങ്ങൾ കണ്ടെത്തുന്നു:\n7-കോർ പ്രോസസറുള്ള ഇന്റൽ കോർ i9750-6H.\nഎസ് 8 ജിബി ഡിഡിആർ4എസ്ഡിആർ‌എം മൊഡ്യൂളുകൾ (ആകെ 16 ജിബി)\nഎഎംഡി റേഡിയൻ പ്രോ 5300 എം.\nതോഷിബ ഹാർഡ് ഡ്രൈവ് (ആകെ 512 ജിബി)\nആപ്പിൾ ടി2കോപ്രൊസസ്സർ\nതണ്ടർബോൾട്ട്3കൺട്രോളർ\nഉടനടി iFixit നൽകിയ സ്കോറിലേക്ക് നന്നാക്കാനുള്ള എളുപ്പത്തിന്റെ കാര്യത്തിൽ, 16 ഇഞ്ച് മാക്ബുക്ക് പ്രോയിലേക്ക്, ഇതിന് 1 നൽകപ്പെടും. അതായത്, നന്നാക്കാൻ വളരെ പ്രയാസമാണ്. La റാമും സംഭരണവും ലോജിക് ബോർഡിലേക്ക് ലയിപ്പിക്കുമ്പോൾ കീബോർഡ്, ബാറ്ററി, സ്പീക്കറുകൾ, ടച്ച് ബാർ എന്നിവ പശയും റിവറ്റുകളും ഉപയോഗിച്ച് സുരക്ഷിതമാക്കിയിരിക്കുന്നു.\nലേഖനത്തിലേക്കുള്ള പൂർണ്ണ പാത: ഞാൻ മാക്കിൽ നിന്നാണ് » മാക് കമ്പ്യൂട്ടറുകൾ » മാക്ബുക്ക് പ്രോ » iFixit - 16 പൂർത്തിയാക്കുക ”മാക്ബുക്ക് പ്രോ ടിയർ‌ഡ own ൺ\nശ്രുതി: 13 "മാക്ബുക്ക് പ്രോയ്ക്ക് 16 ന് സമാനമായ കീബോർഡ് ഉണ്ടായിരിക്കാം"\nന്യൂയോർക്കിലെ ഒരു ആപ്പിൾ ഇവന്റ് ഡിസംബർ2ന് ly ദ്യോഗികമായി പ്രഖ്യാപിച്ചു


ഇനി ബൈഡന്- കമല യുഗം • Suprabhaatham\nയു.എസ് പ്രസിഡന്റായി ജോ ബൈഡനും വൈസ് പ്രസിഡന്റായി കമല ഹാരിസും സത്യപ്രതിജ്ഞ ചൊല്ലി അധികാരമേറ്റു\nJanuary 20, 2021 | 10:20 pm IST\nവാഷിങ്ടണ്: യു.എസിന്‍റെ 46-ാം പ്രസിഡന്റായി ജോ ബൈഡനും വൈസ് പ്രസിഡന്റായി കമല ഹാരിസും സത്യപ്രതിജ്ഞ ചൊല്ലി അധികാരമേറ്റു.\nകമല ഹാരിസിനു പിന്നാലെയാണ് ജോ ബൈഡന് സത്യപ്രതിജ്ഞ ചൊല്ലിയത്. കുറഞ്ഞ ആളുകളെ പങ്കെടുപ്പിച്ച്, പ്രൗഢ ഗംഭീരമായാണ് കാപിറ്റോളില് സത്യപ്രതിജ്ഞാ ചടങ്ങ്.\nചടങ്ങില് പ്രസിഡന്റ് സ്ഥാനത്തു നിന്നിറങ്ങിയ ഡൊണാള്‍ഡ് ട്രംപ് പങ്കെടുത്തില്ലെങ്കിലും അദ്ദേഹത്തിന്റെ വൈസ് പ്രസിഡന്റ് മൈക്ക് പെന്‍സ് സംബന്ധിച്ചു. മുന് പ്രസിഡന്റുമാരായ ബരാക് ഒബാമ, ബില് ക്ലിന്‍ണ്, ജോര് ബുഷ് എന്നിവരും ചടങ്ങില് പങ്കെടുത്തു. ട്രംപിന് നല്‍കിയ യാത്രയയപ്പ് ചടങ്ങ് ഉപേക്ഷിച്ചാണ് മൈക്ക് പെന്‍സ് ബൈഡന്റെ ചടങ്ങില് എത്തിയത്.\nയു.എസിലെ ആദ്യത്തെ ഹിസ്പനിക് സുപ്രിം കോടതി ജസ്റ്റിസ് സോണിയ സോട്ടമേയറാണ് കമല ഹാരിസിന് സത്യവാചകം ചൊല്ലിക്കൊടുത്തത്. സുപ്രിംകോടതി ചീഫ് ജസ്റ്റിസ് ജോണ് റോബട്‌സാണ് ബൈഡന് സത്യവാചകം ചൊല്ലിക്കൊടുത്തത്.\nഅമേരിക്കയില് അധികാരത്തിലേറുന്ന ഏറ്റവും പ്രായം കൂടിയ പ്രസിഡന്റാണ് ജോ ബൈഡന്. ചരിത്രത്തില് ആദ്യമായാണ് യു.എസില് ഒരു വനിത വൈസ് പ്രസിഡന്റുണ്ടാവുന്നത്. ആദ്യത്തെ കറുത്തവര്‍ഗക്കാരിയെന്ന ചരിത്രവും ഇന്ത്യക്കാരിയെന്ന വിശേഷണവും കമലയ്ക്കു തന്നെ.\nസാധാരണ സത്യപ്രതിജ്ഞാ ചടങ്ങ് ലക്ഷങ്ങള് സംബന്ധിച്ചാണ് നടക്കാറുള്ളത്. അക്രമങ്ങളുടെയും കൊവിഡിന്റെയും പശ്ചാത്തലത്തില് 1000 ആളുകളെ മാത്രം പങ്കെടുപ്പിച്ചാണ് ഇപ്രാവശ്യത്തെ ചടങ്ങ്.\nഡെലവെയറിനോട് വികാരനിർഭരമായി യാത്ര പറഞ്ഞ് ബൈഡൻ


ദാവൂദ് ഇബ്രാഹിമിന്റെ സഹോദരന് മയക്കുമരുന്നു കേസില് അറസ്റ്റില് – Chandrika Daily\nBy web desk 1 Wednesday June 23, 2021 19:04 pm\nഅധോലോക കുറ്റവാളി ദാവൂദ് ഇബ്രാഹിമിന്റെ സഹോദരന് ഇഖ്ബാല് കസ്‌കര് മയക്കുമരുന്ന് കേസില് അറസ്റ്റില്.\nമുംബൈ: അധോലോക കുറ്റവാളി ദാവൂദ് ഇബ്രാഹിമിന്റെ സഹോദരന് ഇഖ്ബാല് കസ്‌കര് മയക്കുമരുന്ന് കേസില് അറസ്റ്റില്. മുംബൈയില് നിന്നാണ് നാര്‍കോട്ടിക് കണ്‍ട്രോള് ബ്യൂറോ(എന്.സി.ബി) ഇഖ്ബാലിനെ പിടികൂടിയതെന്ന് ദേശീയ മാധ്യമങ്ങള് റിപ്പോര്‍ട്ട് ചെയ്തു.\nമുംബൈയിലേക്ക് മയക്കുമരുന്ന് കടത്തുന്ന സംഘത്തെ കഴിഞ്ഞ ഒരാഴ്ചയായി എന്.സി.ബി നിരീക്ഷിച്ച് വരികയായിരുന്നു. ഇതിന് പിന്നാലെയാണ് ഇഖ്ബാല് ഖാനെ പിടികൂടുന്നത്. കശ്മീരില് നിന്ന് മുംബൈയിലേക്ക് കടത്തിക്കൊണ്ടുവന്ന മയക്കുമരുന്നും എന്.സി.ബി അടുത്തിടെ പിടികൂടിയിരുന്നു.


അവരും ചേരുന്നു നമ്മോടൊപ്പം; പ്രളയ ദുരന്തത്തിൽ കേഴുന്ന കേരളത്തിന് ഒന്നേകാൽ ലക്ഷം രൂപ നൽകി മുംബൈയിലെ ലൈംഗികത്തൊഴിലാളികൾ • ഇ വാർത്ത | evartha\nഅവരും ചേരുന്നു നമ്മോടൊപ്പം; പ്രളയ ദുരന്തത്തിൽ കേഴുന്ന കേരളത്തിന് ഒന്നേകാൽ ലക്ഷം രൂപ നൽകി മുംബൈയിലെ ലൈംഗികത്തൊഴിലാളികൾ\nevartha Desk August 22, 2018, 9:43 am August 22, 2018\nപ്രളയം ബാധിച്ച കേരളത്തിന് തങ്ങളാൽ കഴിയുന്ന സഹായവുമായി മഹാരാഷ്ട്രയിലെ ലൈംഗിക തൊഴിലാളികൾ.\nപ്രളയദുരിതം നേരിടുന്ന കേരളത്തിന് 21,000 രൂപ ലൈംഗിക തൊഴിലാളികൾ സംഭാവനയായി നൽകിയിരുന്നു. ഇതിന് പുറമെ ഒരു ലക്ഷം രൂപ നൽകുമെന്നും പണം സമാഹരിക്കാനുള്ള തയ്യാറെടുപ്പിലാണ് തങ്ങളെന്നും അവർ വെളിപ്പെടുത്തി.\nസ്‌നേഹാലയ എന്ന സർക്കാർ ഇതര സന്നദ്ധ സംഘടനയാണ് ഇതിന് നേതൃത്വം നൽകിയത്. കേരളത്തിന് നൽകേണ്ട പണം പ്രധാനമന്ത്രിയുടെ ദുരിതാശ്വാസ ഫണ്ടിലേക്കാണ് അവർ നൽകുന്നത്. അഹമ്മദ്‌നഗർ ഡെപ്യൂട്ടി കലക്ടർ പ്രശാന്ത് പാട്ടീലിന് സഹായധനത്തിന്റെ ചെക്ക് കൈമാറിയിട്ടുണ്ടെന്നും അവർ വ്യക്തമാക്കി.\nഓഗസ്റ്റ് മാസം അവസാനം ഒരു ലക്ഷം രൂപയുടെ സഹായവും കൈമാറുമെന്ന് സ്‌നേഹാലയയുടെ സ്‌നേഹജ്യോത് പദ്ധതിയുടെ കോർഡിനേറ്റർ ദീപക് ബുരം പറഞ്ഞു. ലൈംഗിക തൊഴിലാളികളുടെ ക്ഷേമത്തിനായി പ്രവർത്തിക്കുന്ന സംഘടനയാണ് സ്‌നേഹാലയ. 30 വർഷമായി ഈ സംഘടനയുടെ സജീവ പ്രവർത്തകനാണ് ദീപക് ബുര.


golden bangla will comeback after bjp come to power in bengal | സുവര്‍ണ ബംഗാളിനെ തിരികെ കൊണ്ടുവരും, തൃണമൂലും സിപിഎമ്മും ബംഗാള് വിരുദ്ധരെന്ന് മോദി!! - Malayalam Oneindia\njust now ബി1.617.2 വകഭേദത്തെ പ്രതിരോധിക്കുന്നതില് വാക്സിനുകൾ 'പൂര്‍ണ്ണമായി ഫലപ്രദമായേക്കില്ല':യുകെ വിദഗ്ദ്ധൻ\n7 min ago ബേപ്പൂരില് നിന്ന് അജ്മീര്‍ഷാ ബോട്ട് കണ്ടെത്തി, ബോട്ടിലുള്ള 15 പേരും സൂരക്ഷിതര്\n16 min ago സൗമ്യ സന്തോഷിന് ജന്മനാടിന്റെ വിട; അന്തിമോപചാരം അര്‍പ്പിക്കാന് ഇസ്രായേല് പ്രതിനിധിയും\nMovies ഫിറോസിനെ പിന്തുണച്ച് മജ്സിയയും എയ്ഞ്ചലും മിഷേലും, ഇത് ഡിംപലിനുള്ള പണിയോ...\nFinance ട്രിപ്പിൾ ലോക്ക്ഡൗൺ; ബാങ്കുകൾക്ക്3ദിവസം പ്രവർത്തിക്കാം.. പുതിയ നിർദ്ദേശവുമായി സർക്കാർ\nUpdated: Sun, Mar 7, 2021, 17:52 [IST]\nകൊല്‍ക്കത്ത: ബംഗാളില് തിരഞ്ഞെടുപ്പ് പ്രചാരണത്തിന് തിരികൊളുത്തി പ്രധാനമന്ത്രി നരേന്ദ്ര മോദി. ബിജെപിയെ അധികാരത്തിലെത്തിച്ചാല് സുവര്‍ണ ബംഗാളിനെ തിരികെ കൊണ്ടുവരുമെന്ന് മോദി പറഞ്ഞു. കൊല്‍ക്കത്തയിലെ ബ്രിഗേഡ് ഗ്രൗണ്ടില് നിറഞ്ഞ് കവിഞ്ഞ ആള്‍ക്കൂട്ടത്തിന് മുന്നിലായിരുന്നു മോദിയുടെ പ്രസംഗം. ഇത്രയും വലിയൊരു ആള്‍കൂട്ടത്തെ താന് മുമ്പ് റാലിയില് കണ്ടിട്ടില്ല. ഈ ഗ്രൗണ്ട് ഒരുപാട് ഇതിഹാസ നേതാക്കളെ കണ്ടതാണ്. ബംഗാളിന്റെ വികസനത്തെ തടയുന്നവരെയും ഈ ഗ്രൗണ്ട് കണ്ടിട്ടുണ്ട്. മാറ്റത്തിനുള്ള പ്രതീക്ഷകള് ബംഗാള് ജനത ഒരിക്കലും മറന്നിട്ടില്ലെന്നും മോദി വ്യക്തമാക്കി.\nമമത ബാനര്‍ജി മുഖ്യമന്ത്രിയെന്ന നിലയില് ബംഗാളിനെ വഞ്ചിച്ചു. ബിജെപി അധികാരത്തിലെത്തിയാല് സുവര്‍ണ ബംഗാളിനെ തിരികെ കൊണ്ടുവരും. ബംഗാളിന്റെ വികസനം ഉറപ്പിക്കാനാണ് ഞാന് ഇവിടെ വന്നത്. ഇവിടെ നിക്ഷേപങ്ങള് ബിജെപി വന്നാല് വര്‍ധിക്കും. ബംഗാളിന്റെ പൈതൃകം സംരക്ഷിക്കുകയും, അതോടൊപ്പം ഇവിടെ മാറ്റവും കൊണ്ടുവരും. തൃണമൂല് കോണ്‍ഗ്രസിനും ഇടതുപക്ഷത്തിനും കോണ്‍ഗ്രസിനും ബംഗാള് വിരുദ്ധ കാഴ്ച്ചപ്പാടാണ് ഉള്ളത്. ഈ തിരഞ്ഞെടുപ്പില് ആ മൂന്ന് ബംഗാള് വിരുദ്ധ പാര്‍ട്ടികള് ഒരുവശത്തും ബംഗാളിലെ ജനങ്ങള് മറുവശത്തുമാണെന്ന് മോദി പറഞ്ഞു.\nബംഗാളിന്റെ വികസനത്തില് ഞാന് വിശ്വസിക്കുന്നു. ബംഗാളിന്റെ ഇപ്പോഴത്തെ അവസ്ഥ മാറ്റാനും അതിനെ പുതുക്കിപ്പണിയാനും ഞാനുണ്ടാവുമെന്നും മോദി പറഞ്ഞു. അടുത്ത 25 വര്‍ഷം ബംഗാളിന് വികസന കാര്യത്തില് വളരെ പ്രധാനപ്പെട്ടതാണെന്നും പ്രധാനമന്ത്രി വ്യക്തമാക്കി. 2047ല് ഇന്ത്യ സ്വാതന്ത്ര്യത്തിന്റെ നൂറ് വര്‍ഷങ്ങള് ആഘോഷിക്കുമ്പോള് ബംഗാള് ഈ രാജ്യത്തെ മുന്നില് നിന്ന് നയിക്കുമെന്നും അദ്ദേഹം പറഞ്ഞു. ബംഗാളിലെ അമ്മമാര് തെരുവില് ആക്രമിക്കപ്പെടുകയാണ്. ഒരു എണ്‍പതുകാരിക്ക് നേരെയുണ്ടായ ക്രൂരത രാജ്യം മുഴുവന് കണ്ടതാണെന്നും മോദി പറഞ്ഞു.\nആനന്ദത്തിന്റെ നഗരമായി അറിയപ്പെടുന്ന കൊല്‍ക്കത്തയെ ഭാവിയുടെ നഗരമായി തന്റെ സര്‍ക്കാര് മാറ്റുമെന്ന് പ്രധാനമന്ത്രി പറഞ്ഞു. അതേസമയം നടന് മിഥുന് ചക്രവര്‍ത്തിയും ഈ റാലിയില് വെച്ച് ബിജെപിയില് ചേര്‍ന്നു. മോദി എത്തുന്നതിന് മുമ്പായിരുന്നു പാര്‍ട്ടി പ്രവേശം. അധ്യക്ഷന് ദിലീപ് ഘോഷും ചടങ്ങിനുണ്ടായിരുന്നു. ബംഗാളില് ഫുഡ് പ്രൊസസിംഗ് ഇന്‍ഡസ്ട്രി സ്ഥാപിക്കുമെന്ന് മോദി ഉറപ്പ് നല്‍കിയിട്ടുണ്ട്. എഞ്ചിനീയറിംഗ്, മെഡിക്കല്, ഉന്നത വിഭാഭ്യാസ പഠന സ്ഥാപനങ്ങള് ബംഗാളില് കൊണ്ടുവരുമെന്നും മോദി വാഗ്ദാനം ചെയ്തു.\nഐഷാ ശര്‍മയുടെ ഗ്ലാമര് ഫോട്ടോ ഷൂട്ട്\nWest Bengal Assembly Election 2021 narendra modi bjp trinamool congress cpm congress നരേന്ദ്ര മോദി ബിജെപി തൃണമൂല് കോണ്‍ഗ്രസ് സിപിഎം കോണ്‍ഗ്രസ് politics\ngolden bangla will comeback after bjp come to power in bengal


News | KORATTYMUTHY\nകൊരട്ടിപള്ളിയിലെ മൃതസംസ്കാര വാര്‍ത്തയുടെ സത്യാവസ്ഥ എന്ത് ? വികാരി ഫാ. ജോസ് ഇടശ്ശേരിയുടെ വിശദീകരണം.. - കൊരട്ടി പള്ളി സിമിത്തേരിയിലെ മൃതസംസ്കാരവുമായി ബന്ധപ്പെട്ട് സോഷ്യല് മീഡിയായില് പ്രചരിക്കുന്ന വാര്‍ത്തകള് സത്യവിരുദ്ധവും ഏറെ തെറ്റിദ്ധരണാജനകവുമാണ്. കൊരട്ടി പള്ളിക്കെതിരെ പ്രവര്‍ത്തിക്കുന്ന ചില തല്പരകക്ഷികളുടെ കരങ്ങളാണ് ഇതിന്‍റെ പിന്നിലെന്നത് പകല്‍പോലെ വ്യക്തമാണ്. തെറ്റിദ്ധാരണകള് മാറ്റാനാണ് ഈ കുറിപ്പ്: കൊരട്ടിപള്ളി ഇടവകാംഗമായ ഉള്ളാട്ടിക്കുളം പോളിന്‍റെ ഭാര്യ ഏകദേശം ഒന്നരമാസം മുമ്പ് മരിക്കുകയും അവരെ കുടുംബകല്ലറയില് അടക്കുകയും ചെയ്തു. അതിനുശേഷം ഏട്ട് മൃതസംസ്കാരങ്ങള് നടന്നു. ക്രമപ്രകാരം അവരെ പൊതുകല്ലറകളില് അടക്കുകയും ചെയ്തു. പിന്നീട് ഉള്ളാട്ടിക്കുളം പോള് […]\nകൊരട്ടി പള്ളിയിൽ പുതിയ ഭരണസമിതി; തിരുനാൾ ഒരുക്കങ്ങൾക്കു തുടക്കമായി - കൊരട്ടി പള്ളിയിൽ പുതിയ ഭരണസമിതി; തിരുനാൾ ഒരുക്കങ്ങൾക്കു തുടക്കമായി കൊരട്ടി: സുപ്രസിദ്ധ മരിയൻ തീർത്ഥാടനകേന്ദ്രമായ കൊരട്ടി മുത്തി യുടെ ദേവാലയത്തിൽ തിരുനാളിന്‍റെ മുന്നൊരുക്കങ്ങൾ തുടങ്ങി. ഒക്ടോബർ 13, 14 തിയതികളിലാണു തിരുനാൾ. 20,21 തിയതികളിൽ എട്ടാമിടവും 27,28 തിയതികളിൽ പതിനഞ്ചാമിടവും ആഘോ ഷി ക്കും. തിരുനാളിനു മുന്നോടിയായി മൂന്ന് ദിവസങ്ങളിലായി നടന്നു വന്ന 40 മണി ആരാധന ഇന്നലെ സമാപിച്ചു. ഒക്ടോബർ ഒന്നു മുതൽ 10 വരെ രാവിലെ അഞ്ചിനുള്ള വിശുദ്ധ കുർബാനയ്ക്കും വൈകീട്ട് 4.45 നുള്ള […]\nKoratty Muthy Thirunal 2018 – October 10 – 28 - Koratty Muthy Thirunal 2018 – October 1- to 28 Koratty Muthy Thirunal 2018\nകൊരട്ടിപ്പള്ളിയിലെ ഞായറാഴ്ച കുർബാന ഇനി പൊലീസ് കാവലിൽ - സംഘർഷ സാധ്യത കണക്കിലെടുത്ത് കൊരട്ടി മുത്തിയുടെ ദേവാലയത്തിൽ ഞായറാഴ്ചകളിലെ കുർബാനക്ക് പൊലീസ് കാവൽ ഏർപ്പെടുത്തി. 20 പൊലീസുകാരെ ഞായറാഴ്ച പകൽ മുഴുവൻ പള്ളിയിൽ നിയോഗിക്കാനാണ് ജില്ല പൊലീസ് മേധാവിയുടെ നിർദേശം. ഞായറാഴ്ച ഇവിടെ പൊലീസ് കാവലുണ്ടായിന്നു. കഴിഞ്ഞ ഞായറാഴ്ച ഇരുവിഭാഗം വിശ്വാസികളും തമ്മിൽ സംഘർഷമുണ്ടായ പശ്ചാത്തലത്തിലാണ് നടപടി. ആറുമാസമായി പള്ളിയിലെ പണവും സ്വർണവും തിരിമറി നടത്തിയെന്ന ആരോപണത്തെ തുടർന്ന് വിശ്വാസികൾ ഇരു വിഭാഗമായി തർക്കം രൂപപ്പെട്ടിരുന്നു. ഇത് സംഘർഷാവസ്ഥയിൽ എത്തുകയും ചെയ്തു. എന്നാൽ കഴിഞ്ഞ ദിവസം കുർബാനകൾക്ക് […]\nകൊരട്ടി പള്ളി താത്‌കാലിക ഭരണസമിതിയുടെ കാലാവധി അവസാനിച്ചു - കൊരട്ടി പള്ളിയുടെ ഭരണനിർവഹണത്തിന് വിശ്വാസികളുടെ പൊതുയോഗം തിരഞ്ഞെടുത്ത താത്‌കാലിക ഭരണസമിതിയുടെ കാലാവധി ചൊവ്വാഴ്ച അവസാനിച്ചു. സാമ്പത്തിക ക്രമക്കേട് ആരോപണത്തെത്തുടർന്ന് പള്ളിയുടെ ഭരണനിർവഹണം നടത്തിയിരുന്ന കൈക്കാരന്മാരെയും കൗൺസിലർമാരെയും രൂപത വിലക്കിയ സാഹചര്യത്തിലാണ് താത്‌കാലിക സംവിധാനമൊരുക്കിയിരുന്നത്. അതേസമയം, പുതിയ ഭാരവാഹികളെ സംബന്ധിച്ച രൂപതയുടെ നിർദേശം ബുധനാഴ്ച രാവിലെ കുർബാനകളിൽ ഉണ്ടാകുമെന്നാണ് സൂചന. രണ്ടുമാസം മുമ്പാണ് പൊതുയോഗത്തിൽ ഭരണനിർവഹണത്തിന് 11 അംഗ ഭരണസമിതിയെ തിരഞ്ഞെടുത്തത്. പുതിയ ഭരണനിർവഹണസമിതി വരുന്നത് സംബന്ധിച്ച് ആശയക്കുഴപ്പം നിലനിൽക്കുകയാണ്. ഞായറാഴ്ച പള്ളിയിൽ ഭരണസമിതിയുടെ നേതൃത്വത്തിൽ വൈദികരില്ലാതെ പ്രത്യേക […]\nകൊരട്ടി പള്ളി: കോടതി നിയോഗിച്ച കമ്മിഷന്റെ തെളിവെടുപ്പ് തുടങ്ങി - കൊരട്ടി ∙ സെന്റ് മേരീസ് ഫൊറോന പള്ളിയിൽ ചാലക്കുടി മുൻസിഫ് കോടതി ചുമതലപ്പെടുത്തിയ കമ്മിഷന്റെ തെളിവെടുപ്പ് ആരംഭിച്ചു. റിട്ട. ജില്ലാ ജ‍ഡ്ജി പി.എസ്.ആന്റണിയുടെ നേതൃത്വത്തിലുള്ള സംഘമാണ് തെളിവെടുപ്പിനെത്തിയത്. ചാർട്ടേഡ് അക്കൗണ്ടന്റ് സി.എം.ജോസഫ്, തോമസ് ജോസഫ് എൻ.വി.സുധ എന്നിവരും സംഘത്തിലുണ്ട്. ഇന്നലെ രാവിലെ ഒൻപതരയോടെ ആരംഭിച്ച തെളിവെടുപ്പ് വൈകിട്ട് 5.45 നാണ് അവസാനിപ്പിച്ചത്. അടുത്ത ശനിയും തെളിവെടുപ്പ് തുടരും. ഇടവകയിലെ സാമ്പത്തിക ഇടപാടുകൾ സംബന്ധിച്ചു പരാതിയുയർന്ന സാഹചര്യത്തിലാണു കമ്മിഷനെ നിയോഗിച്ചത്. പരാതിക്കാർക്കു വേണ്ടിയുള്ള സിറ്റിങ് അടുത്ത 11നു നടക്കും.\nകൊരട്ടിയില് പള്ളിയില് സംഘര്‍ഷം; എട്ടു പേർക്ക് പരിക്ക് - കൊരട്ടി സെന്റ് മേരീസ് ഫൊറോന പള്ളിയിൽ വിശ്വാസികൾ തമ്മിൽ കയ്യാങ്കളി. സംഘര്‍ഷത്തില് എട്ടു പേർക്ക് പരിക്കേറ്റു. തുടര്‍ന്ന് പള്ളിയ്ക്ക് പൊലീസ് കാവൽ ഏര്‍പ്പെടുത്തി. പള്ളിയില് പുതിയതായി ചുമതലയേറ്റ വൈദികനെ ഒരു വിഭാഗം വിശ്വാസികള് തടയാൻ ശ്രമിച്ചതാണ് കയ്യാങ്കളിയിലേക്ക് നയിച്ചത്.\nകുർബാനയും നൊവേനയും ഇനി പഴയ പോലെയാകും - കുർബാനയും നൊവേനയും ഇനി പഴയ പോലെയാകും; വിവാഹ-മരണ ആവശ്യങ്ങൾക്ക് വൈദികനെ തേടി ഇടവകക്കാർ നടക്കുന്നതും ഒഴിവാക്കാം; അങ്കമാലി-എറണാകുളം അതിരൂപതയും കൊരട്ടി ഇടവകയും തമ്മിലുള്ള തർക്കങ്ങളിൽ വെള്ളക്കൊടി ഉയർന്നു; കൊരട്ടി പള്ളിയിൽ ശനിയാഴ്ച ചുമതലയേൽക്കുന്ന പുതിയ വികാരിയെയും സഹവികാരിമാരെയും സ്വീകരിക്കാനൊരുങ്ങി വിശ്വാസികൾ കൊരട്ടി: അങ്കമാലി -എറണാകുളം അതിരൂപതയും കൊരട്ടി ഇടവകയും തമ്മിൽ നിലനിന്നിരുന്ന തർക്കവിഷയങ്ങളിൽ വെള്ളപ്പുക കണ്ടുതുടങ്ങിയതിൽ വിശ്വാസികൾക്ക് ആഹ്ളാദം. പള്ളിയിലെ ആരാധാനക്രമം വരുന്ന ശനി മുതൽ പൂർവ്വസ്ഥിതിയിലാകുമെന്ന പ്രതീക്ഷയാണ് ഇവർക്ക് ഏറെ ആശ്വാസം പകരുന്നത്. ശനിയാഴ്ച ചുമതലയേറ്റെടുക്കാൻ […]\nകൊരട്ടി പള്ളിയിലെ കോടിയുടെ ക്രമക്കേടില് അന്വേഷണം തുടങ്ങി - കൊരട്ടി സെന്റ് മേരീസ് ഫൊറോന പള്ളിയിലെ ഇരുപത്തിനാലു കോടിയുടെ ക്രമക്കേടില് പൊലീസ് അന്വേഷണം തുടങ്ങി. ഹര്‍ജിക്കാരന് സമര്‍പ്പിച്ച 174 പേജുകളുള്ള തെളിവുകളാണ് പൊലീസ് പരിശോധിക്കുന്നത്. കൊരട്ടി സെന്റ് മേരീസ് ഫൊറോന പള്ളിയുടെ പതിനഞ്ചംഗ ഭരണസമിതി കഴിഞ്ഞ ആറു മാസത്തിനിടെ സ്വരൂപിച്ച തെളിവുകളാണ് നിര്‍ണായകം. കൊരട്ടി സെന്റ് മേരീസ് ഫൊറോന പള്ളിയുടെ പതിനഞ്ചംഗ ഭരണസമിതി കഴിഞ്ഞ ആറു മാസത്തിനിടെ സ്വരൂപിച്ച തെളിവുകളാണ് നിര്‍ണായകം. പള്ളിയുടെ ഔദ്യോഗിക രേഖകളാണിത്. പള്ളിയുടെ കീഴിലുള്ള കെട്ടിടനിര്‍മാണങ്ങള്‍ക്ക് ഔദ്യോഗിക രേഖകളില് രേഖപ്പെടുത്തിയ ചെലവ് ശരിയാണോയെന്നും […]


കഴിവുറ്റ പ്രൊഫഷണല്‍മാര് ആഘോഷം പൊടിപൊടിക്കാനായി ലോകത്തിലെ ഏറ്റവും വലിയ കെട്ടിടത്തെ ഒരുക്കുന്ന വീഡിയോ ആണ് പുറത്തുവിട്ടത്\nDecember 18, 2017 7:22:03 pm\nദുബായ്: പുതുവത്സര ആഘോഷങ്ങൾക്ക് കരിമരുന്ന് പ്രകടനങ്ങള് ഉണ്ടാവില്ലെന്ന് അറിയിച്ചതോടെ സോഷ്യല്‍മീഡിയയില് പരിഭവം ഉയര്‍ന്നതിന് പിന്നാലെ ആഘോഷം വിസമയകരമാക്കുന്നതിനുള്ള ഒരുക്കത്തിലാണ് ദുബായിലെ ബുർജ് ഖലീഫ. തിങ്കളാഴ്ച്ച ഇമാര് അധികൃതര് ഇതിന്റെ വീഡിയോ പുറത്തുവിട്ടു.\nകഴിവുറ്റ പ്രൊഫഷണല്‍മാര് ആഘോഷം പൊടിപൊടിക്കാനായി ലോകത്തിലെ ഏറ്റവും വലിയ കെട്ടിടത്തെ ഒരുക്കുന്ന വീഡിയോ ആണ് പുറത്തുവിട്ടത്. നവവത്സരത്തോടനുബന്ധിച്ച് ദുബായ് ഫൗണ്ടെയിനിൽ നടക്കുന്ന ലൈറ്റ് ആൻഡ് സൗണ്ട് ഷോ ആയിരിക്കും ഇത്തവണത്തെ മുഖ്യ ആകർഷണം. ലൈറ്റ് അപ് 2018 എന്നാണ് ഷോയുടെ പേര്. ഡിസംബർ 31 ന് വൈകിട്ട്5മണിയോടെയാണ് ഷോ ആരംഭിക്കുക.\nഇത്തവണത്തെ ആഘോഷം ഗിന്നസ് വേൾഡ് റെക്കോർഡ്‌സിൽ ഇടം പിടിക്കുമെന്നാണ് പ്രതീക്ഷിക്കുന്നത്.\n2018 സായിദ് വർഷമായാണ് യുഎഇ ആചരിക്കുന്നത്. അതിനാൽ യുഎഇ രാഷ്ട്രപിതാവ് ഷെയ്ഖ് സായിദ് അൽ നഹ്യാന് ആദരമർപ്പിച്ചുകൊണ്ടായിരിക്കും ലൈറ്റ് അപ് 2018 നടക്കുക.\nബുർജ് പാർക്ക്, സൗത്ത് റിഡ്ജ്, മുഹമ്മദ് ബിൻ ബൊൾവാർഡ് എന്നിവിടങ്ങളിൽ നിന്ന് പരിപാടികൾ വീക്ഷിക്കുന്നതിനുള്ള സൗകര്യം സംഘാടകസമിതി ഏർപ്പെടുത്തിയിട്ടുണ്ട്. പുലർച്ചെ 1 മണിക്കായിരിക്കും പരിപാടികൾ അവസാനിക്കുക. ടെലിവിഷൻ ചാനലുകളിലൂടെ തൽസമയമായും ലൈറ്റ് ആൻഡ് സൗണ്ട് ഷോ വീക്ഷിക്കാം. ഇതിനുപുറമെ, http://www.mydubainewyear.com എന്ന വെബ്‌സൈറ്റിലൂടെയും പരിപാടികൾ വീക്ഷിക്കാവുന്നതാണ്.\nBurj KhalifaNew Year\nWeb Title: Watch preparations underway for buj khalifa new years eve show\nജിദ്ദ അന്താരാഷ്ട്ര പുസ്തകോത്സവത്തിന് പ്രൗഢോജ്വല തുടക്കം


സുമലതക്ക് ബി.ജെ.പി പിന്തുണ – Rashtradeepam\nസുമലതക്ക് ബി.ജെ.പി പിന്തുണ\nBy Rashtradeepam Desk\t On Mar 24, 2019 34 0\nബംഗളൂരു: കര്‍ണാടകത്തിലെ മാണ്ഡ്യ ലോക്‌സഭ മണ്ഡലത്തില് കോണ്‍ഗ്രസ് വിമത സ്ഥാനാര്‍ഥിയും നടിയുമായ സുമലതയ്ക്കു ബിജെപി പിന്തുണ നല്‍കും. സ്വതന്ത്രസ്ഥാനാര്‍ഥിയായി മത്സരിക്കുന്ന സുമലത അംബരീഷിന് മാണ്ഡ്യയില് പിന്തുണ നല്‍കാന് ബിജെപി തീരുമാനിച്ചു. മണ്ഡലത്തില് ബിജെപി സ്ഥാനാര്‍ഥി ഉണ്ടാകില്ല. ശനിയാഴ്ചയാണ് ഇതു സംബന്ധിച്ച തീരുമാനം ഉണ്ടായത്.\nകന്നഡനാട്ടില് വിജയകൊടി നാട്ടി സുമലത\nനേരത്തെ ബിജെപി നേതാവ് എസ്.എം കൃഷ്ണയുമായി സുമലത കൂടിക്കാഴ്ച്ച നടത്തിയിരുന്നു. ബിജെപിക്കൊപ്പം ചേരുകയാണെന്ന അഭ്യൂഹങ്ങള്‍ക്കും ഇത് കാരണമായിരുന്നു. മാണ്ഡ്യയില് കോണ്‍ഗ്രസ് സീറ്റ് നിഷേധിച്ചതിനെത്തുടര്‍ന്നാണ് സ്വതന്ത്രയായി മത്സരിക്കാന് സുമലത തീരുമാനിച്ചത്. കര്‍ണാടക മുഖ്യമന്ത്രി എച്ച്.ഡി കുമാരസ്വാമിയുടെ മകന് നിഖില് കുമാരസ്വാമിയാണ് സുമലതയുടെ എതിരാളി. കോണ്‍ഗ്രസിന്‍റെയും ജെഡിഎന്‍റെയും ശക്തികേന്ദ്രമാണ് മാണ്ഡ്യ.\nബുധനാഴ്ചയാണ് സുമലത പത്രിക സമര്‍പ്പിച്ചത്. പിന്നാലെ നടന്ന റോഡ് ഷോയിലും ജൂബിലി പാര്‍ക്കിലെ മെഗാ റാലിയിലും ആയിരങ്ങളാണ് പങ്കെടുത്തത്. നേതൃത്വത്തിന്‍റെ വിലക്ക് മറികടന്ന് പാര്‍ട്ടി പതാകയുമേന്തി സുമലതക്ക് ജയ് വിളിച്ച് കോണ്‍ഗ്രസ് പ്രവര്‍ത്തകരും റാലിക്കെത്തി.\nmandyasumalatha. bjp. ബിജെപിമാണ്ഡ്യസുമലത\nഅവധി ദിവസങ്ങളിലെ സര്‍വീസുകളില് മാറ്റം; പരിഷ്‌കരണവുമായി പുതിയ എം.ഡി


തമിഴ്‍നാട്ടില് കൊവിഡ് ബാധിതര് ഇരട്ടിക്കുന്നു; 4058 രോഗികള്, ആശങ്ക | covid patients number increase in Tamil Nadu\nതമിഴ്‍നാട്ടില് കൊവിഡ് ബാധിതര് ഇരട്ടിക്കുന്നു; 4058 രോഗികള്, ആശങ്ക\nChennai, First Published 5, May 2020, 8:19 PM\nനീലഗിരി, തെങ്കാശി, തിരുനെൽവേലി അതിർത്തി ജില്ലകളിലും പുതിയ രോഗികൾ വര്‍ധിക്കുന്നു.\nചെന്നൈ: തമിഴ്‍നാട്ടില് രോഗബാധിതര് ഇരട്ടിയാകുന്നു. ഇന്ന് 508 പേര്‍ക്ക് കൂടി രോഗം സ്ഥിരീകരിച്ചതോടെ സംസ്ഥാനത്ത് കൊവിഡ് ബാധിതര് 4058 ആയി. രോഗം വ്യാപിക്കുന്ന ചെന്നൈയില് 2008 പേര്‍ക്കാണ് ഇതുവരെ കൊവിഡ് സ്ഥിരീകരിച്ചത്. ഇതില് 279 പേര്‍ക്ക് ഇന്നാണ് രോഗം സ്ഥിരീകരിച്ചത്. ഇവരില് കൂടുതൽ പേരും കോയമ്പേട് മാർക്കറ്റിൽ വന്നുപോയവരാണ്. നീലഗിരി, തെങ്കാശി, തിരുനെൽവേലി അതിർത്തി ജില്ലകളിലും പുതിയ രോഗികൾ വര്‍ധിക്കുന്നു.\nഅതേസമയം കൂടുതല് പേര്‍ക്ക് രോഗം സ്ഥിരീകരിച്ച തമിഴ്‍നാട്ടിലെ കോയമ്പേട് മാർക്കറ്റിൽ എത്തിയവർ വിവിധ സംസ്ഥാനങ്ങളിലേക്ക് മടങ്ങിപ്പോയതായി ആരോഗ്യവകുപ്പ് സ്ഥിരീകരിച്ചു. കേരളത്തിലേക്ക് ഉൾപ്പടെ മടങ്ങിയവരെ തിരിച്ചറിയാനുള്ള ശ്രമം തുടങ്ങിയിട്ടുണ്ട്. രോഗവ്യാപനത്തിന്‍റെ കേന്ദ്രമായ കോയമ്പേടിൽ വന്നു പോയവരെ മൊബൈൽ കേന്ദ്രീകരിച്ച് കണ്ടെത്താനുള്ള ശ്രമമാണ് നടക്കുന്നത്. കച്ചവടക്കാർ, ചുമട്ടുതൊഴിലാളികൾ ഉൾപ്പടെ പതിനായിരത്തിലധികം പേരെയാണ് ഇത്തരത്തില് കണ്ടെത്തേണ്ടതുള്ളത്. ഇടുക്കി, പാലക്കാട്, മലബാർ മേഖലയിലേക്കും പൊള്ളാച്ചി, മേട്ടുപാളയം എന്നിവിടങ്ങളിലേക്കും മടങ്ങിയ ലോറി ഡ്രൈവർമാരും ഇവരിലുൾപ്പെടുന്നു.\nതമിഴ്നാട്ടിൽ നിന്നും കൂത്താട്ടുകുളത്തേക്ക് മുട്ടയുമായി എത്തിയ ലോറി ഡ്രൈവര്‍ക്ക് കൊവിഡ് സ്ഥിരീകരിച്ചു. മെയ് മൂന്നിന് രാവിലെ ആറ് മണിക്കാണ് ലോറി കൂത്താട്ടുകുളം മാര്‍ക്കറ്റിലെത്തിയത്. കോട്ടയം ജില്ലയിൽ ലോഡ് ഇറക്കിയ ശേഷം മെയ് നാലിന് നാമക്കില്ലിലേക്ക് പോയി. തമിഴ്നാട്ടിലെ വെണ്ടന്നൂർ ചെക്പോസ്റ്റിൽ വെച്ച് എടുത്ത പരിശോധനയിലാണ് ഫലം പോസിറ്റീവായത്. ഇതോടെ ഡ്രൈവറെ നാമക്കൽ സര്‍ക്കാ‍ർ ആശുപത്രിയിൽ പ്രവേശിപ്പിച്ചു. രോഗിയുമായി നേരിട്ട് സന്പര്‍ക്കം പുലര്‍ത്തിയ രണ്ട് പേരെ വീടുകളിൽ നിരീക്ഷണത്തിലാക്കി. കൂത്താട്ടുകുളത്തും പരിസരത്തും ആരോഗ്യവകുപ്പ് പ്രതിരോധപ്രവര്‍ത്തനങ്ങൾ ശക്തമാക്കിയിട്ടുണ്ട്.\nLast Updated 5, May 2020, 8:18 PM


കെ.പി.സി.സി നിര്‍വാഹക സമിതിയോഗം ഇന്നു മുതല് | Madhyamam\ndate_range4Jun 2016 12:23 AM GMT\nകെ.പി.സി.സി നിര്‍വാഹക സമിതിയോഗം ഇന്നു മുതല്\nവോട്ടുചോര്‍ച്ച പരിശോധിക്കാന് സമിതികള്‍ക്ക് രൂപംനല്‍കും\nതിരുവനന്തപുരം: നിയമസഭാ തെരഞ്ഞെടുപ്പ്ഫലം വിലയിരുത്താന് കെ.പി.സി.സി ക്യാമ്പ് നിര്‍വാഹകസമിതിയോഗം ശനിയാഴ്ച തുടങ്ങും. രാവിലെ നെയ്യാര്‍ഡാമിലെ രാജീവ്ഗാന്ധി ഇന്‍സ്റ്റിറ്റ്യൂട്ട് ഫോര് ഡെവലപ്മെന്‍റ് സ്റ്റഡീസ് ആസ്ഥാനത്ത് ചേരുന്ന രണ്ടുദിവസം നീളുന്ന യോഗം തോല്‍വിയെക്കുറിച്ച് വിശദമായി ചര്‍ച്ചചെയ്യും. തുടര്‍ന്ന് വോട്ടുചോര്‍ച്ച പരിശോധിക്കാന് അന്വേഷണസമിതികള്‍ക്ക് രൂപം നല്‍കും. നേമം മണ്ഡലത്തിലെ വോട്ടുനഷ്ടം ഗൗരവമായി കണ്ട് പ്രത്യേകമായി അന്വേഷിക്കും. താഴത്തേട്ട് മുതല് പാര്‍ട്ടി പുന$സംഘടിപ്പിക്കാനാവശ്യമായ തീരുമാനങ്ങളും യോഗത്തില് ഉണ്ടാകുമെന്നാണ് സൂചന.\nകെ.പി.സി.സി നിര്‍വാഹകസമിതി അംഗങ്ങള്‍ക്കുപുറമേ തെരഞ്ഞെടുപ്പില് മത്സരിച്ച പാര്‍ട്ടി സ്ഥാനാര്‍ഥികളും യോഗത്തില് പങ്കെടുക്കും. കാലുവാരല് നടന്നെന്ന് കോണ്‍ഗ്രസ് സ്ഥാനാര്‍ഥികളായിരുന്നവര് ആരോപണം ഉന്നയിച്ചതിനുപിന്നാലേ കോണ്‍ഗ്രസില് നിന്ന് കാലുവാരല് ഉണ്ടായെന്ന ആരോപണം ഘടകകക്ഷികളില് നിന്നും ഉണ്ടായിട്ടുണ്ട്. സീറ്റ് മോഹികളായ നേതാക്കള് കാലുവാരിയെന്ന ആരോപണമാണ് സ്ഥാനാര്‍ഥികളില് മിക്കവരും ഉയര്‍ത്തുന്നത്. ഘടകകക്ഷികളുടെ സമീപനത്തിനെതിരെ കോണ്‍ഗ്രസ് നേതാക്കള്‍ക്കും പരാതികള് ഉണ്ട്. ഇക്കാര്യങ്ങളെല്ലാം നിര്‍വാഹകസമിതിയോഗത്തില് ഉയരും. മാത്രമല്ല, സ്ഥാനാര്‍ഥിനിര്‍ണയഘട്ടത്തില് പല നേതാക്കളെയും പ്രതിക്കൂട്ടില് നിര്‍ത്താന് കെ.പി.സി.സി പ്രസിഡന്‍റ് വി.എം. സുധീരന് ശ്രമിച്ചെന്ന ആരോപണം പ്രബല ഗ്രൂപ്പുകള് ഉയര്‍ത്തുന്നു. ഭരണത്തിന്‍െറ അവസാനകാലത്ത് യു.ഡി.എഫ് സര്‍ക്കാര് പുറത്തിറക്കിയ ഉത്തരവുകള് മുന്നണിക്കും ഭരണത്തിനുമെതിരെ ജനവികാരം സൃഷ്ടിച്ചെന്ന അഭിപ്രായം ഗ്രൂപ്പുകള്‍ക്കതീതമായി നേതാക്കള്‍ക്കിടയില് ഉണ്ട്. ഇക്കാര്യങ്ങളും ചര്‍ച്ചയില് ഉയര്‍ന്നുവരാം.\nപാര്‍ട്ടിക്കും മുന്നണിക്കും ലഭിച്ചുവന്ന ഭൂരിപക്ഷ-ന്യൂനപക്ഷ സമുദായങ്ങളുടെ വോട്ടില് ഇത്തവണ ഗണ്യമായ ചേര്‍ച്ചയുണ്ടായെന്നാണ് നേതൃത്വം പ്രാഥമികമായി വിലയിരുത്തിയിട്ടുള്ളത്. ഭൂരിപക്ഷവോട്ടിലെ ചോര്‍ച്ചമൂലം ഉണ്ടാകുന്ന നഷ്ടം ന്യൂനപക്ഷവോട്ടുനേടി ഇത്തവണ മറികടക്കാമെന്ന പ്രതീക്ഷ ലക്ഷ്യത്തിലത്തെിയില്ല. ബി.ജെ.പിയെ നേരിടാന് തങ്ങള്‍ക്ക് മാത്രമാണ് സാധിക്കുകയെന്ന ഇടതുപക്ഷ പ്രചാരണത്തില് വിശ്വസിച്ച് ന്യൂനപക്ഷവോട്ടുകള്, പ്രത്യേകിച്ച് മുസ്ലിംവോട്ടുകളില് നല്ലപങ്കും അവിടേക്ക് ചാഞ്ഞുവെന്നാണ് പൊതുവിലയിരുത്തല്.\nതോല്‍വിയുടെ ധാര്‍മിക ഉത്തരവാദിത്തം ഏറ്റെടുത്ത് പ്രതിപക്ഷനേതൃസ്ഥാനം ഏറ്റെടുക്കാതെ ഉമ്മന് ചാണ്ടി മാറിനില്‍ക്കുന്ന സാഹചര്യത്തില് മറ്റ് നേതാക്കളും അതേമാതൃക സ്വീകരിക്കണമെന്ന അഭിപ്രായം പലനേതാക്കള്‍ക്കും ഉണ്ട്. സുധീരന്, ഉമ്മന് ചാണ്ടി, രമേശ് ചെന്നിത്തല എന്നിവര് ചേര്‍ന്ന് തീരുമാനങ്ങള് അടിച്ചേല്‍പ്പിക്കുന്ന രീതിയോട് പാര്‍ട്ടിയിലെ ഭൂരിപക്ഷത്തിനും എതിര്‍പ്പുണ്ട്. അതും യോഗത്തില് പ്രകടമാകും.\nസ്പീക്കര് തെരഞ്ഞെടുപ്പിലെ വോട്ടുചോര്‍ച്ചയും ചര്‍ച്ചയില് കടന്നുവരാം. സംഘടനാസംവിധാനം മെച്ചപ്പെടുത്താന് അടിയന്തരനടപടിവേണമെന്ന ആവശ്യവും യോഗത്തില് ഉയരും. ചില ഡി.സി.സികള്‍ക്കെതിരെ ശക്തമായ വിമര്‍ശം പാര്‍ട്ടിക്കുള്ളില് ഉണ്ട്. പോഷകസംഘടനകള് പുന$സംഘടിപ്പിക്കണമെന്ന ആവശ്യവും യോഗത്തില് ഉയരും.


Kannur:Four coronavirus positive people came from abroad | കണ്ണൂരിൽ കൊവിഡ് ബാധിച്ചവരിൽ നാലുപേർ വിദേശത്തു നിന്നുമെത്തിയവർ - Malayalam Oneindia\nUpdated: Fri, May 29, 2020, 15:06 [IST]\nകണ്ണൂർ: കണ്ണൂർ ജില്ലയില് 10 പേര്‍ക്കു കൂടി പുതുതായി കോവിഡ് വൈറസ് രോഗ ബാധ സ്ഥിരീകരിച്ചു. രണ്ടു പേര്‍ക്ക് രോഗബാധയേറ്റത് സമ്പര്‍ക്കത്തിലൂടെയാണെന്ന് ജില്ലാ കലക്ടർ ടി വി സുഭാഷ് വാർത്താ സമ്മേളനത്തിൽ അറിയിച്ചു. ജില്ലയില് 10 പേര്‍ക്കു കൂടിയാണ് പുതുതായി കൊവിഡ് ബാധ സ്ഥിരീകരിച്ചതെന്ന് ജില്ലാ കളക്ടര് മാധ്യമ പ്രവർത്തകരോട് പറഞ്ഞു. ഇവരിൽ നാലു പേര് വിദേശത്തു നിന്നും നാലു പേര് ഇതര സംസ്ഥാനങ്ങളില് നിന്നും വന്നവരാണ്. രണ്ടു പേര്‍ക്ക് സമ്പര്‍ക്കത്തിലൂടെയാണ് രോഗബാധ.\nകണ്ണൂര് വിമാനത്താവളം വഴി മെയ് 19ന് ഐഎക്സ് 790 വിമാനത്തില് കുവൈത്തില് നിന്നെത്തിയ മാലൂര് സ്വദേശികളായ 59കാരനും 58കാരിയും മസ്‌കത്തിൽ നിന്ന് ഐഎക്‌സ് 714 വിമാനത്തില് മെയ് 20നെത്തിയ മുഴപ്പിലങ്ങാട് സ്വദേശി 49കാരി, 22നെത്തിയ തളിപ്പറമ്പ് സ്വദേശി 65കാരന് എന്നിവരാണ് വിദേശത്തു നിന്നു വന്നവര്.\nമെയ് 15ന് മുംബൈയില് നിന്നെത്തിയ ചൊക്ലി സ്വദേശി 17കാരന്, ചെന്നൈയില് നിന്നെത്തിയ ഏച്ചൂര് സ്വദേശി 36കാരന്, 16ന് ബെംഗളൂരുവില് നിന്നെത്തിയ മുഴപ്പിലങ്ങാട് സ്വദേശി 39കാരന്, 20ന് മഹാരാഷ്ട്രയില് നിന്നെത്തിയ ചെറുപുഴ സ്വദേശി 25കാരന് എന്നിവരാണ് ഇതര സംസ്ഥാനങ്ങളില് നിന്നു വന്നവര്. ധര്‍മടം സ്വദേശി ഒന്‍പതുകാരനും മുഴപ്പിലങ്ങാട് സ്വദേശി 38കാരനുമാണ് സമ്പര്‍ക്കത്തിലൂടെ വൈറസ് ബാധിതരായവര്. ഇതോടെ ജില്ലയില് കൊവിഡ് ബാധിതരുടെ എണ്ണം 207 ആയി. ഇതില് 120 പേര് രോഗം ഭേദമായി ആശുപത്രി വിട്ടു.\nനിലവില് 12478 പേര് ജില്ലയില് നിരീക്ഷണത്തിലുണ്ട്. ഇവരില് കണ്ണൂര് ഗവ. മെഡിക്കല് കോളേജ് ആശുപത്രിയില് 65 പേരും അഞ്ചരക്കണ്ടി കോവിഡ് ചികില്‍സാ കേന്ദ്രത്തില് 73 പേരും തലശ്ശേരി ജനറല് ആശുപത്രിയില് 26 പേരും കണ്ണൂര് ജില്ലാ ആശുപത്രിയില് 20 പേരും വീടുകളില് 12294 പേരുമാണ് നിരീക്ഷണത്തില് കഴിയുന്നത്. ഇതുവരെയായി ജില്ലയില് നിന്നും 6307 സാമ്പിളുകള് പരിശോധനയ്ക്കയച്ചതില് 5930 എണ്ണത്തിന്റെ ഫലം ലഭ്യമായി. 5596 എണ്ണത്തിന്റെ ഫലം നെഗറ്റീവാണ് ലഭിക്കാനുള്ളത്.ഇതിനിടെ തൂണേരിയിലെ ഒരു മ ത്സ വിൽപനക്കാരന്കൊ വിഡ് ബാധിച്ചത് ആരോഗ്യ പ്രവർത്തകരെ ആശങ്കയിലാഴ്ത്തി.\nഇതോടെ തലശേരി മത്സ്യ മാർക്കറ്റിൽ നിന്നും കൊവിഡ് സമൂഹ വ്യാപനം നടന്നതായി ആശങ്കയുയർത്തിട്ടുണ്ട്. തലശേരിയുടെ അതിർത്തി പ്രദേശങ്ങളിലുള്ള മത്സ്യ വണ്ടിക്കാർ മത്സ്യം ശേഖരിക്കുന്നതിനായി കൂടുതലെത്തുന്ന സ്ഥലങ്ങളിലൊന്നാണ് തലശേരി മാർക്കറ്റ്.\nകോഴിക്കോട് ജില്ലയില് പുതുതായി കൊവിഡ് ബാധിച്ചവരില് മത്സക്കച്ചവടക്കാരനുമുണ്ട്. കോഴിക്കോട് തൂണേരി പഞ്ചായത്തില് മത്സ്യക്കച്ചവടം നടത്തുന്നയാള്‍ക്കാണ് കൊവിഡ് സ്ഥിരീകരിച്ചത്. ധര്‍മ്മടത്ത് കൊവിഡ് ബാധിച്ച് ഈയിടെ മരിച്ച ആസിയയുടെ മക്കളുമായി ഇയാള്‍ക്ക് സമ്പര്‍ക്കം ഉണ്ടായിരുന്നതായി കണ്ടെത്തിയിട്ടുണ്ട്. അതേസമയം മത്സ്യ വിൽപനയുമായി ബന്ധപ്പെട്ട് ഇയാൾക്ക് അനേകം പേരുമായി സമ്പര്‍ക്കമുള്ളതായും കണ്ടെത്തിയിട്ടുണ്ട്. നിലവിലെ വിവരങ്ങള് പ്രകാരം ഇദ്ദേഹത്തിന് കൊവിഡ് ബാധിച്ചത് തലശ്ശേരി മാര്‍ക്കറ്റില് നിന്നാകാമെന്നാണ് പ്രാഥമിക നിഗമനം.\nആസിയയുടെ ഭര്‍ത്താവ് ഹംസ കൊവിഡ് ബാധിതനായിരുന്നുവെന്നും ഇദ്ദേഹത്തില് നിന്ന് ആസിയയിലേക്ക് രോഗം പകര്‍ന്നതാകാം എന്നുമാണ് വിലയിരുത്തല്. മത്സ്യ മാര്‍ക്കറ്റില് ജോലി ചെയ്യുന്ന ആസിയയുടെ ഭര്‍ത്താവിന് ഇതര സംസ്ഥാനങ്ങളില് നിന്ന് വരുന്ന ഡ്രൈവര്‍മാരില് നിന്നോ തൊഴിലാളികളില് നിന്നോ മറ്റോ ഉള്ള സമ്പര്‍ക്കത്തിലൂടെയാകാം രോഗം പകര്‍ന്നതെന്നാണ് ആരോഗ്യവകുപ്പ് സംശയിക്കുന്നു. കൊവിഡ് സമൂഹ വ്യാപന ലക്ഷണത്തെ തുടർന്ന് തലശേരി മാർക്കറ്റ് ഇപ്പോൾ അടച്ചിട്ടിരിക്കുകയാണ്.\ncoronavirus mumbai bengaluru മുംബൈ disease treatment karnataka രോഗം പരിശോധന ഫലം രോഗി ചികിത്സ kannur കണ്ണൂര്\nKannur:Four coronavirus positive people came from abroad


സന്നിധാനത്തെ സുരക്ഷാ ഉദ്യോഗസ്ഥരെ ആരെയും അറിയിച്ചില്ല ; തന്ത്രപരമായ നടപടികൾ ഉന്നത ഉദ്യോഗസ്ഥർ മാത്രം - Samakalika Malayalam\nസന്നിധാനത്തെ സുരക്ഷാ ഉദ്യോഗസ്ഥരെ ആരെയും അറിയിച്ചില്ല ; തന്ത്രപരമായ നടപടികൾ ഉന്നത ഉദ്യോഗസ്ഥർ മാത്രം അറിഞ്ഞ്\nBy സമകാലിക മലയാളം ഡെസ്‌ക് | Published: 02nd January 2019 10:12 AM |\nLast Updated: 02nd January 2019 10:12 AM | A+A A- |\nസന്നിധാനം : ശബരിമലയിൽ ബിന്ദുവും കനകദുർഗയും ദർശനം നടത്തിയ കാര്യം സന്നിധാനത്തെ സുരക്ഷാ ഉദ്യോഗസ്ഥർ ആരും അറിഞ്ഞില്ല. സന്നിധാനത്തെ പൊലീസ് സംവിധാനത്തെ അപ്പാടെ അറിയിക്കാതെയാണ് യുവതികളെ ദർശനത്തിനെത്തിച്ചത്. യുവതികൾ എത്തിയത് തങ്ങൾ അറിഞ്ഞില്ലെന്ന് സന്നിധാനത്തിന്റെ സുരക്ഷ ചുമതലയുണ്ടായിരുന്ന എസ് പി സുജിത് ദാസും മറ്റ് സുരക്ഷാ ഉദ്യോഗസ്ഥരും അറിയിച്ചു. അതേസമയം യുവതികൾ ദർശനം നടത്തിയതായി ഐജി അറിയിച്ചിട്ടുണ്ട്.\nരാത്രി 12 മണിയോടെയാണ് യുവതികള് സുരക്ഷ തേടി പൊലീസ് ഉദ്യോഗസ്ഥരെ സമീപിച്ചത്. പൊലീസ് സുരക്ഷ നല്‍കിയില്ലെങ്കിലും മല ചവിട്ടുമെന്നും യുവതികള് അറിയിച്ചു. തുടര്‍ന്ന് പുലര്‍ച്ചെ ഒരു മണിയോടെയാണ് യുവതികള് മല ചവിട്ടാനാരംഭിച്ചത്.\nപതിനെട്ടാംപടിക്ക് സമീപത്തെ സ്റ്റാഫ് ഓണ്‍ലി വഴിയിലൂടെയാണ് യുവതികള് സന്നിധാനത്തെത്തിയത്. സന്നിധാനത്തെ പൊലീസുകാരെ അറിയിച്ചാല് വിവരം ചോരുമെന്ന ഭയത്താലാണ് വിവരം അറിയിക്കാതിരുന്നത്. സന്നിധാനത്തിന് പുറത്തുള്ള പൊലീസ് ഉദ്യോഗസ്ഥരാണ് ഇവരെ അനുഗമിച്ചതെന്നും വിലയിരുത്തലുകളുണ്ട്.\nഅതേസമയം ഫോട്ടോഗ്രാഫിയും വീഡിയോയും എടുക്കുന്നതിന് വിലക്കുള്ള സന്നിധാനത്ത് ഇവര് ഫോട്ടോയും വീഡിയോയും എടുത്തിരുന്നു. ഇവര് കുറെ സമയം സന്നിധാനത്തിന് പരിസരത്ത് ചെലവഴിച്ചെന്നാണ് ദൃശ്യങ്ങള് വെളിവാക്കുന്നത്. സന്നിധാനത്ത് ദര്‍ശനത്തിനെത്തിയതിന്റെയും വരുന്നതിന്റെയുമെല്ലാം ചിത്രങ്ങളും ദൃശ്യങ്ങളും ചിത്രീകരിച്ചിട്ടുണ്ട്. പൊലീസിന്റെ അനുവാദമില്ലാതെ സന്നിധാനത്ത് ചിത്രീകരിക്കാന് കഴിയില്ല എന്ന കാര്യവും ചൂണ്ടിക്കാട്ടപ്പെടുന്നുണ്ട്.\nശബരിമലയില് ഏല്ലാപ്രായത്തിലുമുള്ള സ്ത്രീകള്‍ക്കും ദര്‍ശനം നടത്താമെന്ന സുപ്രീംകോടതി വിധിയുടെ അടിസ്ഥാനത്തില് ഇന്ന് പുലര്‍ച്ചെ 3.45 നോടുകൂടിയാണ് ഇരുവരും ശബരിമല ദര്‍ശനം നടത്തിയത്. ഇവര് മഫ്ടി പോലീസിന്‍റെ സുരക്ഷയിലായിരുന്നു ദര്‍ശനം നടത്തിയത്.\nപതിനെട്ടാം പടി ഒഴിവാക്കി, ഇരുമുടിക്കെട്ടില്ലാതെയാണ് ഇരുവരും സന്നിധാനത്തെത്തി ദര്‍ശനം നടത്തിയത്. തങ്ങള്‍ക്ക് ദര്‍ശനത്തിന് പൊലീസ് സംരക്ഷണം ലഭിച്ചുവെന്ന് ഇരുവരും പറഞ്ഞു. കഴിഞ്ഞ ഡിസംബര് 24 നാണ് ഇതിനുമുമ്പ് ഇരുവരും ദര്‍ശനത്തിനെത്തിയത്.\nയുവതികള് ദര്‍ശനം നടത്തിയോ എന്നുറപ്പാക്കാന് സിസി ടി വി ദൃശ്യങ്ങള് പരിശോധിക്കും; ആവശ്യമായ കാര്യങ്ങള് തന്ത്രി ചെയ്യുമെന്ന് പദ്മകുമാര്\nഭക്തരുടെ ഭാഗത്തുനിന്ന് ഒരു പ്രതിഷേധവും ഉണ്ടായില്ല; ശബരിമല ദര്‍ശനത്തെക്കുറിച്ച് ബിന്ദു\nയുവതികൾ മല കയറിയത് രാത്രി പന്ത്രണ്ട് മണിയോടെ ; മഫ്തിയിൽ സുരക്ഷയൊരുക്കി പൊലീസ്\nശബരിമലയിൽ യുവതികൾ ദർശനം നടത്തി; സന്നിധാനത്തെത്തിയത് ബിന്ദുവും കനകദുര്‍ഗയും\npolice Sabarimala bindhu


ബുധന്, 21 ജൂണ് 2017 (13:37 IST)\nചരക്ക് സേവന നികുതി ബില് വരുന്നതോടെ രാജ്യം സാമ്പത്തികമായി ഏകീകരിക്കപ്പെടുമെന്നാണ് കേന്ദ്രധനമന്ത്രി അരുണ് ജയ്‌റ്റ്‌ലിയുടെ അഭിപ്രായം. ദേശീയ തലത്തിലും സംസ്ഥാന തലത്തിലും നികുതികള് ഏകീകരിച്ചുകൊണ്ടാണ് പുതിയ ചരക്ക് സേവന നികുതി.\nദേശീയ തലത്തിലും സംസ്ഥാന തലത്തിലും വിവിധ നികുതികള് ഏകീകരിച്ച് ഒറ്റ നികുതി സംവിധാനം, ഒരു ഉത്പന്നത്തിന് ഒറ്റ നികുതി നല്‍കിയാല് മതി എന്നതാണ് ചരക്ക് സേവന നികുതിയുടെ പ്രത്യേകത. അന്തര്‍സംസ്ഥാന വിനിമയങ്ങള്‍ക്ക് കേന്ദ്രവും സംസ്ഥാന വിനിമയങ്ങ‌ള്‍ക്ക് സംസ്ഥാനവും നികുതി ഈടാക്കും. കേന്ദ്രം പിരിക്കുന്ന നികുതിയുടെ വിഹിതം ഉപഭോക്തൃ സംസ്ഥാനത്തിന് ലഭിക്കും.\nഅതുകൊണ്ട് തന്നെ ഉത്പാദക സംസ്ഥാനത്തിനേക്കാള് ഉപഭോക്ത്യ സംസ്ഥാനത്തിനാണ് ചരക്ക് സേവന നികുതി ബില് വരുന്നതുകൊണ്ട് നേട്ടമുണ്ടാകുന്നത്. ചരക്ക് സേവന നികുതി വരുന്നതോടെ വാറ്റ്, വില്‍പ്പന, വിനോദ നികുതി, സര്‍ചാര്‍ജുകള്, ആഡംബര നികുതി, ലോട്ടറി നികുതി എന്നിവ ഇല്ലാതാകും.\nജിഎസ്ടി വരുമ്പോള് എന്തൊക്കെ സാധനങ്ങള്‍ക്കാണ് വില കൂടുകയും കുറയുകയും ചെയ്യുക എന്ന് അറിയേണ്ടേ:\nമൊബൈല് ഫോണ് ബില്\nവാഹനങ്ങള്(എന്‍ട്രി ലെവല് കാറുകള്, ഇരുചക്ര വാഹനങ്ങള്, എസ്യുവി തുടങ്ങിയവയ്ക്ക്)


Bill Gates Superyacht: ബിൽ ഗേറ്റ്സ് 4,600 കോടി രൂപയ്ക്ക് സ്വന്തമാക്കിയ അത്ഭുത നൌക; വീഡിയോ കാണാം | Bill Gates Buys World's First Hydrogen Powered Superyacht - Malayalam Gizbot\n24 min ago എയർടെൽ, വിഐ, ജിയോ എന്നിവയുടെ 100 രൂപയിൽ താഴെ വിലയുള്ള പ്രീപെയ്ഡ് പ്ലാനുകൾ\nലോകത്തിലെ ആദ്യ ഹൈഡ്രജൻ സൂപ്പർയോട്ടായ അക്വാ ബിൽ ഗേറ്റ്സ് സ്വന്തമാക്കി. 4,600 കോടി രൂപയ്ക്കാണ് ഈ അത്യാഡംബര നൌക ബിൽഗേറ്റ്സ് വാങ്ങിയത്. ഡച്ച് ആഡംബര നൌക നിർമ്മാതാക്കളായ സൈനോട്ടാണ് അക്വാ നിർമ്മിച്ചത്. കഴിഞ്ഞ വർഷം നടന്ന മൊണാക്കോ യോട്ട് ഷോയിൽ പുറത്തിറക്കിയ ഈ അത്ഭുത നൌക പൂർണമായും ഹൈഡ്രജനിലാണ് പ്രവർത്തിക്കുന്നത്.\n112.3 മീറ്റർ (370 അടി) നീളമാണ് സൈനൌട്ട് അക്വയ്ക്ക് ഉള്ളത്. 20 മൈൽ വേഗതയിൽ വരെ സഞ്ചരിക്കാവുന്ന അക്വായുടെ ക്രൂയിസിങ് സ്പീഡ് 10-12 നോട്ട്സ് ആണ്. ഒരു തവണ പൂർണമായും ഇന്ധനം നിറച്ചാൽ 3,750 മൈൽ/ 6035 കിലോമീറ്റർ വരെ സഞ്ചരിക്കാൻ സാധിക്കും. ഹൈഡ്രജൻ ഇന്ധനം നിറയ്ക്കുന്ന സ്റ്റേഷനുകൾ അധികം ലഭ്യമല്ലാതതിനാൽ ബിൽ ഗേയ്റ്റിസിന്റെ അക്വാ യൂണിറ്റിന് ഡീസൽ ഇന്ധനം നിറയ്ക്കാനുള്ള സംവിധാനം ഉണ്ടാകുമെന്നാണ് റിപ്പോർട്ടുകൾ.\nപരിസ്ഥിതി സൌഹാർദ്ദ നൌക എന്ന നിലയിലാണ് അക്വാ അവതരിപ്പിച്ചിരിക്കുന്നത്. ദ്രവീകരിച്ച രൂപത്തിൽ സൂക്ഷിച്ച ഹൈഡ്രജനിലാണ് ഈ ഭീമൻ നൌകയുടെ എഞ്ചിനുകൾ പ്രവർത്തിക്കുന്നത്. കാറ്റ് കടക്കാത്ത രീതിയിൽ ക്രമീകരിച്ച രണ്ട് 28 ടൺ ടാങ്കുകളിലാണ് ഹൈഡ്രജൻ സൂക്ഷിച്ചിരിക്കുന്നത്. നൌകയിൽ നൽകിയിട്ടുള്ള ഫ്യൂവൽ സെല്ലുകൾ ഒരു മെഗാവാൾട്ടിന്റെ രണ്ട് മോട്ടോറുകൾക്കും പ്രൊപ്പല്ലറുകൾക്കും പ്രവർത്തിക്കാനാവിശ്യമായ പവർ ഉത്പാദിപ്പിക്കുന്നു.\nകൂടുതൽ വായിക്കുക: സാംസങ് ഗാലക്സി എസ് 20 സീരിസ് അവതരിപ്പിച്ചു; വിലയും സവിശേഷതകളും\nഹൈഡ്രജൻ, ഓക്സിജൻ എന്നിവ സംയോജിപ്പിച്ച് അക്വായുടെ മോട്ടറുകൾ പ്രവർത്തിപ്പിക്കാനാവശ്യമായ ഊർജ്ജം ഉത്പാദിപ്പിക്കുകയാണ് ചെയ്യുന്നത്. പരിസ്ഥിതി സൌഹൃദ സംവിധാനം എന്ന് വിളിക്കാൻ കാരണം ഈ പ്രവർത്തനങ്ങളിൽ നിന്നും പരസ്ഥിതിക്ക് ദോഷം ചെയ്യുന്ന യാതൊന്നും പുറത്ത് വിടുന്നില്ല എന്നതാണ്. പച്ചവെള്ളം മാത്രാണ് ഈ പ്രവർത്തനത്തിനൊടുവിൽ പുറത്ത് വിടുന്നത്.\nവലിയ നൌക ആണെങ്കിലും ആഡംബരങ്ങൾ ധാരാളമായതിനാൽ ഉൾക്കൊള്ളുന്ന ആളുകളുടെ എണ്ണം കുറയും. അഞ്ച് ഡെക്കുകളാണ് ഈ നൌകയിൽ ഉള്ളത്. 14 അതിഥികൾക്കും3ജിവനക്കാർക്കും ഈ നൌകയിൽ താമസിക്കാനുള്ള സൌകര്യമുണ്ട്. ജിം, ഹൈഡ്രോ മസാജ് റൂം, യോഗ സ്റ്റുഡിയോ ബ്യൂട്ടി റൂം, ഡൈനിങ് ഏരിയ, ഇൻഡോർ ഔട്ട്ഡോർ എന്റർടൈനിഭ് സ്പേസ്, പൂൾ തുടങ്ങി എല്ലാ പ്രീമിയം സംവിധാനങ്ങളും ഈ നൌകയിൽ ഉണ്ട്.\nഅക്വാ നൌകയുടെ ഏറ്റവും വലിയ പ്രത്യേകത അതിന്റെ പിൻഭാഗത്ത് ഒരുക്കിയിരിക്കുന്ന ബൌ ഒബ്സർവേറ്ററി എന്ന മുറിയാണ്. ചുറ്റും ചില്ലുപാനലുകൾ വച്ചുള്ള ഈ മുറിയിൽ നിന്ന് വിശാലമായ കാഴ്ച്ച കാണാം. ഇത് കൂടാതെ ഹെലിപാഡ് പോലുള്ള സംവിധാനങ്ങൾ ഓപ്ഷണലായി തിരഞ്ഞെടുക്കാനുള്ള അവസരവും സൈനോട്ട് നൽകുന്നുണ്ട്.\nഹൈഡ്രജനിൽ തന്നെ പ്രവർത്തിക്കുന്ന ഇലക്ട്രിക്ക് വെർട്ടിക്കൽ ടേക്ക് ഓഫ് ആന്റ് ലാൻഡിങ് വാഹനങ്ങൾ ഹെലിപാഡിൽ ലാന്റ് ചെയ്യാനുള്ള സംവിധാനവും ഒരുക്കിയിട്ടുണ്ട്. അത്യാഡംബരം നിറഞ്ഞ സൈനോട്ട് അക്വാ സ്വന്തമാക്കുന്ന ലോകത്തെ ആദ്യത്തെ വ്യക്തിയെന്ന ഖ്യാതി ബിൽ ഗേറ്റ്സിന് ലഭിച്ചിരിക്കുകയാണ്.\n644 മില്ല്യൺ യുഎസ് ഡോളർ നൽകിയാണ് (ഏകദേശം 4,600 കോടി) ബിൽ ഗേറ്റ്സ് അക്വാ സ്വന്തമാക്കിയത്. പക്ഷേ അദ്ദേഹത്തിനായി തയ്യാറാക്കുന്ന സൈനോട്ട് അക്വാ പുറത്തിറങ്ങണമെങ്കിൽ 2024 വരെ കാത്തിരിക്കേണ്ടി വരും. കമ്പനി ആദ്യം അവതരിപ്പിച്ച മോഡലിൽ നിന്നും ചില മാറ്റങ്ങളോടെയായിരിക്കും ബിൽ ഗേറ്റ്സിന്റെ നൌക പുറത്തിറങ്ങുക.


അതിശക്തം, സര്‍പ്രൈസ്; എക്കാലത്തെയും മികച്ച ഇന്ത്യ- പാക് ഇലവനുമായി ഇതിഹാസം\nManchester, First Published 15, Jun 2019, 7:08 PM IST\nവാശിയേറിയ ഇന്ത്യ- പാക്കിസ്ഥാന് മത്സരം നടക്കാനിരിക്കേ ഇരു ടീമുകളിലെയും താരങ്ങളെ ഉള്‍പ്പെടുത്തി എക്കാലത്തെയും മികച്ച ഇലവനെ തെരഞ്ഞെടുത്ത് മുന് താരം. ടീമില് ഒരു സര്‍പ്രൈസുണ്ട്.\nമാഞ്ചസ്റ്റര്: ലോകകപ്പിലെ ഏറ്റവും വാശിയേറിയ പോരാട്ടമാണ് ഇന്ത്യ- പാക്കിസ്ഥാന് മത്സരം. ഞായറാഴ്‌ച മാഞ്ചസ്റ്ററിലെ ഓള്‍ഡ് ട്രാഫോര്‍ഡിലാണ് ഈ ലോകകപ്പില് ഇന്ത്യയും പാക്കിസ്ഥാനും നേര്‍ക്കുനേര് വരുന്നത്. മത്സരത്തിന്‍റെ ആവേശം കത്തിനില്‍ക്കേ എക്കാലത്തെയും മികച്ച ഇന്ത്യ- പാക് ഇലവനെ പ്രഖ്യാപിച്ചിരിക്കുകയാണ് ഇതിഹാസ താരം.\nമുന് ഇംഗ്ലീഷ് നായകന് മൈക്കല് വോണ് ആണ് ടീമിനെ തെരഞ്ഞെടുത്തത്. വോണിന്‍റെ ടീമില് ഒരു സ്‌പിന്നര് മാത്രമേയുള്ളൂ എന്നത് സവിശേഷതയാണ്. വെടിക്കെട്ട് ഓപ്പണിംഗ് ജോഡിയായ വീരേന്ദര് സെവാഗും സച്ചിന് ടെന്‍ഡുല്‍ക്കറുമാണ് ഇന്നിംഗ്‌സ് തുടങ്ങുക. മൂന്നാം നമ്പറില് ഇന്ത്യന് നായകന് കോലിയെത്തുമ്പോള് പാക്കിസ്ഥാന്‍റെ ഇന്‍സമാമും മിയാന്‍ദാദുമാണ് നാലും അഞ്ചും സ്‌ഥാനങ്ങളില്.\nആറാം സ്ഥാനത്ത് ഇന്ത്യന് വിക്കറ്റ് കീപ്പിംഗ് ബാറ്റ്സ്‌മാന് എം എസ് ധോണിയാണ്. പാക് ഇതിഹാസ ഓള്‍റൗണ്ടര്‍മാരായ ഇമ്രാന് ഖാനും വസീം അക്രവുമാണ് അടുത്ത സ്ഥാനങ്ങളില്. ഇന്ത്യന് ഇതിഹാസം അനില് കുംബ്ലെയാണ് ടീമിലെ ഏക സ്‌പിന്നര്. ഇന്ത്യയുടെ നിലവിലെ പേസ് കുന്തമുനയായ ജസ്‌പ്രീത് ബുമ്ര ഇടംപിടിച്ചപ്പോള് വഖാര് യൂനിസാണ് മറ്റൊരു പേസര്.\nമൈക്കല് വോണിന്‍റെ എക്കാലത്തെയും മികച്ച ഇന്ത്യ- പാക് ഇലവന്\nLast Updated 15, Jun 2019, 7:12 PM IST\nIndia vs Pakistan XI\nMichael Vaughan all-time XI\nIndia-Pakistan All-Time XI


ചര്‍മ്മത്തിനും തലമുടിക്കും ബദാം ഓയില്; ഉപയോഗിക്കേണ്ടത് ഇങ്ങനെ... | Amazing Health Benefits Of Almond Oil\nThiruvananthapuram, First Published 11, Aug 2020, 10:49 AM\nവിറ്റാമിന് ഇയുടെ കലവറയായ ബദാം ചര്‍മ്മ സംരക്ഷണത്തിന് മികച്ചതാണ്. ചര്‍മ്മത്തില് ചുളിവുകള് ഉണ്ടാകാതിരിക്കാനും ചര്‍മ്മത്തിന്‍റെ തിളക്കത്തിനും ബദാം കഴിക്കുന്നത് നല്ലതാണ്.\nബദാം കഴിക്കുന്നത് ആരോഗ്യത്തിന് നല്ലതാണെന്ന് എല്ലാവര്‍ക്കും അറിയാം. പ്രോട്ടീൻ, വിറ്റാമിനുകള്, ഫൈബർ തുടങ്ങിയവ ധാരാളം അടങ്ങിയ ബദാം ഹൃദയാഘാതസാധ്യത കുറയ്ക്കാന് സഹായിക്കും. ഒപ്പം കൊളസ്‌ട്രോള് കുറയ്‌ക്കാനും രക്തസമ്മര്‍ദ്ദം നിയന്ത്രിക്കാനും ദഹനസംബന്ധമായ പ്രശ്‌നങ്ങള് അകറ്റാനും അമിത വണ്ണം കുറയ്ക്കാനും ബദാം കഴിക്കുന്നത് നല്ലതാണെന്ന് പല പഠനങ്ങളും പറയുന്നുണ്ട്.\nവിറ്റാമിന് ഇയുടെ കലവറയായ ബദാം ചര്‍മ്മ സംരക്ഷണത്തിന് മികച്ചതാണ്. ചര്‍മ്മത്തില് ചുളിവുകള് ഉണ്ടാകാതിരിക്കാനും ചര്‍മ്മത്തിന്‍റെ തിളക്കത്തിനും ബദാം കഴിക്കുന്നത് നല്ലതാണ്. എന്നാല് ബദാം ഓയിലിന്‍റെ ഗുണങ്ങളെ കുറിച്ച് പലര്‍ക്കും അറിയില്ല. ചർമ്മത്തിന്റെ ആരോഗ്യവും സൗന്ദര്യവും വർധിപ്പിക്കുന്ന ഒട്ടേറെ ആന്റി ഓക്‌സിഡന്റുകൾ ആൽമണ്ട് ഓയിലിൽ അടങ്ങിയിട്ടുണ്ട്.\nബദാം ഓയിലിന്‍റെ ചില ഗുണങ്ങള് നോക്കാം...\nകണ്ണിന് ചുറ്റുമുള്ള കറുപ്പ് നിറം അകറ്റാനും ബദാം ഓയില് പുരട്ടുന്നത് നല്ലതാണ്. രാത്രി കിടക്കുന്നതിന് മുൻപ് രണ്ടോ മൂന്നോ തുള്ളി ആൽമണ്ട് ഓയിൽ ഉപയോഗിച്ചു കണ്ണിനു ചുറ്റും മസാജ് ചെയ്‌താല് കറുപ്പ് നിറം മാറും.\nബദാം ഓയിൽ സ്‌ഥിരമായി പുരട്ടിയാൽ ചുണ്ടിലെ വരൾച്ചയും കറുപ്പും മാറിക്കിട്ടും.\nആൽമണ്ട് ഓയിൽ തലമുടി സംരക്ഷണത്തിനും ഉത്തമമാണ്. ബദാം ഓയില് സ്‌ഥിരമായി ഉപയോഗിക്കുന്നത് തലമുടി നീളം വയ്ക്കാനും മുടിക്ക് കരുത്ത് വർധിക്കാനും തിളക്കമേറാനും സഹായിക്കും. ആഴ്‌ചയിൽ ഒരിക്കൽ ആൽമണ്ട് ഓയിൽ ചൂടാക്കി തലയോട്ടിയിൽ മസാജ് ചെയ്യുന്നതും മുടിയുടെ ആരോഗ്യത്തിന് നല്ലതാണ്.\nAlso Read: മഴക്കാലത്ത് മുഖം മിനുക്കാന് തൈര് കൊണ്ടുള്ള ഫേസ് പാക്കുകള്...\nLast Updated 11, Aug 2020, 10:49 AM


എം.ജി.ആറിന് ആദരമായി നൂറ് രൂപയുടെ നാണയം ഉടനെത്തും\nന്യൂഡൽഹി: രാജ്യചരിത്രത്തിൽ ആദ്യമായി 100 രൂപയുടെ നാണയം പുറത്തിറക്കാൻ കേന്ദ്രസർക്കാർ ഒരുങ്ങുന്നു. എ.ഐ.എ.ഡി.എം.കെ സ്ഥാപക നേതാവും മുൻ തമിഴ്നാട് മുഖ്യമന്ത്രിയുമായ എം.ജി.ആറിന്റെയും പ്രശസ്‌ത ഗായിക ഡോ.എം.എസ്.സുബ്ബലക്ഷ്‌മിയുടെയും സ്‌മരണാർത്ഥമാണ് നാണയം പുറത്തിറക്കുന്നത്. ഇത് സംബന്ധിച്ച വിജ്ഞാപനം ഇന്ന് ധനമന്ത്രാലയം പുറത്ത് വിട്ടു. ഇരുവരുടെയും സ്‌മരണാർത്ഥം റിസർവ് ബാങ്ക് അഞ്ച്, പത്ത് രൂപകളുടെ നാണയങ്ങളും പുറത്തിറക്കും.\nഎം.ജി.ആറിന്റെയും സുബ്ബലക്ഷ്‌മിയുടെയും ജന്മദിനങ്ങളോടനുബന്ധിച്ച് കേന്ദ്രസർക്കാരിന്റെ പ്രത്യേക അധികാരം ഉപയോഗിച്ചാണ് ഇപ്പോൾ കറൻസി രൂപത്തിലുള്ള നൂറ് രൂപ നാണയമാക്കി പുറത്തിറക്കുന്നതെന്ന് മന്ത്രാലയം പുറത്തിറക്കിയ പ്രസ്‌താവനയിൽ പറയുന്നു. നാണയത്തിന്റെ ഒരുവശത്ത് നടുക്കായി അശോകസ്‌തംഭവും താഴെ സത്യമേവ ജയതേ എന്നും രേഖപ്പെടുത്തിയിരിക്കും. ഇതേവശത്ത് ദേവനാഗരി ലിപിയിലും മറുവശത്ത് ഇംഗ്ലീഷിലും നൂറ് രൂപ എന്ന് രേഖപ്പെടുത്തിയിരിക്കും. രൂപയുടെ ചിഹ്നവും ഇതിലുണ്ടാകും. രണ്ട് തരത്തിലുള്ള നാണയങ്ങളാണ് മന്ത്രാലയം പുറത്തിറക്കുന്നത്. ഇതിലൊന്നിൽ സുബ്ബലക്ഷ്‌മിയുടെയും മറ്റൊന്നിൽ എം.ജി.ആറിന്റെയും ചിത്രവുമുണ്ടാകും.\nവെള്ളി, ചെമ്പ്, നിക്കൽ, സിങ്ക് എന്നിവയുടെ സങ്കരമുപയോഗിച്ചാണ് പുതിയ നാണയങ്ങൾ നിർമ്മിച്ചിരിക്കുന്നത്. അന്താരാഷ്ട്ര നിലവാരത്തിലുള്ള രൂപകൽപ്പനയോട് കൂടിയുള്ള നാണയങ്ങൾ ഉടൻ തന്നെ പുറത്തിറങ്ങുമെന്നാണ് പ്രതീക്ഷ.


രണ്ടാംഘട്ട പോളിംഗിലും ഒന്നാം ഘട്ടം പോലെ യു.ഡി.എഫ് തരംഗം ഉണ്ടാകും: രമേശ് ചെന്നിത്തല | Newsthen l The news interactive\nരണ്ടാംഘട്ട പോളിംഗിലും ഒന്നാം ഘട്ടം പോലെ യു.ഡി.എഫ് തരംഗം ഉണ്ടാകും: രമേശ് ചെന്നിത്തല\nWeb Desk 09 December 2020 No Comments Ramesh Chennithala on election\nതിരുവനന്തപുരം: തദ്ദേശ തിരഞ്ഞെടുപ്പില് ഒന്നാം ഘട്ടത്തില് ദൃശ്യമായതു പോലുള്ള യു.ഡി.എഫ് തരംഗം നാളെ നടക്കുന്ന രണ്ടാം ഘട്ടത്തിലും ഉണ്ടാകുമെന്ന് പ്രതിപക്ഷ നേതാവ് രമേശ് ചെന്നിത്തല പറഞ്ഞു.\nസ്വര്‍ണ്ണക്കടത്തിലും അഴിമതിയിലും തട്ടിപ്പിലും മുങ്ങിക്കുളിച്ച സര്‍ക്കാരിനെതിരായ ജനവികാരം സംസ്ഥാനത്തുടനീളം ശക്തമാണ്. തിരഞ്ഞെടുപ്പ് രംഗത്ത് ഈ ജനവികാരം പ്രകടമായി ദൃശ്യമാണ്. സംസ്ഥാനത്തെ ജനങ്ങള്‍ക്ക് തന്നെ അപമാനമായി മാറിയിരിക്കുന്നു ഈ സര്‍ക്കാര്. സ്വര്‍ണ്ണക്കടത്തും അഴിമതികളും സംബന്ധിച്ച് ഓരോ ദിവസവും പുറത്തു വരുന്ന വിവരങ്ങള് ഞെട്ടിക്കുന്നതാണ്. സംസ്ഥാനത്തിന്റെ ചരിത്രത്തിലൊരിക്കലും ഇത്രയും ഹീനമായ ഒരു സര്‍ക്കാര് കേരളത്തിലുണ്ടായിട്ടില്ല.\nവികസനത്തിന്റെ കാര്യത്തില് സംസ്ഥാനം ഇടതു ഭരണത്തില് ബഹുകാതം പിന്നോട്ടടിക്കപ്പെട്ടു. എടുത്തു പറയത്തക്ക ഒരു പദ്ധതി പോലും ഈ സര്‍ക്കാര് ആവിഷ്‌ക്കരിച്ച് പൂര്‍ത്തിയാക്കിയിട്ടില്ല. വികസനത്തിന്റെ കാര്യത്തില് പൂര്‍ണ്ണമായും പരാജയപ്പെട്ട സര്‍ക്കാരാണിത്. എന്നിട്ടും വികസനത്തിന്റെ പേരില് ജനങ്ങളെ തെറ്റിദ്ധരിപ്പിക്കാന് കഴിയുമോ എന്ന് നോക്കാനായി വന്‍പ്രചാരണ കോലാഹലമാണ് സര്‍ക്കാര് നടത്തുന്നത്. ക്ഷേമ പെന്‍ഷനുകളില് കഴിഞ്ഞ യു.ഡി.എഫ് സര്‍ക്കാര് വരുത്തിയ വര്‍ദ്ധനവെല്ലാം മറച്ചു വയ്ക്കാനുള്ള സര്‍ക്കാരിന്റെ ശ്രമം ഇതിനകം പൊളിഞ്ഞിട്ടുണ്ട്. തദ്ദേശ സ്വയംഭരണ സ്ഥാപനങ്ങളുടെ കഴുത്ത് ഞെരിക്കുകയാണ് ഈ സര്‍ക്കാര് ചെയ്തത്. തദ്ദേശ സ്ഥാപനങ്ങളുടെ പ്‌ളാന്‍ഫണ്ട് മുന്\nപൊരിക്കലുമുണ്ടാകാത്ത തരത്തിലാണ് വെട്ടിക്കുറച്ചത്. ഇത് കാരണം തദ്ദേശ സ്ഥാപനങ്ങള്‍ക്ക് വികസന പ്രവര്‍ത്തനങ്ങള് നടത്താന് കഴിയാതെ വന്നു. ഇതിനെല്ലാമെതിരായ ജനവികാരം രണ്ടാംഘട്ട പോളിംഗിലും ഉണ്ടാകുമെന്ന് രമേശ് ചെന്നിത്തല പറഞ്ഞു.\nPrevious Previous post: രണ്ടര വയസ്സുള്ള കുട്ടിയുടെ അമ്മയായ ഭർതൃമതിയായ ബിജെപി സ്ഥാനാർഥി കാമുകനൊപ്പം ഒളിച്ചോടി\nNext Next post: കേരളത്തിൽ തദ്ദേശ ഭരണ തെരഞ്ഞെടുപ്പിൽ ആര് ജയിക്കും? മുതിർന്ന മാധ്യമ പ്രവർത്തകൻ മാത്യു സാമുവലിന്റെ പ്രവചനം


പ്രേം നസീര് നിര്‍മ്മിച്ച വായനശാല തീവച്ച് നശിപ്പിച്ച സംഭവത്തില് വ്യാപക പ്രതിഷേധം | Prem Nazir| Library\nപ്രേം നസീര് നിര്‍മ്മിച്ച വായനശാല തീവച്ച് നശിപ്പിച്ച സംഭവത്തില് വ്യാപക പ്രതിഷേധം\nFeb 10, 2018, 07:55 PM IST\nസംഭവം അപലപനീയമാണെന്നും, കുറ്റക്കാരെ നിയമത്തിന് മുന്നില് കൊണ്ടുവരണമെന്നും ഡെപ്യൂട്ടി സ്പീക്കര് ആവശ്യപ്പെട്ടു. ആധുനിക രീതിയിലുള്ള വായനശാല സ്ഥലത്തുതന്നെ പകരം നിര്‍മ്മിക്കുമെന്നും അദ്ദേഹം അറിയിച്ചു.\nചിറയിന്‍കീഴ്: നടന് പ്രേം നസീര് ചിറയിന്‍കീഴില് നിര്‍മ്മിച്ച വായനശാല സാമൂഹിക വിരുദ്ധര് തീവച്ച് നശിപ്പിച്ച സംഭവത്തില് വ്യാപക പ്രതിഷേധം. സ്വന്തം നാട്ടില് പ്രേം നസീര് 1958ല് തറക്കല്ലിട്ട് നിര്‍മ്മിച്ച വായനശാല ശനിയാഴ്ച പുലര്‍ച്ചെയാണ് തീവച്ച് നശിപ്പിക്കപ്പെട്ടത്.\nവായനശാല അങ്കണത്തില് ചേര്‍ന്ന പ്രതിഷേധ യോഗം ഡെപ്യൂട്ടി സ്പീക്കര് വി. ശശി ഉദ്ഘാടനം ചെയ്തു. സംഭവം അപലപനീയമാണെന്നും, കുറ്റക്കാരെ നിയമത്തിന് മുന്നില് കൊണ്ടുവരണമെന്നും ഡെപ്യൂട്ടി സ്പീക്കര് ആവശ്യപ്പെട്ടു. ആധുനിക രീതിയിലുള്ള വായനശാല സ്ഥലത്തുതന്നെ പകരം നിര്‍മ്മിക്കുമെന്നും അദ്ദേഹം അറിയിച്ചു.\nചിറയില് കീഴിന്റെ സാംസ്‌കാരിക ഉന്നമനം ലക്ഷ്യമാക്കി പ്രേം നസീര് സ്ഥാപിച്ച വായനശാലയാണ് നശിപ്പിക്കപ്പെട്ടത്. സംഭവം അറിഞ്ഞയുടന് ബ്ലോക്ക് പഞ്ചായത്ത് പ്രസിഡന്റ് ആര്. സുഭാഷ് അടക്കമുള്ളവര് സ്ഥലത്തെത്തിയിരുന്നു. സംഭവത്തില് ചിറയിന്‍കീഴ് പൊലീസ് കേസെടുത്ത് അന്വേഷണം തുടങ്ങി. ഫോറസിക് വിഭാഗം സ്ഥലത്തെത്തി തെളിവെടുപ്പ് നടത്തി. ഫോറന്‍സിക് പരിശോധനാ ഫലം ലഭിച്ച ശേഷം മാത്രമേ അന്വേഷണ പുരോഗതി വെളിപ്പെടുത്താനാകൂവെന്ന് ചിറയിന്‍കീഴ് പൊലീസ് അറിയിച്ചു.\nപ്രേം നസീറിന് ജന്മനാട്ടിന് സ്മാരകം വേണമെന്ന നാട്ടുകാരുടെ ആവശ്യം ഇതുവരെ നടപ്പായിട്ടില്ല. നാടിന്റെ വികസനത്തിനായി പ്രേം നസീര് നിര്‍മ്മിച്ച് നല്‍കിയ വായനശാലയും, ചിറയിന്‍കീഴ് താലൂക്ക് ആശുപത്രിയിലെ എക്സ് റേ യൂണിറ്റ് പ്രവര്‍ത്തിക്കുന്ന കെട്ടിടവും പൊളിഞ്ഞ് വീഴാറായ അവസ്ഥയിലാണ്. അതിനിടെയാണ് സാമൂഹ്യ വിരുദ്ധരുടെ വിളയാട്ടം. ഈ കെട്ടിടം പുതുക്കി പണിത് പ്രേംനസീറിന്റെ സ്മരണയില് തന്നെ ഡിജിറ്റല് ലൈബ്രറിയും, ഡിജിറ്റല് ഫിലിം ക്ലബും ആരംഭിക്കണമെന്നാണ് നാട്ടുകാരുടെ ആവശ്യം.\nകോഴിക്കോട്: അനധികൃതമായി സ്വത്ത് സമ്പാദിച്ചെന്ന പരാതിയില് കെ.എം ഷാജിയുടെ കോഴിക്കോടും ..


ആലപ്പുഴയില് മഴ തുടരുന്നു; മൃതദേഹങ്ങള് ഒഴുകിയെത്തുന്നു – Jaihind TV\nപാണ്ടനാട് ഇല്ലിക്കൽ പാലത്തിന് സമീപത്തുനിന്ന് നാല് മൃതദേഹങ്ങൾ രക്ഷാപ്രവർത്തകർ കണ്ടെത്തി പരുമലയിലെ ആശുപത്രിയിലെത്തിച്ചു. മോർച്ചറിയിൽ സ്ഥലമില്ലാത്തതിനാൽ മൃതദേഹങ്ങൾ പുറത്തുവെച്ചിരിക്കുന്നു. ആളുകളെ തിരിച്ചറിഞ്ഞിട്ടില്ല. തുകലശേരിയിലും ഒരു മൃതദേഹം ഒഴുകിവന്നിട്ടുണ്ട്.\nഅതേസമയം വേമ്പനാട്ട് കായലിലെ ജലനിരപ്പ് ഉയരുന്നതോടെ ആലപ്പുഴ നഗരത്തിലെ കനാലുകളിലും വെള്ളം നിറയുന്നു. ചിലയിടങ്ങളിൽ കനാൽ കവിഞ്ഞൊഴുകുന്നുണ്ട്. ആലപ്പുഴ ബീച്ചിന് സമീപം കനാലിനെയും കടലിനെയും ബന്ധിപ്പിക്കുന്ന പൊഴി മുറിക്കാൻ കലക്ടർ നിർദേശം നൽകി. ചേർത്തല താലൂക്കിലുൾപ്പെടെ കായലോര പ്രദേശങ്ങളിൽ വെള്ളം കയറുന്നു.\nകുട്ടനാടിന്റെ പ്രളയ ബാധിത മേഖലകളിൽനിന്നുള്ള ഒഴിപ്പിക്കൽ തുടരുന്നു. ചേർത്തലയിൽ തുറന്ന ക്യാംപുകളിലേക്ക് 4500 ൽ അധികം പേരെ മാറ്റി. ആലപ്പുഴ നഗരത്തിലെ ജലനിരപ്പ് നിയന്ത്രിക്കുന്നതിനും കടലിലേക്കുള്ള ഒഴുക്ക് വേഗത്തിലാക്കാനും വാടക്കനാൽ, കൊമേഴ്‌സ്യൽ കനാൽ എന്നിവ ബീച്ച് ഭാഗത്ത് തുറക്കുന്നതിന് ഇറിഗേഷൻ എക്‌സിക്യൂട്ടീവ് എൻജിനിയർക്കു നിർദേശം നൽകി. ബീച്ചിലേക്ക് കനാൽ തുറക്കുന്നത് സമയബന്ധിതമായി നിരീക്ഷിക്കാനും ഒഴുക്ക് സുഗമമാണെന്ന് ഉറപ്പാക്കാനും നഗരസഭാ അധികൃതർക്ക് നിർദേശം നൽകിയിട്ടുണ്ട്.\nതിരുവനന്തപുരത്ത് നിന്നുവന്ന ഒരു ലോഡ് മരുന്ന് ചെങ്ങന്നൂർ താലൂക്ക് ആശുപത്രിയിലേക്ക് അയച്ചു. ഇത് ഉടനെ വിവിധ കേന്ദ്രങ്ങളിലേക്ക് നൽകാനും നിർദ്ദേശിച്ചു.\nരാമങ്കരി, മുട്ടാർ പ്രദേശങ്ങളിലും പുളിങ്കുന്ന് കാവാലത്തും എൻ.ഡി.ആർ.എഫിന്റെ ഓരോ ടീമിനെ നിയോഗിച്ചു. മുട്ടാർ, രാമങ്കരി ഭാഗത്തേക്ക് എൻ.ഡി.ആർ.എഫിന്റെ രണ്ടാമത്തെ സംഘത്തെയും നിയോഗിച്ചു. ലഭ്യമായ ശിക്കാര വള്ളങ്ങളും വഞ്ചിവീടുകളും തലവടി, എടത്വ, മുട്ടാർ ഭാഗങ്ങളിലേക്ക് അയയ്ക്കുന്നു. ആലപ്പുഴയിൽ ശക്തമായ മഴ തുടരുകയാണ്.\nകനത്ത മഴയില് ആലപ്പുഴ ജില്ലയുടെ വിവിധ ഭാഗങ്ങള്...


൩൯:൧ ൩൯:൨ ൩൯:൩ ൩൯:൪ ൩൯:൫ ൩൯:൬ ൩൯:൭ ൩൯:൮ ൩൯:൯ ൩൯:൧൦ ൩൯:൧൧ ൩൯:൧൨ ൩൯:൧൩ ൩൯:൧൪ ൩൯:൧൫ ൩൯:൧൬ ൩൯:൧൭ ൩൯:൧൮ ൩൯:൧൯ ൩൯:൨൦ ൩൯:൨൧ ൩൯:൨൨ ൩൯:൨൩ ൩൯:൨൪ ൩൯:൨൫ ൩൯:൨൬ ൩൯:൨൭\nനീയോ, മനുഷ്യപുത്രാ, ഗോഗിനെക്കുറിച്ചു പ്രവചിച്ചു പറയേണ്ടതു; യഹോവയായ കര്‍ത്താവു ഇപ്രകാരം അരുളിച്ചെയ്യുന്നുരോശ്, മേശെക്, തൂബല് എന്നിവയുടെ പ്രഭുവായ ഗോഗേ, ഞാന് നിനക്കു വിരോധമായിരിക്കുന്നു.\nഞാന് നിന്നെ വഴിതെറ്റിച്ചു നിന്നില് ആറിലൊന്നു ശേഷിപ്പിച്ചു നിന്നെ വടക്കെ അറ്റത്തുനിന്നു പുറപ്പെടുവിച്ചു യിസ്രായേല് പര്‍വ്വതങ്ങളില് വരുത്തും.\nനിന്റെ ഇടങ്കയ്യില്‍നിന്നു ഞാന് നിന്റെ വില്ലു തെറിപ്പിച്ചു വലങ്കയ്യില്‍നിന്നു നിന്റെ അമ്പു വീഴിക്കും.\nനീയും നിന്റെ എല്ലാ പടക്കൂട്ടങ്ങളും നിന്നോടുകൂടെയുള്ള ജാതികളും യിസ്രായേല്‍പര്‍വ്വതങ്ങളില് വീഴും; ഞാന് നിന്നെ കഴുകുമുതലായ പറവെക്കൊക്കെയും കാട്ടുമൃഗത്തിന്നും ഇരയായി കൊടുക്കും.\nനീ വെളിന് പ്രദേശത്തു വീഴും; ഞാനല്ലോ അതു കല്പിച്ചിരിക്കുന്നതു എന്നു യഹോവയായ കര്‍ത്താവിന്റെ അരുളപ്പാടു.\nമാഗോഗിലും തീരപ്രദേശങ്ങളില് നിര്‍ഭയം വസിക്കുന്നവരുടെ ഇടയിലും ഞാന് തീ അയക്കും; ഞാന് യഹോവ എന്നു അവര് അറിയും\nഇങ്ങനെ ഞാന് എന്റെ വിശുദ്ധനാമം എന്റെ ജനമായ യിസ്രായേലിന്റെ നടുവില് വെളിപ്പെടുത്തും; ഇനി എന്റെ വിശുദ്ധനാമം അശുദ്ധമാക്കുവാന് ഞാന് സമ്മതിക്കയില്ല; ഞാന് യിസ്രായേലില് പരിശുദ്ധനായ യഹോവയാകുന്നു എന്നു ജാതികള് അറിയും.\nഇതാ, അതു വരുന്നു; അതു സംഭവിക്കും എന്നു യഹോവയായ കര്‍ത്താവിന്റെ അരുളപ്പാടു; ഇതത്രേ ഞാന് അരുളിച്ചെയ്ത ദിവസം.\nപറമ്പില്‍നിന്നു വിറകു പെറുക്കുകയോ കാട്ടില്‍നിന്നു ഒന്നും വെട്ടുകയോ ചെയ്യാതെ ആയുധങ്ങളെ തന്നേ അവര് കത്തിക്കും; തങ്ങളെ കൊള്ളയിട്ടവരെ അവര് കൊള്ളയിടുകയും തങ്ങളെ കവര്‍ച്ച ചെയ്തവരെ കവര്‍ച്ച ചെയ്കയും ചെയ്യും എന്നു യഹോവയായ കര്‍ത്താവിന്റെ അരുളപ്പാടു.\nഅന്നു ഞാന് ഗോഗിന്നു യിസ്രായേലില് ഒരു ശ്മശാനഭൂമി കൊടുക്കും. കടലിന്നു കിഴക്കുവശത്തു വഴിപോക്കരുടെ താഴ്വര തന്നേ; വഴിപോക്കര്‍ക്കും അതു വഴിമുടക്കമായ്തീരും; അവിടെ അവര് ഗോഗിനെയും അവന്റെ സകല പുരുഷാരത്തെയും അടക്കം ചെയ്യും; അവര് അതിന്നു ഹാമോന് -ഗോഗ് (ഗോഗ് പുരുഷാരത്തിന്റെ) താഴ്വര എന്നു പേര് വിളിക്കും.\nയിസ്രായേല്‍ഗൃഹം അവരെ അടക്കം ചെയ്തുതീര്‍ത്തു ദേശത്തെ വെടിപ്പാക്കുവാന് ഏഴു മാസം വേണ്ടിവരും.\nദേശത്തിലെ ജനം എല്ലാംകൂടി അവരെ അടക്കംചെയ്യും; ഞാന് എന്നെത്തന്നേ മഹത്വീകരിക്കുന്ന നാളില് അതു അവര്‍ക്കും കീര്‍ത്തിയായിരിക്കും എന്നു യഹോവയായ കര്‍ത്താവിന്റെ അരുളപ്പാടു.\nദേശമെല്ലാം വെടിപ്പാക്കേണ്ടതിന്നു അതില് ശേഷിച്ച ശവങ്ങളെ അടക്കുവാന് ദേശത്തില് ചുറ്റി സഞ്ചരിക്കുന്ന നിത്യപ്രവൃത്തിക്കാരെ നിയമിക്കും; ഏഴുമാസം കഴിഞ്ഞശേഷം അവര് പരിശോധന കഴിക്കും.\nദേശത്തു ചുറ്റി സഞ്ചരിക്കുന്നവര് സഞ്ചരിക്കുമ്പോള് അവരില് ഒരുവന് ഒരു മനുഷ്യാസ്ഥി കണ്ടാല് അതിന്നരികെ ഒരു അടയാളം വേക്കും; അടക്കം ചെയ്യുന്നവര് അതു ഹാമോന് -ഗോഗ് താഴ്വരയില് കൊണ്ടുപോയി അടക്കംചെയ്യും.\nഒരു നഗരത്തിന്നും ഹമോനാ (പുരുഷാരം) എന്നു പേരുണ്ടാകും; ഇങ്ങനെ അവര് ദേശത്തെ വെടിപ്പാക്കും.\nമനുഷ്യപുത്രാ, യഹോവയായ കര്‍ത്താവു ഇപ്രകാരം അരുളിച്ചെയ്യുന്നുസകലവിധ പക്ഷികളോടും എല്ലാ കാട്ടുമൃഗങ്ങളോടും നീ പറയേണ്ടുന്നതുംനിങ്ങള് കൂടിവരുവിന് ; നിങ്ങള് മാംസം തിന്നുകയും രക്തം കുടിക്കയും ചെയ്യണ്ടേതിന്നു ഞാന് യിസ്രായേല്‍പര്‍വ്വതങ്ങളില് ഒരു മഹായാഗമായി നിങ്ങള്‍ക്കു വേണ്ടി അറുപ്പാന് പോകുന്ന എന്റെ യാഗത്തിന്നു നാലുപുറത്തു നിന്നും വന്നുകൂടുവിന് .\nഞാന് നിങ്ങള്‍ക്കു വേണ്ടി അറുത്തിരിക്കുന്ന എന്റെ യാഗത്തില്‍നിന്നു നിങ്ങള് തൃപ്തരാകുവോളം മേദസ്സു തിന്നുകയും ലഹരിയാകുവോളം രക്തം കുടിക്കുകയും ചെയ്യും.\nഇങ്ങനെ നിങ്ങള് എന്റെ മേശയിങ്കല് കുതിരകളെയും വാഹനമൃഗങ്ങളെയും വീരന്മാരെയും സകലയോദ്ധാക്കളെയും തിന്നു തൃപ്തരാകും എന്നു യഹോവയായ കര്‍ത്താവിന്റെ അരുളപ്പാടു.\nഞാന് എന്റെ മഹത്വത്തെ ജാതികളുടെ ഇടയില് സ്ഥാപിക്കും; ഞാന് നടത്തിയിരിക്കുന്ന എന്റെ ന്യായവിധിയും ഞാന് അവരുടെമേല് വെച്ച എന്റെ കയ്യും സകല ജാതികളും കാണും.\nഅങ്ങനെ അന്നുമുതല് മേലാല്, ഞാന് തങ്ങളുടെ ദൈവമായ യഹോവയെന്നു യിസ്രായേല്‍ഗൃഹം അറിയും.\nയിസ്രായേല്‍ഗൃഹം തങ്ങളുടെ അകൃത്യംനിമിത്തം പ്രവാസത്തിലേക്കു പോകേണ്ടിവന്നു എന്നും അവര് എന്നോടു ദ്രോഹം ചെയ്തതുകൊണ്ടു ഞാന് എന്റെ മുഖം അവര്‍ക്കും മറെച്ചു, അവരൊക്കെയും വാള്‍കൊണ്ടു വീഴേണ്ടതിന്നു അവരെ അവരുടെ വൈരികളുടെ കയ്യില് ഏല്പിച്ചു എന്നും ജാതികള് അറിയും.\nഅവരുടെ അശുദ്ധിക്കും അവരുടെ അതിക്രമങ്ങള്‍ക്കും തക്കവണ്ണം ഞാന് അവരോടു പ്രവര്‍ത്തിച്ചു എന്റെ മുഖം അവര്‍ക്കും മറെച്ചു.\nഅതുകൊണ്ടു യഹോവയായ കര്‍ത്താവു ഇപ്രകാരം അരുളിച്ചെയ്യുന്നുഇപ്പോള് ഞാന് യാക്കോബിന്റെ പ്രവാസികളെ മടക്കിവരുത്തി യിസ്രായേല്‍ഗൃഹത്തോടൊക്കെയും കരുണ ചെയ്തു എന്റെ വിശുദ്ധനാമംനിമിത്തം തീക്ഷണത കാണിക്കും.\nഞാന് അവരെ ജാതികളുടെ ഇടയില്‍നിന്നു മടക്കിവരുത്തി അവരുടെ ശത്രുക്കളുടെ ദേശങ്ങളില് നിന്നു അവരെ ശേഖരിച്ചു പല ജാതികളും കാണ്‍കെ എന്നെത്തന്നേ അവരില് വിശുദ്ധീകരിച്ചശേഷം\nആരും അവരെ ഭയപ്പെടുത്താതെ അവര് തങ്ങളുടെ ദേശത്തു നിര്‍ഭയമായി വസിക്കുമ്പോള്, തങ്ങളുടെ ലജ്ജയും എന്നോടു ചെയ്തിരിക്കുന്ന സര്‍വ്വദ്രോഹങ്ങളും മറക്കും.\nഞാന് അവരെ ജാതികളുടെ ഇടയില് ബദ്ധരായി കൊണ്ടുപോകുമാറാക്കുകയും അവരില് ആരെയും അവിടെ വിട്ടേക്കാതെ അവരുടെ ദേശത്തേക്കു കൂട്ടിവരുത്തുകയും ചെയ്തതിനാല് ഞാന് അവരുടെ ദൈവമായ യഹോവ എന്നു അവര് അറിയും.\nഞാന് യിസ്രായേല്‍ഗൃഹത്തിന്മേല് എന്റെ ആത്മാവിനെ പകര്‍ന്നിരിക്കയാല് ഇനി എന്റെ മുഖം അവര്‍ക്കും മറെക്കയുമില്ല എന്നു യഹോവയായ കര്‍ത്താവിന്റെ അരുളപ്പാടു.


| 'ചില് ബസ്'സര്‍വീസുമായി കെ.എസ്.ആര്.ടി.സി | Mangalam\nTuesday, February 19, 2019 Last Updated 49 Min3Sec ago English Edition\n'ചില് ബസ്'സര്‍വീസുമായി കെ.എസ്.ആര്.ടി.സി\nതിരുവനന്തപുരം: തിരുവനന്തപുരം മുതല് കാസര്‍ഗോഡ് വരെ എന്.എച്ചിലുടെയും എം.സി. റോഡിലൂടെയും ഒരു മണിക്കൂര് ഇടവിട്ട്‌് ശീതീകരിച്ച ആധുനിക ബസുകള് ഓടിക്കാന് കെ.എസ്.ആര്.ടി.സി. തയാറെടുക്കുന്നു.\n'ചില് ബസ്' എന്നു പേരിട്ടിരിക്കുന്ന ബസുകള് ഓഗസ്‌റ്റ് ഒന്നു മുതല് സര്‍വീസ് ആരംഭിക്കുമെന്ന് സി.എം.ഡി ടോമിന് തച്ചങ്കരി അറിയിച്ചു. കോര്‍പറേഷന്റെ ഇപ്പോഴുള്ള 219 വോള്‍വോ ലോ ഫ്‌ളോര് ബസുകള് ഉപയോഗിച്ചാണ് ചില് ബസുകളുടെ സര്‍വീസ് നടത്തുക. കണക്‌ടിങ് കേരള എന്ന ആശയത്തിലാണ് പുലര്‍ച്ചെ അഞ്ചു മുതല് രാത്രി എട്ടു വരെ പുതിയ സര്‍വീസിനു തുടക്കം കുറിക്കുന്നത്.\nതിരുവനന്തപുരം- എറണാകുളം (കോട്ടയം വഴിയും ആലപ്പുഴ വഴിയും), എറണാകുളം-കോഴിക്കോട്, കോഴിക്കോട്-കാസര്‍ഗോഡ് എന്നിങ്ങനെയാണ് ബസുകള് സര്‍വീസ് നടത്തുക. രാത്രി പത്തിനുശേഷം രണ്ടു മണിക്കൂര് ഇടവിട്ടാകും സര്‍വീസുകള്. ഇതിനു പുറമേ എറണാകുളം-മൂ ന്നാര്, എറണാകുളം-കുമളി, തൊടുപുഴ-എറണാകുളം, തിരുവനന്തപുരം-പത്തനംതിട്ട, എറണാകുളം-ഗുരുവായൂര്, കോഴിക്കോട്-പാലക്കാട് റൂട്ടുകളിലും ബസുകള് ഓടിത്തുടങ്ങും.\nചില് ബസുകളുടെ ഓപ്പറേഷന് സെന്ററുകള് തിരുവനന്തപുരം, എറണാകുളം, കോഴിക്കോട് ഡിപ്പോകളില് ക്രമീകരിക്കും. ബസുകളുടെ അറ്റകുറ്റപ്പണികളും ജീവനക്കാരുടെ വിന്യാസവും എളുപ്പമാക്കാനാണിത്. ഉന്നതനിലവാരത്തില് മെഷീനുകളുടെ സഹായത്തോടെ ആയിരിക്കും ബസുകള് വൃത്തി യാക്കുക. ഇത്തരം ബസുകളില് ഓണ്‍ലൈന് റിസര്‍വേഷന് ഉണ്ടാകും.\nചില് ബസുകള് ഡിപ്പോകളില് പ്രത്യേക ഇടങ്ങളിലാകും പാര്‍ക്കു ചെയ്യുക. ഇതിനു പിന്നാലെ സൂപ്പര് ഫാസ്‌റ്റുകളും സൂപ്പര് എക്‌സ്‌പ്രസുകളും സൂപ്പര് ഡീലക്‌സുകളും ഇത്തരത്തില് സര്‍വീസ് നടത്തും. ഒടുവില് ഓര്‍ഡിനറി ബസുകളും ഈ പാതയിലേക്കു മാറുമെന്നും തച്ചങ്കരി പറഞ്ഞു. 71 ദേശസാല്‍കൃത റൂട്ടുകളില് കെ.എസ്.ആര്.ടി.സി ബസുകള് പിടിമുറുക്കും. ഇ-ബസുകള് വിജയകരമായതിനാല് 50 ബസുകള് ഉടന് ഓടിത്തുടങ്ങുമെന്നും സി.എം.ഡി ടോമിന് തച്ചങ്കരി അറിയിച്ചു. സര്‍വീസിലിരിക്കെ മരിച്ച കെ.എസ്.ആര്.ടി.സി ജീവനക്കാര്‍ക്കുള്ള എസ്.ബി.ഐ ലൈഫിന്റെ നാല്‍പതു ലക്ഷം രൂപയുടെ സഹായധനവും അദ്ദേഹം വിതരണം ചെയ്‌തു.


"എനിക്ക് ക്യാപ്റ്റനാവണം". ഡല്‍ഹി വിടാനൊരുങ്ങി ശ്രേയസ്സ് അയ്യര്\n“എനിക്ക് ക്യാപ്റ്റനാവണം”. ഡല്‍ഹി വിടാനൊരുങ്ങി ശ്രേയസ്സ് അയ്യര്\n2022 ഐപിഎല് സീസണിനു മുന്നോടിയായി വമ്പന് മാറ്റങ്ങള്‍ക്കാണ് വഴിതുറക്കുന്നത്. ബിസിസിഐ ഔദ്യോഗികമായി താരങ്ങളെ നിലനിര്‍ത്തുന്നതിനെ സംമ്പന്ധിച്ച് ഇതുവരെ ഒരു തീരുമാനവും എടുത്തിട്ടില്ലാ. എന്നിരുന്നാലും നിര്‍ണായക മാറ്റങ്ങള് ഓരോ ടീമിലുണ്ടാകും. ഇപ്പോഴിതാ ഡല്‍ഹി ക്യാപിറ്റല്‍സിന്‍റെ യുവ ഇന്ത്യന് താരം ശ്രേയസ്സ് അയ്യര്, ടീം വിടുമെന്ന വാര്‍ത്തകളാണ് വരുന്നത്.\nലീഡര്‍ഷിപ്പ് ഏറ്റെടുക്കാന് ഇഷ്ടപ്പെട്ട് പുതിയ ടീമിനു വേണ്ടി കളിക്കാനാണ് ശ്രേയസ്സ് അയ്യറുടെ തീരുമാനം. നേരത്തെ ഡല്‍ഹി ക്യാപിറ്റല്‍സ് ക്യാപ്റ്റനായിരുന്ന ശ്രേയസ്സ് അയ്യര് പരിക്ക് കാരണം മത്സരങ്ങള് നഷ്ടമായിരുന്നു. ഇതിനെ തുടര്‍ന്ന് റിഷഭ് പന്തിനെയാണ് ക്യാപ്റ്റന്‍സി ഏല്‍പ്പിച്ചത്. ഈ സീസണില് പ്ലേയോഫിലേക്ക് എത്തുകയും ചെയ്തു. ശ്രേയസ്സ് അയ്യറുടെ ക്യാപ്റ്റന്‍സിയില് പ്ലേയോഫിലേക്ക് രണ്ട് തവണ യോഗ്യത നേടിയിരുന്നു.\nക്യാപ്റ്റനാകാന് ഇഷ്ടപ്പെടുന്ന താരത്തെ നിരവധി ഫ്രാഞ്ചൈസികള് നോട്ടമിട്ടട്ടുണ്ട്. പുതിയ ക്യാപ്റ്റന്‍മാരെ തേടുന്ന പഞ്ചാബ് കിംഗ്സും, റോയല് ചലഞ്ചേഴ്സ് ബാംഗ്ലൂരും, പുതിയ സീസണിലേക്ക് എത്തുന്ന രണ്ട് ടീമുകളുമാണ് മുന്നില്.\nമാര്‍ച്ചില് നടന്ന ഇന്ത്യ – ഇംഗ്ലണ്ട് പോരാട്ടത്തിലാണ് ശ്രേയസ്സ് അയ്യര്‍ക്ക് പരിക്കേറ്റത്. കോവിഡ് കേസുകള് കാരണം ടൂര്‍ണമെന്‍റ് മുടങ്ങിയതോടെ അധികം മത്സരങ്ങള് താരത്തിനു നഷ്ടമായില്ലാ. ടീമിലേക്ക് മടങ്ങിയെത്തിയട്ടും റിഷഭ് പന്തിനെ തന്നെ ക്യാപ്റ്റന്‍സി ജോലികള് ഏല്‍പ്പിക്കുകയായിരുന്നു.\nPrevious articleഹര്‍ദ്ദിക്ക് പാണ്ട്യയെ മുംബൈ ഇന്ത്യന്‍സ് പുറത്താക്കുന്നു. കാരണം ഇത്\nNext articleഇന്ത്യൻ താരങ്ങൾ തോൽക്കാനുള്ള കാരണം അതാണ് :അവർക്ക് ഇത് അറിയില്ലെന്ന് ഹെയ്ഡൻ


കോപ്പിയടി ചോദ്യം ചെയ്ത അദ്ധ്യാപകൻ്റെ കൈ വിദ്യാർത്ഥി തല്ലിയൊടിച്ചു; സംഭവം കാസർഗോഡ് - student-attack-teacher-in-kasargode\nTue Aug 20 2019 01:11:42 GMT+0530 (IST)\nകോപ്പിയടി ചോദ്യം ചെയ്ത അദ്ധ്യാപകൻ്റെ കൈ വിദ്യാർത്ഥി തല്ലിയൊടിച്ചു; സംഭവം കാസർഗോഡ്\nNarada Desk| Updated On:9Feb 2019 5:30 AM GMT | Location : കാസർഗോഡ്\nസംഭവത്തെ കുറിച്ച് പൊലീസില് പരാതി നല്‍കിയാല് അധ്യാപകനെ കൊന്നുകളയുമെന്ന് വിദ്യാര്‍ഥിയുടെ പിതാവ് ഭീഷണിപ്പെടുത്തുകയുണ്ടായി.\nകോപ്പിയടി ചോദ്യം ചെയ്തതിന് വിദ്യാര്‍ത്ഥി അധ്യാപകന്റെ കൈ തല്ലിയൊടിച്ചു. ഹയര് സെക്കണ്ടറി മാതൃകാ പരീക്ഷയ്ക്ക് കോപ്പിയടിച്ചതിനെ ചോദ്യം ചെയ്ത ചെമ്മനാട് ജമാഅത്ത് ഹയര്‍സെക്കന്‍ഡറി സ്‌കൂളിലെ ഫിസിക്‌സ് അധ്യാപകന് ഡോ. ബോബി ജോസിനെയാണ് ജോസിനെയാണ് വിദ്യാര്‍ഥി ക്രൂരമായി മര്‍ദ്ദിച്ചത്. സാരമായി പരിക്കേറ്റ അധ്യാപകനെ അടുത്തുള്ള ആശുപത്രിയില് പ്രവേശിപ്പിച്ചു. സംഭവത്തില് ഇതേ സ്‌കൂളിലെ രണ്ടാം വര്‍ഷ ഹയര്‍സെക്കണ്ടറി വിദ്യാര്‍ഥിയെ പൊലീസ് കസ്റ്റഡിയിലെടുത്തു.\nഇന്നലെ വൈകിട്ട് നാല് മണിയ്ക്കാണ് സംഭവം. ഹ്യൂമാനിറ്റീസ് പരീക്ഷയ്ക്കിടെ വിദ്യാര്‍ഥി കോപ്പിയടിക്കുന്നത് ശ്രദ്ധയില്‍പ്പെട്ട അധ്യാപകൻ ഇത് ചോദ്യം ചെയ്തു. തുടര്‍ന്ന് വിദ്യാര്‍ത്ഥി അധ്യാപകനെ ഹാളില് വച്ച് മുഖത്തടിക്കുകയും നിലത്തുവീണപ്പോള് ചവിട്ടുകയും അടിക്കുകയുമായിരുന്നു. മര്‍ദ്ദനത്തെ തുടര്‍ന്ന് അധ്യാപകന്റെ കൈ ഒടിയുകയും ചെവിയുടെ കര്‍ണ്ണപടത്തിന് ക്ഷതമേല്‍ക്കുകയും ചെയ്തു. അക്രമത്തിന് പരീക്ഷാഹാളിലുണ്ടായിരുന്ന വിദ്യാര്‍ത്ഥികളെല്ലാം സാക്ഷികളായിരുന്നു. ശബ്ദംകേട്ട് മറ്റു അധ്യാപകര് ഓടിയെത്തിയാണ് അധ്യാപകനെ രക്ഷപ്പെടുത്തിയത്.\nഎട്ട് വര്‍ഷമായി ചെമ്മനാട് സ്‌കൂളില് പ്ലസ് ടു അധ്യാപകനായി ജോലിചെയ്യുന്ന ബോബി ജോസ് വിദ്യാര്‍ത്ഥികള്‍ക്കെല്ലാം പ്രിയങ്കരനായിരുന്നു. എന്നിട്ടും കോപ്പിയടി പിടികൂടിയതിന്റെ പേരില് അധ്യാപകനെ വിദ്യാര്‍ത്ഥി ക്രൂരമായി മര്‍ദിച്ചതിന്റെ ഞെട്ടലിലാണ് സഹപാഠികളായ വിദ്യാര്‍ത്ഥികളും അധ്യാപകന്റെ സഹപ്രവര്‍ത്തകരും. അതിനിടെ സംഭവത്തെ കുറിച്ച് പൊലീസില് പരാതി നല്‍കിയാല് അധ്യാപകനെ കൊന്നുകളയുമെന്ന് വിദ്യാര്‍ഥിയുടെ പിതാവ് ഭീഷണിപ്പെടുത്തുകയുണ്ടായി. വിവരമറിഞ്ഞ് വിദ്യാര്‍ത്ഥിയുടെ രക്ഷിതാവിനെ വിളിച്ചുവരുത്തിയപ്പോഴാണ് അദ്ദേഹവും അധ്യാപകനുനേരെ കയ്യേറ്റതിന് മുതിര്‍ന്നത്.\nഅധ്യാപകനെ അക്രമിച്ച സംഭവത്തില് ഐ പി സി 308 പ്രകാരം നരഹത്യാശ്രമത്തിനും 326, 323, 332 വകുപ്പുകള് അനുസരിച്ചും കാസര്‍കോട് ടൗണ് പോലീസ് കേസെടുത്ത് അന്വേഷണം ആരംഭിച്ചിട്ടുണ്ട്. അദ്ദ്യാപകനെ ഭീഷണിപ്പെടുത്തിയ പിതാവിനെതിരെയും പൊലീസ് കേസെടുത്തിട്ടുണ്ട്.


ഒളിംപിക്‌സില് ചരിത്ര നേട്ടവുമായി നീന്തല് താരം കാറ്റി ലെഡെക്കി\nThu Dec 09 2021 06:43:43 GMT+0530 (India Standard Time)\n800 മീറ്റര് ഫ്രീസ്റ്റൈല്, 1500 മീറ്റര് ഫ്രീസ്റ്റൈല് എന്നിവയിലാണ് താരം സ്വര്‍ണ്ണം നേടിയത്.\nFAR1 Aug 2021 9:08 AM GMT\nടോക്കിയോ: ഒളിംപിക്‌സില് ചരിത്ര നേട്ടത്തിനുടമയായി അമേരിക്കയുടെ കാറ്റി ലെഡെക്കി. ഒളിംപിക്‌സ് കരിയറില് ആറ് സ്വര്‍ണ്ണം നേടുന്ന ആദ്യ വനിത താരമെന്ന നേട്ടത്തിനാണ് കാറ്റി അര്‍ഹയായത്. ടോക്കിയോയില് താരം നീന്തലില് രണ്ട് സ്വര്‍ണ്ണമാണ് നേടിയത്. നേരത്തെ റിയോ ഒളിംപിക്‌സിലെ മൂന്ന് സ്വര്‍ണവും ലണ്ടന് ഒളിംപിക്‌സിലെ ഒരു സ്വര്‍ണവുമടക്കം കരിയറില് താരത്തിന്റെ അക്കൗണ്ടില് ആറ് സ്വര്‍ണ്ണമായി.\nടോക്കിയോവില് രണ്ട് സ്വര്‍ണവും രണ്ട് വെള്ളിയും കാറ്റി നേടിയിരുന്നു. 800 മീറ്റര് ഫ്രീസ്റ്റൈല്, 1500 മീറ്റര് ഫ്രീസ്റ്റൈല് എന്നിവയിലാണ് താരം സ്വര്‍ണ്ണം നേടിയത്. 400 മീറ്റര് ഫ്രീസ്റ്റൈല്, 4-200 മീറ്റര് ഫ്രീസ്റ്റൈല് എന്നിവയില് കാറ്റി വെള്ളിയും നേടി. കഴിഞ്ഞ രണ്ട് ഒളിംപിക്‌സടക്കം ടോക്കിയോവിലും 800 മീറ്റര് ഫ്രീസ്റ്റൈലില് അമേരിക്കന് താരത്തിന് ആരും വെല്ലുവിളി ഉയര്‍ത്തിയിട്ടില്ല.


അട്ടപ്പാടിയില് ആദിവാസികള്‍ക്ക് നിത്യോപയോഗത്തിനും വെള്ളം വില കൊടുത്തുവാങ്ങണം\nMon Dec 17 2018 21:30:03 GMT+0530 (IST)\nSukesh Imam| Updated On: 2017-04-05 11:30:52.0 | Location : അട്ടപ്പാടി\nഷോളയൂരില് ഒരു ലിറ്റര് വെള്ളത്തിന് ഒരു രൂപയാണ് വില. എന്നാല് പലയിടത്തും വിലയില് വ്യത്യാസം വരും. 600 രൂപ മുതല് 1000 രൂപ വരെ വില നല്‍കിയാലെ 1000 ലിറ്റര് വെള്ളം കിട്ടുകയുള്ളു.\nഅട്ടപ്പാടിയില് ആദിവാസികള് നിത്യാപയോഗത്തിനായി വെള്ളം വില കൊടുത്തു വാങ്ങുന്നു. ലിറ്ററിന് ഒന്നും രണ്ടും രൂപ മുതല് വില നല്‍കി ടാങ്കര് ലോറികളില് വെള്ളം വാങ്ങാന് നില്‍ക്കുന്നര് ഇപ്പോള് അട്ടപ്പാടിയില് സാധാരണ കാഴ്ച്ചയാണ്. ഷോളയൂരില് ഒരു ലിറ്റര് വെള്ളത്തിന് ഒരു രൂപയാണ് വില. എന്നാല് പലയിടത്തും വിലയില് വ്യത്യാസം വരും. 600 രൂപ മുതല് 1000 രൂപ വരെ വില നല്‍കിയാലെ 1000 ലിറ്റര് വെള്ളം കിട്ടുകയുള്ളു.\nഏകദേശം മൂന്നാഴ്ച്ച മുമ്പാണ് ടാങ്കര് ലോറികളിലെ വെള്ളം ആദിവാസികള് ആശ്രയിക്കാന് തുടങ്ങിയത്. ഷോളയൂര് പഞ്ചായത്തിലെ വിവിധ പ്രദേശങ്ങളിലാണ് ടാങ്കര് ലോറി വെള്ളം വിതരണം ആദ്യം തുടങ്ങിയത്. പഞ്ചായത്തിന്റെ ജലനിധി കുടിവെള്ള പദ്ധതിയില് നിന്ന് മൂന്നാഴ്ചയിലേറെയായി വെള്ളം ഇല്ല. മോട്ടോറിന്റെ പ്രശ്‌നമാണ് പഞ്ചായത്ത് പറയുന്നതെങ്കിലും ആഴ്ച്ചകളായിട്ടും അറ്റകുറ്റപ്പണി നടത്താനുള്ള ശ്രമമൊന്നും നടന്നില്ല. പിന്നീട് പഞ്ചായത്തിന്റെ അനുവാദത്തോടെ ചില സ്വകാര്യ കുടിവെള്ള ലോബി വെള്ളം വില്‍പ്പന തുടങ്ങുകയായിരുന്നു.\nതുടക്കത്തില് പഞ്ചായത്തിന്റെ പരിധിയില് ഒതുങ്ങിനിന്ന ഈ കച്ചവടം മറ്റു സ്ഥലങ്ങളിലേക്കും വ്യാപിച്ചു. സ്വകാര്യ കുടിവെള്ള ലോബികളെ സഹായിക്കാനാണ് മൂന്നാഴ്ച്ച കഴിഞ്ഞിട്ടും മോട്ടോര് ശരിയാക്കത്തതെന്ന് ആരോപണമുണ്ട്. ഇനി പഞ്ചായത്ത് കുടിവെള്ള വിതരണം തുടങ്ങിയാലും മറ്റ് സ്ഥലങ്ങളിലെല്ലാം വില്‍പ്പന തുടരാന് കുടിവെള്ള ലോബിക്കാവും. സ്വകാര്യ ടാങ്കര് ലോറികളില് നിന്നു വില കൊടുത്തു വാങ്ങുന്ന വെള്ളം കുടിക്കാന് ഉള്‍പ്പടെ എല്ലാ ആവശ്യങ്ങള്‍ക്കും ആദിവാസികള് ഉപയോഗിക്കുന്നുണ്ട്.\nഎന്നാല് ഈ വെളളത്തിന്റെ ഗുണനിലവാരം പരിശോധിക്കാന് ഒരു സംവിധാനവുമില്ല. കിണറുകളില് നിന്നെടുക്കുന്ന വെള്ളമാണ് എന്നാണ് അവകാശപ്പെടുന്നതെങ്കിലും ഇത്ര സുലഭമായി വെള്ളം കിട്ടുന്ന കിണറുകള് അട്ടപ്പാടിയില് കുറവാണ്. അട്ടപ്പാടിയിലെ പുഴകള് വറ്റിവരണ്ടു കിടക്കുകയാണെങ്കിലും തടയണകള് ഉള്ള ചില പ്രദേശങ്ങളില് വെള്ളമുണ്ട്. കുഴിച്ചെടുക്കാനും കഴിയും. ഇങ്ങനെ സംഭരിക്കുന്ന വെള്ളമാണ് യാതൊരു ശുദ്ധീകരണ പ്രക്രിയകളും നടത്താതെ വില്‍പ്പന നടത്തുന്നതെന്ന ആരോപണമുണ്ട്.\nഷോളയൂര് മേലെ പൂതയാര് ഊരില് കുടിവെള്ള പദ്ധതികള് ഒന്നുമില്ല. മഴക്കാലത്ത് മേലെ മലമുകളിലെ ഉറവകളിലെ വെള്ളം പൈപ്പ് വഴി വീടുകളിലെ ടാങ്കുകളില് ശേഖരിച്ചു വയ്ക്കുകയാണ് ഇവിടെ ആദിവാസികള് ചെയ്യാറുള്ളത്. വേനല് തുടങ്ങുമ്പോള് മലുമുകളില് പോയി ഉറവകളില് നിന്നു ചെറുപാത്രങ്ങള് വഴി വെളളം ശേഖരിച്ചു കൊണ്ടു വരും. എന്നാല് വേനല് ശക്തമായാല് ഈ പ്രദേശത്തുകാര് ദൂരെ സ്ഥലങ്ങളില് പോയി വെള്ളം കൊണ്ടുവരികയാണ് ചെയ്യാറുള്ളത്.\nഎന്നാല് ഇത്തവണ എവിടേയും വെള്ളം ഇല്ലാത്ത അവസ്ഥയായതിനാല് ടാങ്കര് ലോറികളില് നിന്നു വെള്ളം വാങ്ങേണ്ടി വരുന്നുണ്ട്. ഒരു ചെറു വാഹനം പോലും കടന്നുവരാത്ത ഈ പ്രദേശത്തേക്ക് ദൂരെ റോഡിലെ ടാങ്കര് ലോറിയില് നിന്നു വെള്ളം വാങ്ങി തലച്ചുമടായി എത്തിക്കണം. അട്ടപ്പാടിയിലെ ഒട്ടുമിക്ക ഊരുകളുടേയും അവസ്ഥ ഇതാണ്.\nഅതേസമയം, മൂന്നാഴ്ച്ചായായിട്ടും കുടിവെള്ള പദ്ധതി ശരിയാക്കാത്തതില് പ്രതിഷേധിച്ച് നാട്ടുകാര് ഇന്നലെ ഷോളയൂര് പഞ്ചായത്ത് ഓഫീസ് ഉപരോധിച്ചു. രണ്ടു ദിവസത്തിനുള്ളില് കുറ്റമറ്റ രീതിയില് കുടിവെള്ള വിതരണം ശരിയാക്കാമെന്ന ഉറപ്പിലാണ് നാട്ടുകാര് ഉപരോധം അവസാനിപ്പിച്ചത്.


Depressed over ED notice to Raj Thackeray, MNS worker suicide | രാജ് താക്കറെക്ക് എന്‍ഫോഴ്‌സ്‌മെന്റ് നോട്ടീസ്; പാര്‍ട്ടി പ്രവര്‍ത്തകന് തീകൊളുത്തി മരിച്ചു, പക്ഷേ... - Malayalam Oneindia\n5 min ago രാജസ്ഥാനിൽ പേടിക്കാനില്ലെന്ന് കോൺഗ്രസ്, നീക്കങ്ങൾ തകൃതി, ഇളകി ബിജെപി, വസുന്ധര രാജെ ദില്ലിക്ക്!\n46 min ago പിടിച്ച് കെട്ടാനാകാതെ കുതിച്ച് കൊവിഡ്, ഇന്ത്യയിൽ കൊവിഡ് രോഗികളുടെ എണ്ണം 20 ലക്ഷം കടന്നു!\n1 hr ago തിരുവനന്തപുരത്ത് തീരദേശ മേഖലയിൽ ലോക്ക് ഡൗൺ തുടരാൻ തീരുമാനം, ഓഗസ്റ്റ് 16 വരെ ലോക്ക് ഡൗൺ\nUpdated: Wed, Aug 21, 2019, 15:47 [IST]\nമുംബൈ: മഹാരാഷ്ട്ര നവനിര്‍മാണ് സേന (എംഎന്‍എസ്) പ്രവര്‍ത്തകന്റെ ആത്മഹത്യയാണ് താനെയിലെ ചൂടേറിയ ചര്‍ച്ച. പാര്‍ട്ടി അധ്യക്ഷന് രാജ് താക്കറെയ്ക്ക് എന്‍ഫോഴ്‌സ്‌മെന്റ് ഡയറക്ട്രേറ്റ് ഉദ്യോഗസ്ഥര് നോട്ടീസ് അയച്ചതില് നിരാശനായിട്ടാണ് പ്രവര്‍ത്തകന് ആത്മഹത്യ ചെയ്തതെന്ന് എംഎന്‍എസ് നേതാക്കള് പറയുന്നു. എന്നാല് പോലീസ് പറയുന്നത് മറ്റൊന്നാണ്.\nഎംഎന്‍എസ് നേതാക്കള് പറയുന്നതിലെ ഔചിത്യം ഇതുവരെ ബോധ്യപ്പെട്ടിട്ടില്ലെന്നും അന്വേഷണം തുടരുകയാണെന്നുമാണ് പോലീസ് പറയുന്നത്. 27കാരനായ പ്രവീണ് ചൗഗുലെയാണ് ചൊവ്വാഴ്ച ആത്മഹത്യ ചെയ്തത്. ഇയാള് സ്ഥിരം മദ്യപാനിയാണെന്നും എപ്പോഴും നിരാശയോടെയാണ് കാണപ്പെട്ടിരുന്നതെന്നും എസ്‌ഐ മഹേഷ് കൗഡെ പറയുന്നു.\nചൊവ്വാഴ്ച രാത്രിയാണ് കല്‍വയിലെ വീട്ടില് മണ്ണെണ്ണ ഒഴിച്ച് പ്രവീണ് ആത്മഹത്യ ചെയ്തത്. ഇയാളുടെ വീട്ടില് നിന്ന് പുക ഉയരുന്നത് കണ്ട അയല്‍വാസികള് വിവരം പോലീസില് അറിയിക്കുകയായിരുന്നു. ആശുപത്രിയിലെത്തിച്ചെങ്കിലും മരിച്ചു. ആത്മഹത്യാ കുറിപ്പ് കണ്ടെത്തിയിട്ടില്ല. അപകട മരണമായിട്ടാണ് പോലീസ് കേസെടുത്തിരിക്കുന്നത്.\nചൈനയെ ഞെട്ടിച്ച് ഖത്തര്; പിന്തുണ പിന്‍വലിച്ചെന്ന് റിപ്പോര്‍ട്ട്, സൗദിയും പാകിസ്താനും ഒപ്പിട്ടു!!\nടൂറിസ്റ്റ് കാര് ഓപറേറ്ററായ പ്രവീണ് തനിച്ചാണ് താമസം. നേരത്തെ മൂന്ന് തവണ ഇയാള് ആത്മഹത്യയ്ക്ക് ശ്രമിച്ചിട്ടുണ്ടെന്നാണ് പോലീസിന് ലഭിച്ച വിവരം. എന്നാല് എംഎന്‍എസ് താനെ യൂണിറ്റ് വക്താവ് നൈനേഷ് പതന്‍കര് സര്‍ക്കാരിനെതിരെ രംഗത്തുവന്നു. രാജ് താക്കറെയ്ക്ക് എന്‍ഫോഴ്‌സ്‌മെന്റ് ഡയറക്ട്രേറ്റ് നോട്ടീസ് അയച്ചതാണ് പ്രവീണിനെ നിരാശനാക്കിയതെന്ന് പതന്‍കര് പറയുന്നു. മരിക്കുന്നതിന് മുമ്പ് പ്രവീണ് ഇക്കാര്യം ഫേസ്ബുക്കില് കുറിച്ചിട്ടുണ്ടെന്നും അദ്ദേഹം പറഞ്ഞു. ബിജെപി-ശിവസേന സഖ്യത്തിനെതിരെ നിരന്തരം വിമര്‍ശനം ഉന്നയിക്കുന്ന രാജ് താക്കറെ അടുത്ത നിയമസഭാ തിരഞ്ഞെടുപ്പില് കോണ്‍ഗ്രസ് സഖ്യത്തിലുണ്ടാകുമെന്നാണ് വിവരം.\nകൂടുതൽ raj thackeray വാർത്തകൾ\nഭക്ഷത്തെപോലെ പ്രധാനമാണ് അദ്ദേഹത്തിന് പെഗ്ഗും, രാജ്താക്കറെയുടെ വായടപ്പിച്ച് ശിവസേനയുടെ മറുപടി\nമഹാരാഷ്ട്രയില് വേറിട്ട നീക്കം... ഷാഡോ കാബിനറ്റുമായി എംഎന്‍എസ്, ഉദ്ധവിനെയും മകനെയും നിരീക്ഷിക്കും!!\nപാകിസ്താനികളെയും ബംഗ്ലാദേശികളെയും പുറത്താക്കാനുള്ള സിഎഎയെ പിന്തുണക്കാൻ തയ്യാർ: രാജ് താക്കറെ\nശിവസേനയുടെ 'വജ്രായുധം' ഇനി രാജ് താക്കറെയുടെ തട്ടകത്തിൽ, അടിമുടി കാവിയായി എംഎൻഎസ്\nമഹാരാഷ്ട്രയിൽ ബിജെപി പുതിയ ബാന്ധവത്തിന്? മുംബൈയിൽ രാജ് താക്കറെ- ഫട്നാവിസ് കൂടിക്കാഴ്ച...\nരാജ് താക്കറെ സോണിയ ഗാന്ധിയുമായി കൂടിക്കാഴ്ച നടത്തി; ചർച്ച ചെയ്തത് വോട്ടിങ് മെഷീന് വിഷയം !\nബിജെപിക്ക് നെഞ്ചിടിപ്പേറ്റിയത് രാജ് താക്കറെ: മഹാരാഷ്ട്രയില് കോണ്‍ഗ്രസ് സഖ്യത്തിന് പ്രതീക്ഷയേറുന്നു\nമഹാരാഷ്ട്രയില് കോണ്‍ഗ്രസ് സഖ്യം6ല് നിന്നും 20 ലേക്ക് കുതിച്ചുയരും; രാജ് താക്കറയും കരുത്താവും\nraj thackeray mns suicide മഹാരാഷ്ട്ര എംഎന്‍എസ് രാജ് താക്കറെ\nDepressed over ED notice to Raj Thackeray, MNS worker suicide\nഅമ്മയെ വിളിക്കും മുമ്പ് കള്ളന് വായ പൊത്തി, പേടിക്കാതെ സ്മൃതി ചെയ്തത്... ധീരത!!\nമോദിയേയും ബിജെപിയേയും 'പൊരിക്കാൻ' ദിവ്യ എത്തും? സോഷ്യൽ മീഡിയയിൽ തിരിച്ചെത്തി!കോൺഗ്രസിനൊപ്പമെന്ന്


സുന്ദരിയമ്മയെ കൊന്നതാര്? | Sundariyamma murder\nOct 3, 2016, 10:51 AM IST\nശരീരത്തില് 29 മുറിവുകളുമായി അതിക്രൂരമായി കൊലചെയ്യപ്പെട്ട സുന്ദരിയമ്മയുടെ കഥ ഇവിടെ ഒരു പുനര്‍വിചിന്തനത്തിന് വിഷയമാകുകയാണ്.\nഇഡ്ഡലി വിറ്റു ജീവിച്ച സുന്ദരിയമ്മ ഒരു രാത്രി തലങ്ങും വിലങ്ങും വെട്ടേറ്റ് മരിച്ചു! ഇരുപതു വര്‍ഷത്തോളം ഒരു മുറിയില് തനിച്ചു താമസിച്ച അറുപത്തൊമ്പതുകാരിയായ പാവം വൃദ്ധയെ വെട്ടിക്കൊലപ്പെടുത്തിയവരെ നിയമത്തിന്റെ മുമ്പില് കൊണ്ടുവരാന് ഇതുവരെ കഴിഞ്ഞില്ല. നിരന്തരം പിച്ചിച്ചീന്തപ്പെടുന്ന പെണ്‍കുട്ടികളുടെ ദുരന്തങ്ങള് പൊതു സമൂഹത്തില് ചര്‍ച്ചയാവുമ്പോഴും ഒറ്റയ്ക്കു താമസിക്കുന്ന സ്ത്രീകളുടെ ജീവിതവും മരണവും എവിടെയും രേഖപ്പെടുത്താതെ പോവുകയാണ്. അതിലൊരാള് മാത്രമല്ല നിര്‍ദയം വധിക്കപ്പെട്ട സുന്ദരിയമ്മ.\nതമിഴ്‌നാട്ടുകാരിയായ ഒരു സ്ത്രീയാണ് കൊല ചെയ്യപ്പെട്ട സുന്ദരിയമ്മ. ഭര്‍ത്താവുമായി പിണങ്ങി കേരളത്തിലെത്തിയ അവര് 20 വര്‍ഷക്കാലമായി ചിറക്കല് ലൈന്‍മുറിയില് താമസിക്കുകയായിരുന്നു. കണ്ണഞ്ചേരിയിലുള്ള ഹോട്ടലിലും വട്ടക്കിണറിലും മീഞ്ചന്തയിലുമുള്ള സിറ്റി ലൈറ്റ് ഹോട്ടലിലും അവര് ഇഡ്ഡലി വില്‍പ്പന നടത്തിയിരുന്നു. ഇതുകൂടാതെ ഒരു ക്യാന്റീനിലും ഇഡ്ഡലി നല്‍കാറുണ്ടായിരുന്നു. സുന്ദരിയമ്മയ്ക്ക് ഹോട്ടല് മേഖലയിലെ പലരുമായും സാമ്പത്തിക ഇടപാടുകള് എന്തെങ്കിലുമുണ്ടായിരുന്നോ എന്ന സംശയം ബാക്കി നിര്‍ത്തുകയാണ് ഈ കേസ്.\nസുന്ദരിയമ്മയുടെ കുടുംബാംഗങ്ങളില് പലരും കോഴിക്കോട് താമസിച്ചിരുന്നു. ഇവരുടെ ജ്യേഷ്ഠത്തിയുടെ മകനായിരുന്നു ഫ്രാന്‍സിസ് റോഡില് സെല്‍വം ഇന്‍ഡസ്ട്രീസ് ആന്റ് ഹോം അപ്ലയന്‍സസ് നടത്തിയിരുന്നത്. സഹോദരിയായ തങ്കമണിയെ വധിക്കാന് ശ്രമം നടന്നിരുന്നതായി അന്വേഷണത്തിനിടയില് പറഞ്ഞുകേട്ടിട്ടുണ്ട്. സുന്ദരിയമ്മയ്ക്കും സഹോദരിമാര്‍ക്കും ഒരുപോലെ അവകാശപ്പെട്ട വസ്തുക്കള് എന്തെങ്കിലുമുണ്ടോ എന്നൊന്നും ആര്‍ക്കുമറിയില്ല. വെട്ടേറ്റ് മരണം മുന്നില്‍ക്കണ്ട് ആശുപത്രിയില് പ്രവേശിപ്പിക്കപ്പെട്ട സമയത്തുപോലും കുടുംബാംഗങ്ങളില് ഒരാള് പോലും ആസ്പത്രിയില് ഉണ്ടായിരുന്നില്ല.\nദൃക്‌സാക്ഷികളില്ലാത്തതും സാഹചര്യത്തെളിവുകളുടെ അടിസ്ഥാനത്തില് വിചാരണ നേരിടുന്നതുമായ കേസുകളില് കൃത്രിമമായി തെളിവുകളുണ്ടാക്കുന്നത് പ്രതികള്‍ക്ക് സംശയത്തിന്റെ ആനുകൂല്യം ലഭിക്കുന്നതിന് കാരണമാകുന്നു. ഒരുത്തനെ വേട്ടയാടിപ്പിടിച്ച് പ്രതിയായി അവരോധിക്കുകയും ഒന്നര വര്‍ഷത്തിനുശേഷം അയാള് നിരപരാധിയാണെന്ന് കണ്ടെത്തി ജയില്‍മോചിതനാക്കുകയും ചെയ്ത കേസാണ് സുന്ദരിയമ്മയുടെ കൊലപാതകം. അന്വേഷണ ഉദ്യോഗസ്ഥരുടെ ധാര്‍മികത ചോദ്യം ചെയ്യപ്പെട്ട, ഒട്ടേറെ പ്രത്യേകതകളുള്ള കേസായിരുന്നു ഇത്.\nമതിയായ തെളിവുകള് ഹാജരാക്കാന് കഴിയാതെ പോകുന്ന കേസുകളില് പ്രതിയെന്ന് ആരോപിക്കപ്പെടുന്നവരെ വിട്ടയച്ചതുകൊണ്ടുമാത്രം സമൂഹത്തിന്റെ ഉത്തരവാദിത്തം തീരുമോ? ശരീരത്തില് 29 മുറിവുകളുമായി അതിക്രൂരമായി കൊലചെയ്യപ്പെട്ട സുന്ദരിയമ്മയുടെ കഥ ഇവിടെ ഒരു പുനര്‍വിചിന്തനത്തിന് വിഷയമാകുകയാണ്.\nഈ കേസില് തെളിവ് നശിപ്പിച്ചതിന് പോലീസ് സി.ഐയ്ക്ക് ഏഴുവര്‍ഷം വരെ ശിക്ഷ ലഭിക്കാവുന്നതായിരുന്നു. കൃത്രിമത്തെളിവുണ്ടാക്കിയ കേസില് ക്രൈംബ്രാഞ്ച് സി.ഐക്ക് ജീവപര്യന്തം വരെ ശിക്ഷ ലഭിക്കേണ്ടതുമാണ്. പ്രതിയെന്നു കണ്ടെത്തിയ ആള് നിയമത്തിനു മുന്നില് നിരപാരാധിയായി. അപ്പോള് ആരാണ് കൊലപാതകം നടത്തിയത്? എന്തിന് അത് ചെയ്തു? ഇത്തരം ചോദ്യങ്ങളുന്നയിക്കാന് സമൂഹം എന്തുകൊണ്ടു മറന്നുപോയി ? വെറുമൊരു പെണ്ണിനു സംഭവിച്ച ദുരന്തമായി തള്ളിക്കളയേണ്ടതാണോ സുന്ദരിയമ്മയുടെ കൊലപാതകം?\nപുനരന്വേഷണത്തിന് ഉത്തരവിട്ട ഈ കേസില് മറഞ്ഞിരിക്കുന്ന കുറ്റവാളിയെ കണ്ടെത്തണമെന്ന ആവശ്യവുമായി ആരും മുന്നോട്ടു വരാതിരിക്കുന്നത് ഈ സാഹചര്യത്തില് ചര്‍ച്ചാവിഷയമാകേണ്ടതാണ്. 39 സാക്ഷികളെ വിസ്തരിച്ച ഈ കേസില് സ്‌പെഷല് അഡീഷണല് സെഷന്‍സ് ജഡ്ജ് എസ്.കൃഷ്ണകുമാറിന്റെ വിധിന്യായത്തെയും പ്രതിക്കുവേണ്ടി നിയമ സഹായ പദ്ധതിപ്രകാരം നിയോഗിക്കപ്പെട്ട അഭിഭാഷകനായ എം. അനില് കുമാറിന്റെ കേസ് ഡയറിയെയും ആസ്പദമാക്കി തയ്യാറാക്കിയ പരമ്പരയാണ് ഇത്.\n2012 ജൂലായ് 21ന് സുന്ദരിയമ്മ കൊല ചെയ്യപ്പെടുകയായിരുന്നു. അര്‍ധരാത്രി കഴിഞ്ഞ് ഒന്നരയോടെയായിരുന്നു കൊലപാതകം. കുറ്റവാളികളെ കണ്ടെത്താനാകാതെ ലോക്കല് പോലീസ് ഇരുട്ടില് തപ്പിയപ്പോള് ക്രൈംബ്രാഞ്ച് അന്വേഷണം ഏറ്റെടുത്തു. മീഞ്ചന്തയിലെ സിറ്റി ലൈറ്റ് ഹോട്ടല് ജീവനക്കാരനായ ജയേഷിനെ 2013 സെപ്റ്റംബര് 11 ന് ക്രൈംബ്രാഞ്ച് അറസ്റ്റു ചെയ്തു. മോഷണ ശ്രമത്തിനിടെ വെട്ടുകത്തികൊണ്ട് സുന്ദരിയമ്മയെ കൊന്നുവെന്നായിരുന്നു കേസ്.\nകോടതിയുടെ മുന്നില് മതിയായ തെളിവുകള് ഹാജരാക്കാന് കഴിയാതെ അന്വേഷണ ഉദ്യോഗസ്ഥര് പകച്ചുപോയ ഈ കേസില് തിരിച്ചടി നേരിട്ടതും അവര്‍ക്കു തന്നെയായിരുന്നു. കൊലയ്ക്ക് ഉപയോഗിച്ചതെന്ന് പറയപ്പെടുന്ന കത്തി കണ്ടെടുത്തത് തിരുവച്ചിറ ക്ഷേത്രക്കുളത്തില് നിന്നായിരുന്നു. രാസപരിശോധനയില് രക്തക്കറയുടെ അംശം കണ്ടെത്താന് വിദഗ്ധര്‍ക്ക് കഴിഞ്ഞില്ല. പ്രതിക്കെതിരായ തെളിവുകള് നിലനില്‍ക്കുന്നില്ലെന്നു കണ്ടെത്തിയ കോടതി സാക്ഷിമൊഴികളും വിശ്വാസത്തിലെടുത്തില്ല.\nകേസന്വേഷിച്ച ക്രൈംബ്രാഞ്ച് സി.ഐ ആയിരുന്ന ഇ.പി പൃഥ്വരാജില്‍നിന്ന് ഒരു ലക്ഷം രൂപ ഈടാക്കി ജയേഷിന് നല്‍കാന് കോടതി നിര്‍ദ്ദേശിച്ചു. പൃഥ്വിരാജിനും ആദ്യം കേസന്വേഷിച്ച കസബ സി.ഐ പി.പ്രമോദിനുമെതിരെ വകുപ്പുതല നടപടിക്ക് ഡി.ജി.പിയോട് നിര്‍ദ്ദേശിക്കുകയും ചെയ്തു.\nഅനാഥനായ ജയേഷ് സുന്ദരിയമ്മയെ സ്വന്തം അമ്മയെപ്പോലെയാണ് കണ്ടിരുന്നതെങ്കില് അയാള് എങ്ങനെ ഈ കൊലക്കേസില് പ്രതിയായി?\nPART3: ജയേഷ് പകരക്കാരനായത് ആര്‍ക്കു വേണ്ടി?\nPART4: കുറ്റവാളിയോ പ്രേരണയോ ഇല്ലാത്ത ഒരു കൊലപാതകം\nPART 5: സുന്ദരിയമ്മ വധവും 'ദൃശ്യവും' തമ്മിലെന്ത് ?


പുത്തൻ കാർണിവൽ എംപിവിയുടെ ടീസർ ചിത്രവുമായി കിയ; അരങ്ങേറ്റം ഉടൻ - Malayalam DriveSpark\n3 min ago മുഖംമിനുക്കി കോമ്പസ് എസ്‌യുവിയുടെ ട്രെയിൽഹോക്ക് വേരിയന്റും വിപണിയിലേക്ക്\nMovies ബിഗ് ബോസില് ഭാഗ്യംകൊണ്ട് നില്‍ക്കുന്നവരും, ഫൈനലില് എത്താന് യോഗ്യതയുളളവരും ഇവര്, കുറിപ്പ്\nPublished: Thursday, February 18, 2021, 13:00 [IST]\nപുതിയ കാർണിവലിന് പകരക്കാരനായി സെഡോണ എംപിവിയുമായി എത്തുകയാണ് കിയ മോട്ടോർസിന്റെ അമേരിക്കൻ ഡിവിഷൻ. ഫെബ്രുവരി 23-ന് വിപണിയിൽ എത്തുന്ന പുതുതലമുറക്കാരൻ ബ്രാൻഡിന്റെ പുതിയ ബാഡ്‌ജിംഗ് വഹിക്കുന്ന ആദ്യത്തെ വാഹനമാകുമെന്ന പ്രത്യേകതയുമുണ്ട്.\nവിപണിയിൽ എത്തുന്നതിന്റെ ഭാഗമായി വാഹനത്തിന്റെ ടീസർ ചിത്രവും കമ്പനി പുറത്തുവിട്ടിരിക്കുകയാണ്. സെഡോണ എംപിവി ഏഴ്, എട്ട് സീറ്റർ കോൺഫിഗറേഷനുകളോടെ വിശാലമായ ഉപഭോക്താക്കളെ ആകർഷിക്കാൻ പ്രാപ്‌തമായിരിക്കും. ദക്ഷിണ കൊറിയയിൽ വിൽക്കുന്ന മോഡലിന് സമാനമായ മാറ്റങ്ങളായിരിക്കും ഇതിന് ഉണ്ടാവുക.\nകിയ സെഡോണ തികച്ചും ഒരു പുതിയ പ്ലാറ്റ്ഫോമിനെ അടിസ്ഥാനമാക്കിയാണ് ഒരുങ്ങുന്നത്. അതോടൊപ്പം തന്നെ മുൻഗാമിയേക്കാൾ 40 മില്ലീമീറ്റർ കൂടുതൽ നീളവും 30 മില്ലീമീറ്റർ അധികം വീൽബേസും കിയ സെഡോണ വാഗ്‌ദാനം ചെയ്യും.\nകൂടാതെ ബൂട്ട്സ്പേസ് കപ്പാസിറ്റിയും 2,905 ലിറ്ററായി ഉയർന്നിട്ടുമുണ്ട്. വരാനിരിക്കുന്ന കാർണിവൽ ഡ്രൈവർ-അസിസ്റ്റീവ് സിസ്റ്റങ്ങളുടെ ഒരു കൂട്ടം സവിശേഷതകൾ ഓഫർ ചെയ്യുമെന്ന് കിയ സ്ഥിരീകരിച്ചിട്ടുണ്ട്.\n290 bhp കരുത്ത് ഉത്പാദിപ്പിക്കാൻ ശേഷിയുള്ള പുതിയ V6 എഞ്ചിന്റെ സാന്നിധ്യവും എംപിവിയുടെ മാറ്റുകൂട്ടും. ഷാർപ്പ് എൽഇഡി ഹെഡ്‌ലാമ്പുകൾ കൊണ്ട് ചുറ്റപ്പെട്ട ഒരു പ്രമുഖ ടൈഗർ നോസ് ഗ്രില്ലായിരിക്കും മുൻവശത്തെ പ്രധാന ആകർഷണം.\nസിൽവർ ആക്സന്റഡ് സി-പില്ലർ, പവർ സ്ലൈഡിംഗ് റിയർ ഡോറുകൾ, ഒരു യുണീക് റിയർ ലൈറ്റിംഗ് ബാർ എന്നിവയാണ് വാഹനത്തിന്റെ പുറംമോടിയിലെ മറ്റ് പ്രധാന സവിശേഷതകൾ.\nഇനി അകത്തളത്തിലേക്ക് നോക്കിയാൽ 12.3 ഇഞ്ച് ഡിജിറ്റൽ ഇൻസ്ട്രുമെന്റ് ക്ലസ്റ്ററും 12.3 ഇഞ്ച് ടച്ച്‌സ്‌ക്രീൻ ഇൻഫോടെയ്ൻമെന്റ് സിസ്റ്റവും ക്യാബിനിൽ അഭിമുഖീകരിക്കും. ഇന്റീരിയറിന് ക്രമീകരിക്കാവുന്ന ബാക്ക്, ലെഗ് റെസ്റ്റുകൾ ലഭിക്കും. കൂടാതെ ഉപയോഗിക്കുന്ന മെറ്റീരിയലുകളുടെ ഗുണനിലവാരം മികച്ചതാണ്.\nകിയ കാർണിവലിന്റെ പ്രധാന വിപണിയാണ് ഇന്ത്യ. പക്ഷേ ഏറ്റവും പുതിയ അന്താരാഷ്ട്ര പതിപ്പല്ല നമ്മുടെ രാജ്യത്ത് വിൽക്കുന്നതെന്ന് മാത്രം. ആഭ്യന്തര ഉപഭോക്താക്കളെ സംബന്ധിച്ചിടത്തോളം പ്രീമിയം എം‌പി‌വി മൂന്ന് വേരിയന്റുകളിലാണ് വിൽക്കുന്നത്, 2.2 ലിറ്റർ ഡീസൽ എഞ്ചിനാണ് ഇതിന്റെ ഹൃദയം.\n2.2 ലിറ്റർ ഡീസൽ എഞ്ചിൻ ഓപ്ഷനോടു കൂടി മാത്രമാണ് കാർണിവൽ എംപിവി ഇന്ത്യയിൽ എത്തുന്നത്. ഇത് പരമാവധി 200 bhp കരുത്തിൽ 440 Nm torque ഉതിപാദിപ്പിക്കാൻ ശേഷിയുള്ളതാണ്.\nഎട്ട് സ്പീഡ് ഓട്ടോമാറ്റിക് ഗിയർബോക്‌സുമായാണ് ഈ യൂണിറ്റ് ജോടിയാക്കിയിരിക്കുന്നതും. കാർണിവലിന്റെ നിലവിലുള്ള ആഗോള പതിപ്പ് ഇന്ത്യയിൽ വിപണിയിൽ ഉടനെങ്ങും എത്തുമെന്ന് പ്രതീക്ഷിക്കുന്നില്ല.\n2021 Kia Carnival MPV Teased Ahead Of Launch. Read in Malayalam\nStory first published: Thursday, February 18, 2021, 13:00 [IST]